
Prefaţa autorului 


u toată vâlva stârnită în jurul fenomenului „transmisiunilor” 
(channelling), e important să precizez din capul locului că nu este 
vorba despre o carte „transmisă”. 


Aşadar, informația din ea nu provine de la o „entitate” sau persoană 
separată de mintea ascultătorului. De fapt, ea este rezultatul unui 
proces, în care un ascultător s-a contopit cu Mintea Christică, din care el 
şi dumneavoastră sunteți părți esențiale. 


A-L gândi pe lisus ca fiind în afara minţii tale şi independent de ea 
înseamnă să pierzi esențialul. Pentru că în ea ni se adresează lisus. El 
ne este cel mai intim prieten care ne vorbeşte, uneori in cuvinte, alteori 
fără cuvinte. Comunicarea şi comuniunea cu el sunt esențiale practicării 
învățăturii sale. 

Trebuie să precizăm că lisus nu are un loc sau o poziție exclusivă în 
Mintea Christică. Krisna, Buddha, Moise, Mahomed, Lao Tzi şi mulți alții 
sunt în mod conştient uniți cu el acolo, sau, mai precis, „aici”. Dacă vă e 
mai uşor să vă adresațţi lui Buddha sau lui Krisna, vă rog să o faceți. 
lisus nu se va simți ofensat. Dimpotrivă, se va bucura, deoarece îi 
urmați învățătura non-separării. 

Cu toţii suntem în comuniune şi comunicare cu Mintea Christică 
(sau Mintea Buddhică sau Brahman sau Sfântul Duh, dacă aşa preferi), 
asta, pentru că suntem cu toţii uniți cu Mintea lui Dumnezeu. Dacă n-ar 
fi aşa, traiul nostru ar fi complet întunecat şi lipsit până şi de făgăduinţa 
mântuirii sau răscumpărării. 

Fiecare dintre noi are în el o mică scânteie de lumină ce iluminează 
întunericul lipsei noastre de conştientă. Este scânteia divină a 
conştientei, care păstrează vie legătura noastră cu Dumnezeu. Această 
scânteie ne conectează cu învățătorul divin din tradiția noastră şi cu 
Esenţa divină dinăuntrul fraților şi surorilor noastre. 


Aşa cum lisus accentuează în cartea de față, dacă noi am vedea 
scânteia de lumină aflată în fiecare dintre noi, tot întunericul din per- 
cepţia şi din experiența noastră s-ar destrăma, iar lumea, aşa cum o 
ştim, ar dispărea. lată cum e instaurată iubirea în inima noastră şi în 
inimile semenilor noştri. 


Nu faceți greşeala de a crede că vreuna dintre reflectările Minţii 
Christice caută altceva decât instaurarea Regalităţii! iubirii în minţile şi 
inimile noastre. 


Acesta este singurul ei țel. Întru aceasta lucrează Mahaviri, lucrează 


1 Vom traduce în continuare „Kingdom" cu termenul tradițional „împărăţie”, adăugând că, în 
acest context, cuvântul „Regalitate” - mai curând o calitate şi o stare, decât un topos - ar fi mai 
potrivit, (n. trad.) 


Sf. Francisc, lucrează Baal Shem Tov, lucrează Rumi. 


Împărţirea în religii este o relicvă a acestei lumi. Asemenea delimitări 
nu există în Mintea Christică, unde toate ființele se întrunesc în vederea 
unui singur ţel. Este greu să ne imaginăm aşa ceva, dar aşa e. 


Nici unul dintre cei care au crescut în tradiția iudeo-creştină nu va fi 
scutit de a ajunge la o înțelegere cu viața şi învățătura lui lisus. 


Asta este valabil pentru creştini şi evrei deopotrivă. Este, de 
asemenea, valabil pentru atei şi agnostici. 


Evreii au nevoie să înțeleagă şi să accepte mesajul de încredere care 
le-a fost adus de către lisus. Creştinii au nevoie să înțeleagă cum 
învățătura lui - o învățătură a iubirii şi iertării - a fost pervertită în în- 
vățături ale fricii şi vinei. Ateii au nevoie să înțeleagă mesajul său revo- 
luţionar al egalității. 

Toţi cei care l-au respins pe lisus sau cei care l-au pus pe un pie- 
destal au înțeles greşit învățătura sa. lată de ce, o corecție trebuie să 
aibă loc pentru noi toți. 

Pentru fiecare dintre noi, lisus are un mesaj specific ce ne va ajuta să 
desfacem propria noastră vină şi să trecem prin frica noastră. 


lisus nu ne cere să ne convertim la creştinism, căci aşa ceva nu 
există. Creştinismul e un mit al separării, ce îl separă pe creştin de 
evreu, sau pe musulman de budist. 


Crezi că lisus ar susține o astfel de idee? 
Bineînţeles că nu! 


Un discipol al lui lisus - orice om care îi trăieşte învățătura - nu 
promovează nici un fel de separare. El pune în practică iubirea şi ier- 
tarea pentru toate ființele, inclusiv pentru el însuşi. II îmbrățişează pe 
evreu, pe musulman şi pe hindus ca pe aproapele său. Nu caută să con- 
vertească pe altcineva, simțindu-se în siguranţă în propria sa credinţă. 

El nu crede că celor ce aleg o cale diferită le va fi refuzată mântuirea. 
Un adevărat discipol al lui lisus ştie că Dumnezeu are multe căi pentru a 
ne aduce acasă şi nu are niciodată îndoieli în privința rezultatului final. 


Fiecare dintre noi are acces la o relație personală cu lisus. Este o 
relaţie ce ia naştere în mod firesc, o dată ce începem s-o dorim şi să ne 
încredem în ea. Ea nu presupune nici o tehnică, nici o invocație şi nici o 
practică spirituală esoterică. 

Simpla dar autentica nevoie de prietenia şi de călăuzirea lui este tot 
ce e necesar. 


Să precizăm că lisus nu doreşte să devină o figură autoritară pentru 
noi. De fapt, el pledează împotriva oricărei alte autorități în afară de cea 
a lui Dumnezeu. El cere, doar, să-l luăm de mână ca pe un egal, să ne 
deschidem şi să ne aplecăm către fiecare dintre semenii noştri cu acelaşi 
respect reciproc şi cu aceeaşi intenţie de a fi egali. 


Învățătura lui poate fi simplă, dar punerea ei în practică ne va solicita 
toată atenţia, toată energia şi tot devotamentul. Îndemnul de a fi „egal” 
cu fiecare persoană din experiența noastră, de a recunoaşte şi a ierta 
toate greşelile - chiar în timp ce acestea sunt comise - este o învățătură 
revoluționară, o învățătură ce ne va spăla de vină şi ne va ajuta să 
trecem prin fricile noastre. 


Când am început să lucrez la acest proiect, m-am dedicat lui cu 
aceeaşi abnegaţie cu care am abordat cărţile anterioare. Însă acest lucru 
s-a dovedit a nu fi suficient. Acceptând, am selectat 150 de pagini de 
material bun. 


Pur şi simplu, nu era cartea pe care trebuia s-o aduc pe lume în 
acest moment al vieții mele. Mi se cerea ceva nou, iar eu ceream ceva 
nou de la învățătorul meu. Îmi doream o carte simplă, lucidă, care să ne 
ajute la clarificarea relaţiilor noastre cu lisus şi cu învățătura sa. 


Şi, în timp ce eu ceream, devenea tot mai clar faptul că, pentru a 
scrie o astfel de carte, o parte din Paul? trebuia să se dea la o parte. 


Identitatea lui Paul trebuia contestată. Sistemele sale de credinţă, 
vocabularul său trebuiau să devină mai flexibile. Ideile care îl făceau să 
se simtă separat de alții trebuiau demolate. Înainte ca toate acestea să se 
fi întâmplat, cartea nu putea fi realizată. 


De-a lungul acestui proces, am învățat să mă bizui mai mult pe 
relația mea cu lisus decât pe cele citite despre vorbele lui şi despre el. 


De asemenea, l-am văzut pe lisus lucrând neabătut în viața multor 
oameni ce păreau să aibă credințe sau convingeri diferite de ale mele. 


Credinţele şi convingerile separă. Gândurile iubitoare unesc. 

„Dacă vrei să-mi urmezi învățătura, trăieşte-o gând după gând. 
Binecuvântează-l pe fratele tău, pe aproapele tău, chiar dacă nu eşti de 
acord cu el.” 


Aceasta a fost întotdeauna învățătura lui lisus. Acum, el o introduce 
într-un cadru mai larg. 

Faptul că am îngăduit acestei cărți să-mi parvină de la lisus şi de la 
Mintea Christică a însemnat să fac reajustări pe toate planurile vieții 
mele. Se cerea nu atât o schimbare a modului în care scriam, cât o mu- 
taţie fundamentală în sistemele mele de credință. Îndepărtarea „ideilor ce 
dau naştere percepțiilor şi sentimentelor de separare” trebuia să devină 
practica mea spirituală de zi cu zi. 

Vă asigur că am fost departe de a fi perfect în această practică. Mă 
simt însă profund recunoscător pentru ea şi pentru această carte, 
deoarece şi una şi alta m-au ajutat să fac un pas înainte, un pas foarte 
dificil, în evoluția mea spirituală. 


Speranța mea este că această carte vă va oferi o practică simplă dar 


? autorul, Paul Ferrini 


profundă de iertare de sine şi de non-separare, care vă va transforma 
viața. Aceasta e practica pe care lisus a dus-o la perfecţiune în viața sa 
aici şi este practica pe care el continuă să o susține clipă de clipă, atunci 
când noi ne îndreptăm către ei şi îi cerem să ne ajute în viețile noastre. 


Sfârşitul suferinței vine atunci când, în cele din urmă, decidem 
împreună că am suferit destul. Fiecare dintre noi, în propria sa viață, 
caută să găsească o cale mai bună. 

Credeţi că lisus ne va abandona acum? Credeţi că mica scânteie din 
inima dumneavoastră şi a mea va păli şi se va stinge, victimă a fricii, 
vinei şi durerii noastre? 

Nu poate fi aşa! 

Iubirea lui lisus, Krisna, Buddha şi a tuturor maeştrilor înălțați ne 
îmbrățişează în rugăciunea fiecăruia dintre noi. 

Ea întreține cu blândeţe scânteia din inimile noastre, ajutându-ne să 
trecem deplin prin frica şi ruşinea noastră. 

Ea aduce iluminare divină în toate credințele, convingerile înguste cât 
şi în toate condiţiile în care se desfăşoară experiența noastră. Deoarece 
lumina este înăuntrul nostru, ea nu poate să nu strălucească atunci 
când apelăm la ea. 

Lumina lui Christos este în noi toți. 

Să o invocăm împreună, în numele Iubirii. 


Paul Ferrini, Decembrie, 1993 


Introducere 


ngăduie-mi să încep prin a spune că eu vorbesc prin tine, numai în 

măsura în care eşti dispus să renunți la autocenzură. În acest sens, 

tu nu eşti special. Eu pot vorbi prin absolut oricine care are această 
disponibilitate. Ceea ce auzi are mult de-a face cu ceea ce este deja 
prezent în mintea ta. 


Orice om care se deschide vocii mele o va auzi conform propriilor sale 
percepții şi preconcepţii. E inevitabil să fie aşa. 

Dorința de a comunica cu mine este esențială când e vorba să des- 
chizi uşa pentru a mă primi. Nu mă impun nimănui cu torța. Relaţia cu 
mine se face de bună voie şi trebuie inițiată de către fiecare persoană, 
atunci când e gata s-o facă. Eu sunt exact atât de aproape de tine pe cât 
vrei tu să-ți fiu. Asta, pentru că sunt deja un gând în interiorul minții 
tale. Şi, tot ceea ce eu sunt, purcede din acest gând, la fel cum tot ceea 
ce nu sunt porneşte dintr-un gând diferit. Asta trebuie să înveți prin 
experiență. 

Unii pretind că eu vorbesc prin ei, numai că ei ascultă o voce diferită 
de a mea. Vocea mea nu condamnă niciodată şi nu înfricoşează. 


Intenția mea este să binecuvântez pe toată lumea. Vreau ca fiecare 
dintre voi să ştie, o dată pentru totdeauna, că nu sunteți vinovaţi decât 
în propria voastră minte şi că această vină imaginată poate şi trebuie să 
fie desfăcută. 

Învățătura mea este una simplă: eu profesez? iertarea păcatelor. 
Propovăduiesc că păcatul însuşi nu este rea!. Ei pare să fie real numai 
fiindcă voi credeți că puteţi fi vătămați. Credeţi că sunteți trupul vostru 
şi, prin urmare, atunci când trupul a fost vătămat, credeți că vi s-a făcut 
o nedreptate. Înţeleg că ţi-e greu să renunti la această convingere. 

Şi totuşi, eu asta îți cer. Tu nu eşti corpul tău, căci trupul se naşte şi 
moare, iar tu nu te naşti şi nici nu mori. Nu eşti nicidecum un gând al 
limitării, căci orice gând ce te limitează este un corp cu un început şi cu 
un sfârşit. Corpul nu este altceva decât cadrul credințelor sau al convin- 
gerilor tale. Există corpuri dense şi corpuri străvezii, de lumină, dar toate 
au un început şi un sfârşit. 

Toate sunt supuse unei oarecare forme de autodelimitare. 

Eu sunt un gând nemărginit, un gând fără limitare, căci mă extind 
mereu în nonforma lui Dumnezeu. Nu există formă care să mă poată 
conține. M-am contopit cu Dumnezeu în desăvârşită iertare. Sunt liber 
de orice vină. Sunt liber de reproşuri, resentimente şi nemulțumiri. Nu 
cred că pot fi nedreptăţit, cum nu cred că am puterea să nedreptățesc pe 


3 folosit cu sensul: a declara, a susţine, a afirma, a propovădui (n. trad.) 


cineva, deoarece ştiu fără nici o îndoială că orice ființă are statut de ega- 
litate în Dumnezeu. 


Ştiu că îți vine greu să crezi asta, fiindcă toate pe care le vezi în 
lumea ta sugerează inechitatea. Dar aceste inechități sunt, pur şi 
simplu, opera ta. Ele sunt un neadevăr pe care tu îl susții. Nu e nevoie 
să le mai susții. Demonstrează că nu sunt adevărate, extinzând Iubirea 
lui Dumnezeu asupra fiecăruia dintre fraţii tăi. Numai în acest mod 
poate fi trăită pe pământ experiența împărăției lui Dumnezeu. 

Nu fi preocupat de ceea ce alții fac sau lasă nefăcut. Nu e respon- 
sabilitatea ta de a evalua gândurile sau faptele lor. Doar atât: fii respon- 
sabil pentru modul în care gândeşti şi acționezi tu. 

Căci, dacă gândeşti şi acționezi cu Dumnezeu, îi vei influența pe alţii, 
fără a rosti un singur cuvânt. Iubirea de aproape poate fi găsită doar 
asumându-ţi responsabilitatea pentru tine însuți. Fă cât poți pentru tine 
însuți şi pentru alții şi lasă-L pe Dumnezeu să facă restul. 


Nu eşti responsabil pentru alegerile făcute de alții şi nici ei nu sunt 
răspunzători pentru ale tale. Totuşi, puteţi şi trebuie să învățați unii de 
la alţii, căci ceea ce alegi tu nu este chiar atât de diferit de ceea ce alege 
semenul tău. Adeseori faceți aceleaşi greşeli. 


Greşelile sunt oportunități pentru a învăța. A-l condamna pe fratele 
tău pentru faptul că face greşeli înseamnă a pretinde că tu eşti fără de 
greşeală - ceea ce nu este adevărat. Te-am mai întrebat şi te întreb din 
nou: care dintre voi va arunca primul piatra? 

Îl poţi dezlega pe aproapele tău de judecata pe care eşti gata s-o 
pronunți în propria ta minte. A-l dezlega înseamnă a-l iubi, căci aceasta 
îl aşează acolo unde se află doar iubirea, dincolo de orice fel de judecată. 
Stăpânirea propriilor tale gânduri este o premisă esențială pentru pro- 
pria ta iluminare, fiindcă aici, în gândurile tale, alegi tu să mergi cu mine 
sau să pleci de lângă mine. Spre deosebire de tine, eu sunt statornic. Nu 
te voi părăsi. Îţi stau întotdeauna alături, așteptând să mă recunoşti. 


Dacă vrei să fii ca mine, trebuie să înveți să gândeşti ca mine. lar 
dacă vrei să înveți să gândeşti ca mine, trebuie să pui fiecare gând pe 
care îl gândeşti în mâinile mele. Eu îţi voi spune dacă e de ajutor sau nu. 

Gândurile care nu ajută trebuie eliminate. lată esența 
antrenamentului minţii. Trebuie reținute numai gândurile care 
binecuvântează şi ne recheamă la adevăr. Învățătura mea a fost şi va 
continua să fie distorsionată, deoarece ea ameninţă fiecare gând care 
este fals. Şi, amenințate astfel, gândurile false pun stăpânire pe 
învățătură şi caută să o modeleze ca să se potrivească scopurilor lor. Nu 
durează mult până când cuvintele atribuite mie ajung să fie contrariul 
celor pe care le-am rostit. 

De aceea vă rog să fiți vigilenți. Nu vă împotriviți acestei distorsiuni, 
nu o atacați şi nu căutați să o discreditaţi. Toate acestea o vor face şi 


mai puternică. Fiți cu mintea clară şi respingeţi falsul de dragul ade- 
vărului. O singură idee falsă poate duce la disperare mintea ce o gân- 
deşte. Dar un singur gând adevărat restaurează împărăția. 

De aceea, alege-ți gândurile cu înțelepciune, iar dacă nu eşti sigur ce 
să gândeşti, adu-ți dilema la mine. 

A te preda mie nu seamănă cu nici un gest de predare sau subjugare 
pe care îl poți cunoaşte în lumea ta. Căci lumea ar folosi cu duritate 
gestul tău de predare, pentru a te pune sub control - în timp ce eu l-aş 
folosi cu blândeţe, pentru a te elibera de falsitate şi pentru a-ți reda ade- 
văratul tău Sine. Cei care fac lucrarea mea îţi dau ție puterea de a te iubi 
şi de a te afirma pe tine însuți, aşa cum eşti chiar acum. Cei care lucrea- 
ză împotriva mea îţi vor găsi multe greşeli pe care vor dori să le rectifice. 
Ei ar vrea să te facă să depinzi de ei pentru mântuirea ta. Nu accepta 
asemenea minciuni. Învață să discerni. Nimeni de pe pământ nu are un 
răspuns mai bun pentru tine decât acela pe care tu îl vei găsi prin 
încrederea în tine însuți şi în mine. 


Miezul problemei 


imeni nu este atât de aspru cu tine aşa cum eşti tu însuți. 
Asemeni tuturor fraților tăi, suferi de un profund sentiment de 
imperfecţiune şi nevrednicie. 


Te urmăreşte sentimentul că ai făcut nişte greşeli teribile pentru 
care, mai devreme sau mai târziu, vei fi pedepsit de autorități umane sau 
de vreo autoritate abstractă spirituală, cum ar fi Dumnezeu sau legea 
karmică. 


Aceste chestiuni nerezolvate cu privire la autoevaluarea ta reprezintă 
condițiile în care se realizează întruparea ta. Cu alte cuvinte, eşti aici 
pentru a le rezolva. Tu ţi-ai ales părinţii, pentru ca ei să-ți exacerbeze 
sentimentul de vinovăţie, în aşa fel încât să poți deveni conştient de el. 
Aşadar, a-i învinui pe ei pentru problemele tale, nu te va ajuta să înde- 
părtezi condiţiile pe care, în mod reciproc, voi le-aţi impus iubirii. Sin- 
gura cale de ieşire este ca tu să devii tot mai conştient de propria ta vino- 
văţie şi de credinţele şi tiparele de interacțiune bazate pe frică. 

A căuta pe cineva special, care să-ți furnizeze iubirea pe care părinții 
tăi nu au fost în stare să ţi-o ofere, nu este o rezolvare, ci doar va agrava 
lucrurile. Să nu fii surprins, dacă partenerul sau partenera pe care i-ai 
ales sunt întruparea perfectă a părintelui cu care ai cele mai multe de 
vindecat. Nu poţi să nu ajungi față în față cu propriile tale răni. Părinții, 
soții şi copiii sunt aici ca să te ajute să vezi propria ta nevoie de vinde- 
care - iar tu, la rândul tău, îndeplineşti aceeaşi funcție în vieţile lor. 

Căutarea iubirii necondiționate într-o lume a condiţiilor este sortită, 
în mod inevitabil, eşecului. De vreme ce toți frații tăi acționează conform 
unor tipare bazate pe ruşine sau vină, ei nu îți pot oferi iubirea pe care 
ştii că o meriți şi nici tu nu le-o poți oferi lor. 

Cel mai bun lucru pe care îl puteţi face este să vă ridicați unul altuia 
starea de conştientă asupra iubirii ce vă este necesară - şi să începeți să 
vă asumaţi responsabilitatea de a v-o dărui vouă înşivă. 


Dacă nu-ți asumi responsabilitatea de a aduce iubirea în propriile 
tale răni, nu vei ieşi din ciclul vicios atac/apărare, vină şi învinuire. 

Sentimentele tale de furie, jignire şi trădare - oricât de justificate ar 
părea ele - nu vor face decât să toarne ulei pe focul conflictului 
interpersonal şi vor continua să reîntărească credința sau convingerea ta 
sub-conştientă că eşti nevrednic de iubire şi incapabil să iubeşti. 

Trebuie să înveți să vezi cât de departe se întinde propria ta ură de 
sine. Până ce nu te vei uita în oglindă şi nu vei vedea, reflectate acolo, 
propriile tale convingeri, îl vei folosi pe fiecare seamăn al tău din cadrul 
experiențelor tale ca pe o oglindă care să-ți arate ceea ce crezi despre ti- 
ne însuți. Deşi nu e nimic greşit în această practică, ea nu este calea cea 

mai scurtă sau uşoară spre acasă, întrucât există întotdeauna tendința 
de a gândi că ceea ce vezi este lecţia altuia. 

Dacă vrei să ieşi din psihologia vicioasă a lumii, trebuie să o-preşti 
jocul proiecției. Acest joc ascunde atracția ta subconştientă spre moarte, 
în spatele unei fațade a blamării şi a unei moralități condiționate. E o 
ironie, într-adevăr, dar - în chiar clipa când îți declari inocența pe 
socoteala aproapelui tău - tu îţi întăreşti, de asemenea, propriile senti- 
mente de vinovăţie şi inferioritate. 


Nu există altă cale de ieşire din cercul vicios al vinei şi învinuirii, alta 
decât de a înceta să învinuieşti. Dar fii pregătit. Dacă vrei să te dai jos de 
pe roata suferinței, s-ar putea să constați că nu te bucuri de prea multă 
popularitate. Cei ce nu participă la jocul lumii - proiecția - sunt primii 
care vor fi atacați. 

Dacă nu ai învățat nimic din viața mea, asta precis ai învățat-o! 

Oricine care îşi recunoaşte propria frică - fără a o proiecta în afara sa 
- periclitează jocul lumii. Oricine care îşi asumă propriile gânduri 
ucigaşe şi le caută rădăcinile în propria conştiinţă, amenință eşafodajul 
moral al societăţii. În societatea umană există bine şi rău. Cei care fac 
ceva bun sunt răsplătiți, iar cei care fac ceva rău sunt pedepsiţi. 


Aşa a fost dintotdeauna. 


Învățătura mea ameninţă acest postulat fundamental. La nivelul cel 
mai de suprafață, ea contestă ideea că răul ar trebui pedepsit. În faţa 
strigătului pentru plată şi răsplată, m-am situat şi voi continua să mă 
situez în favoarea iertării. 

La un nivel mai profund, învățătura mea contestă însăşi ideea că 
cineva ar trebui condamnat din cauza comportamentului său. Dacă cine- 
va acționează greşit, aceasta se datorează faptului că are gânduri greşite, 
gânduri false. Dacă el poate să-şi dea seama de neadevărul gândirii sale, 
îşi poate schimba comportamentul. E în interesul societăţii să-l ajute s-o 
facă. Dar dacă se aplică o pedeapsă, ideile sale false vor fi reîntărite şi li 
se va mai adăuga şi povara vinei. Ai auzit zicala: „Din două rele nu iese 
un lucru bun”. Aceasta este esența învățăturii mele. Toate relele trebuie 
îndreptate aşa cum trebuie. Altfel, corecția înseamnă atac. A te opune, a 
căuta să birui sau să te cerți cu o idee falsă este echivalent cu a o 
consolida. Aceasta este calea violenței. Calea mea, pe de altă parte, este 
nonviolență. Prin modul ei de abordare a problemei, ea demonstrează 
care este soluția. Ea aduce iubire, nu atac, celor cuprinşi de durere. 
Mijloacele sunt compatibile scopului. 


A face ceva rău înseamnă a profesa“ vina şi a perpetua credința că 
durerea şi suferința sunt necesare. A face ceva bun înseamnă a profesa 
iubirea şi a-i demonstra puterea de a depăşi toată suferința. Pe scurt, nu 
ai niciodată dreptate când faci un lucru rău şi nu greşeşti niciodată când 


* folosit cu sensul: a declara, a susține, a afirma, a propovădui (n. trad.) 

faci un lucru bun. 

Ca să ai dreptate, fă bine. 

Nu poţi iubi într-un mod lipsit de iubire. Nu poţi avea dreptate şi, în 
acelaşi timp, să ataci ceea ce este rău, deoarece eroarea e cea care tre- 
buie demontată şi, întrucât rădăcina a tot ce înseamnă eroare este frica, 
numai demontarea fricii va aduce corecția. 


Iubirea este singura reacție ce demontează frica. Dacă nu crezi asta, 
încearc-o. lubeşte orice persoană sau situație care îţi evocă în tine frica, 
şi aceasta va dispărea. Asta este adevărat, nu atât datorită faptului că 
iubirea e antidotul fricii, ci fiindcă frica este „absenţa iubirii”. De aceea, 
ori de câte ori iubirea este prezentă - frica nu poate exista. 


Cei mai mulți dintre voi înțeleg foarte multe despre frică, dar foarte 
puţine despre iubire. Vă este frică de Dumnezeu, vă este frică de mine şi 
vă este frică unul de celălalt. 


De ce vă e frică? Deoarece aveți convingerea că nu meritați să fiți 
iubiți şi nici nu sunteți capabili să iubiți pe altcineva. 

Această credință este singura credință ce trebuie schimbată. Toată 
negativitatea din viața voastră se va destrăma, o dată ce demontați 
această credință eronată despre voi înşivă. Tu, prietenul meu, nu eşti 
ceea ce gândeşti că eşti. Nu eşti doar o acumulare a tuturor convingerilor 
şi faptelor tale negative. Asta este ceea ce crezi tu că eşti, dar nu e ceea 
ce eşti. Tu eşti Fiul lui Dumnezeu, la fel ca şi mine. Tot ceea ce este bun 
şi adevărat despre Dumnezeu, este bun şi adevărat despre tine. 


Acceptă acest fapt - fie şi numai pentru o clipă - şi viața ta va fi 
transformată. Acceptă aceasta în privința fratelui tău - aproapelui tău - 
chiar în acest moment şi tot conflictul dintre voi se va termina. 


Ceea ce vezi este un rezultat direct a ceea ce crezi. Dacă tu crezi că 
eşti vinovat, atunci vei vedea o lume vinovată. Iar o lume vinovată va fi 
pedepsită - şi la fel vei fi şi tu. 

„Dumnezeu te va bate. Dumnezeu va nimici lumea. Dumnezeu se va 
răzbuna.” Acestea, prietenii mei, sunt gândurile pe care voi le gândiţi. 
Acestea - deşi sunt blasfemii - sunt ideile absurde pe care vreţi să mi le 
atribuiți mie! Din fericire, eu înțeleg că acesta este doar modul vostru - 
nu prea subtil - de a vă canoni. 


Este o manevră de tergiversare. În timp, veţi obosi de ea. Nu va dura 
mult până ce veţi începe să respingeți - individual şi colectiv - întreg 
conceptul vinei şi veți tânji să veniți acasă. 

Prietenii mei, aştept cu bucurie şi certitudine acest moment al de- 
plinei onestități şi responsabilităţi. În acea zi, când veţi vedea binele 
vostru şi pe cel al semenilor voştri ca fiind unul şi acelaşi, tot ceea ce vă 
separă de Dumnezeu se va desprinde de voi şi veţi sta alături de mine în 
toată splendoarea voastră. 

Atunci veți cunoaşte în mod neîndoielnic Iubirea lui Dumnezeu 
pentru voi. 

Atunci veți cunoaşte că El/Ea nu v-a abandonat niciodată, nici chiar 
în culmea demenței voastre, când ați gândit că El/Ea vrea să vă pe- 
depsească şi să vă distrugă lumea. 

Atunci veți cunoaşte puterea minţii voastre de a crea şi atunci veți 
alege să creați împreună cu Dumnezeu şi nu separat de El/Ea. 

Practica 


nsuşi cuvântul practică produce confuzie. Ce altceva ai putea 
practica, în afară de ceea ce cunoşti deja? Şi ce altceva cunoşti, în 
afară de vină, frică şi atac? Bineînţeles că nu vrei să continui să pui 
în practică exact acele credințe sau reacții care te duc la suferință! 
Aşadar, ce să practici? Ai putea, eventual, să începi prin a practica, 
pur şi simplu, starea de conştientă. Exersează să fii conştient de vina ta, 
de frica ta şi de atacul tău. Nu le camufla, nu le nega şi nu le proiecta 
asupra altor oameni. Pur şi simplu, uită-te la aceste fenomene în timp ce 
ele se ivesc în cadrul conştientei tale. 


Când eşti furios sau deprimat, întreabă, pur şi simplu: „De ce sunt 
supărat? De ce simt nevoia să mă apăr? De ce anume mi-e frică?” 

Continuă să pui aceste întrebări, până când începi să-ţi dai seama de 
sursa mâniei şi fricii tale. O dată ce treci prin aceste straturi ale emoțţiei, 
pune-ţi întrebarea: „Care este vina mea aici?” 


„La ce vină te referi?”, întrebi. Toate emoţiile negative din viața ta 
apar din sentimentul tău subconştient de vinovăţie/ruşine. Acesta 
trebuie conştientizat. Trebuie adus în conştienta ta, ca tu să-l poți 
elibera. 


Sentimentele tale de imperfecţiune şi nevrednicie îți provoacă frica de 
răsplată. Dacă tu crezi că e ceva în neregulă cu tine, sau că ai greşit cu 
ceva, îți va fi teamă că vei fi pedepsit, iar dacă ţi-e teamă că vei fi pe- 
depsit, te vei apăra împotriva oricărui atac imaginat şi imaginar. 

Ori de câte ori simţi că cineva îți contestă valoarea, vei fi gata să 
apeşi pe trăgaci. 

Acest întreg scenariu despre vină şi pedeapsă, plată şi răsplată, are 
loc doar în mintea ta. Dacă îl proiectezi, vei introduce pe alții în el şi veți 
fi nevoiți să-l rezolvați împreună. Asta, însă, ridică miza. Este puțin pro- 
babil să rezolvi ceva împreună cu altul, atunci când nu eşti conştient de 
propria ta complicitate la evenimente. 


Este mai bine să începi prin a conferi conştientă propriilor tale 
gânduri. Astfel, vei descoperi nu numai că vina este rădăcina întregii su- 
ferințe, dar şi că iertarea de sine este necesară. 

Fără iertare de sine, nu există eliberare de vină. Prin urmare, şi 
drama mântuirii are loc doar în propria ta minte. 

Tu, în mintea ta, îți stabileşti inocența sau vina. Nu contează cât de 
mulți oameni ţi-au făcut rău. A-i învinui nu te va ajuta cu nimic. 

Tu eşti judecătorul care pronunţă sentința, iar atâta timp cât învi- 
nuieşti pe altcineva pentru problemele tale, refuzi să-ți oferi ție însuți 
iertarea. 

Judecătorul şi juraţii trăiesc, deopotrivă, înăuntrul propriilor tale 
gânduri. Tu ţi-ai stabilit vina, iar acum tot tu trebuie să o demontezi. 

Până când nu îţi vei desface vina, nu îți poți găsi nevinovăția. 

Cam la asta ne referim când e vorba despre procesul de iertare. Nu 
are nimic de-a face cu a-i ierta pe alții. Are totul de-a face cu a te ierta pe 
tine însuți pentru faptul că te-ai declarat vinovat. 

Acesta e domeniul practicii. Nu există situație în care această lucrare 
să nu poată fi făcută. 

Întregul scenariu al vieţii tale este un teritoriu pentru 
autoinvestigare. Conferă conştientă fiecărui gând şi fiecărui sentiment şi, 
în curând, vei găsi sursa vinei şi a suferinței ulterioare. 

Nimeni nu poate scăpa de această muncă; este o parte esențială a 
programei de trezire. 


Cu cât înţelegi mai repede acest lucru, cu atât îţi va fi mai uşor. 

Aproapele tău 


n permanență supraestimezi importanța aproapelui tău în viața ta. 

Pe de-o parte vrei să-l învinuieşti pentru toate problemele tale şi să-l 

crucifici, cum m-ai crucificat pe mine. Pe de altă parte, vrei să-l 
ridici pe un piedestal şi să-l preaslăveşti, aşa cum mă preaslăveşti pe 
mine. 

Cu toate acestea. Îţi vine foarte greu să-l tratezi pe aproapele tău ca 
pe un egal. Când ţi-am cerut să-l iubeşti pe aproapele tău ca pe tine 
însuți, ţi-am dat o regulă foarte simplă pe care s-o urmezi în tot ceea ce 
faci. Din nefericire, dacă nu te iubeşti pe tine însuți, nu prea o să 
reuşeşti să-l iubeşti pe aproapele tău. 

A învăţa să te iubeşti pe tine însuți şi a învăţa să-ţi iubeşti aproapele, 
merg mână în mână. 

Nu poţi să-l iubeşti pe semenul tău şi să te urăşti pe tine însuți, sau 
să te iubeşti pe tine însuți şi să-l urăşti pe semenul tău. 

Sentimentele față de aproapele tău oglindesc, pur şi simplu, sen- 
timentele tale față de tine însuți. 

Aşa stând lucrurile, interacțiunile cu aproapele tău te ajută să vezi 
ceea ce trebuie să ierți în tine însuți. 

A-l ierta pe aproapele tău pentru greşelile lui față de tine îl ajută 
numai în cazul în care aceasta îl face capabil de a se ierta pe el însuşi. 

Tot aşa, a primi iertarea aproapelui tău pentru greşelile tale față de el 
te ajută numai în cazul în care aceasta te face capabil de a te ierta pe 
tine însuți. 

A primi iertare din partea altora este un lucru necesar, numai în 
măsura în care tu crezi că este. Dacă aşa crezi - cum cred de altfel, ma- 
joritatea oamenilor - e important să te împaci. 

A le cere iertare altora demonstrează că eşti gata să te răzgândeşti în 
privința celor întâmplate. 

Acesta este un prim pas important în proces. 

Nu face, însă, greşeala de a da aproapelui tău „puterea” de a te ierta. 
Asta plasează puterea în afara ta, acolo unde ea nu poate fi niciodată. 

Cere-i iertarea, dar - dacă el ţi-o refuză - să nu presupui că nu vei fi 
niciodată iertat. Dimpotrivă, eşti întotdeauna iertat. 

Cei care refuză iertarea, şi-o refuză doar lor înşişi. 

Atunci când îl condamni pe aproapele tău, poți fi sigur că nu pe el îi 
condamni, ci o parte din tine însuți de care ţi-e ruşine şi pe care nu ai 
acceptat-o. Faptul că descoperi nişte neajunsuri la aproapele tău nu te 
poate face să te simți mai bine - întrucât aceasta doar agravează propria 

ta senzație de nevrednicie. 


Nici dreptatea, nici mântuirea nu se dobândesc atacându-ți semenul. 
Te rog să înţelegi aceasta, exact aşa cum ţi-o spun. Fiecare cui pe care îl 
baţi în palma semenului tău te ţine pe tine pironit de cruce. 


Eu sunt dovada acestui fapt. Căci eu, în percepţia ta, voi rămâne pe 
cruce până când va înceta întregul atac. Până atunci, tu şi cu mine avem 
un lucru în comun: amândoi am fost crucificațţi. 


În interacţiunile tale cu aproapele tău ai de făcut o alegere simplă: a-l 
găsi nevinovat sau a-l găsi vinovat. Această alegere are loc iarăşi şi iarăşi 
- în fiecare zi, în fiecare oră, în fiecare clipă. Cu fiecare gând tu îl 
întemnițezi pe aproapele tău, sau îl eliberezi. Şi, aşa cum alegi să-l tra- 
tezi pe el, aceeaşi judecată vei aduce asupra ta însăți 

Nu poţi ajunge în Cer, trăgându-l înapoi pe aproapele tău - şi nici nu 
vei ajunge acolo, încercând să-l cari tu. Fiecăruia dintre voi i s-au dat 
mijloacele de a-şi descoperi propria nevinovăție. 


Acceptă-l, pur şi simplu, pe semenul tău şi binecuvântează-l pe calea 
sa. Dacă îţi cere ajutorul, dă-i-l bucuros, dar nu încerca să faci pentru 
aproapele tău ceea ce trebuie să facă el pentru sine însuşi. 


Este necesar ca limitele pe care le stabileşti să fie bine gândite. dacă 
se pune problema să treci dincolo de ele. 


Nu-l face răspunzător pe aproapele tău pentru pacea şi fericirea ta şi 
nu-ți asuma nici responsabilitatea pentru pacea şi fericirea lui. 

El n-a venit să te mântuiască pe tine şi nici tu n-ai venit aici ca să-l 
mântuieşti pe el. 

Pe de altă parte, dezleagă-l pe semenul tău de orice resentiment pe 
care îl nutreşti față de el. 

Nu te abtine în nici un fel de la a-i arăta iubire. 

Căci, a încerca să-l privezi de fericirea sa, înseamnă a-l ataca şi a te 
întemnița pe tine însuți în strânsoarea fricii şi a vinei. 

Nu-ţi astupa urechile când aproapele tău strigă după ajutor. 

Lasă-l să lucreze alături de tine, atâta timp cât vrea el. Şi, când e 
gata să plece, doreşte-i tot binele. Dă-i hrană şi apă pentru drum. 

Nu-l îndatora şi nu-l forța să stea împotriva voinţei sale. 


Libertatea aproapelui tău nu este decât un simbol al propriei tale 
libertăți. De aceea, lasă-l să vină şi să plece după bunul lui plac. 


Urează-i bun venit când vine şi spune-i bun rămas când pleacă. 
Mai mult de-atât nu poți face. 
Atât însă este suficient. 


Îngrijeşte-te de fiecare străin în felul acesta, şi eu îţi voi arăta o lume 
în care s-a întors încrederea şi în care domneşte iubirea de aproape. 


lubeşte-ţi aproapele, aşa cum ai vrea să te iubeşti pe tine însuți. Fă-l 

să fie la fel de important. Nu fă sacrificii pentru el şi nu-i cere ca el să 
facă sacrificii pentru tine, ci ajută-l când poți şi primeşte-i ajutorul cu 
recunoştinţă, atunci când ai nevoie de ei. 

Această reciprocitate simplă şi plină de demnitate este un gest a! 
iubirii şi acceptării. El demonstrează încredere şi stimă reciprocă. 


Mai mult de-atât e prea mult. Mai puţin de-atât e prea puţin. 

Interpretare 


nterpretezi ceea ce se întâmplă în viața ta conform credințelor tale 
fundamentale şi stărilor emoţionale ce izvorăsc din ele. Trăirea unei 
experiențe de dezamăgire, de exemplu, este legată direct de vină şi 
de sentimentul tău de imperfecţiune. Când nu-ți sunt îndeplinite 
aşteptările, primeşti, pur şi simplu, o corecție. Ţi se spune că nu vezi 
întregul adevăr a! unei situații. Ţi se cere să-ți lărgeşti percepțiile. 
Corecţia nu înseamnă atac. Ea nu înseamnă pedeapsă. 


Percepția că eşti atacat sau pedepsit atunci când lucrurile nu merg 
cum vrei tu este pe de-a-ntregul alimentată de vină. Fără acea vină, co- 
recția s-ar primi cu recunoştinţă şi percepţia s-ar lărgi, pentru a include 
noua informaţie. Tot ceea ce înseamnă experienţă are loc doar pentru un 
singur scop: lărgirea conştientei tale. Orice alt sens pe care îl descoperi 
în experiența ta de viață este un sens pe care tu l-ai născocit. Poate nu 
decizi la nivel conştient ceea ce ți se va întâmpla, dar în mod cert 
interpretezi ceea ce se întâmplă potrivit cu credinţele tale. 


Libertatea ta de bază constă în a accepta şi a învăța din experienţele 
cu care eşti confruntat. Poţi, desigur, să respingi experiența. Poţi refuza 
să înveți din ea. Dar această opțiune duce la suferință. Dacă încă nu ştii 
asta, nu va dura mult până o vei afla. S-ar putea să întrebi: „Pot înde- 
părta suferința, acceptându-mi experienţele şi învățând din ele?” 

iată o întrebare foarte bună. Nu numai că poți îndepărta suferința, 
dar poți trăi bucuria unirii cu Dumnezeu. Căci, îmbrăţişat de experiența 
ta, îți primeşti corecţia - şi gândurile tale se aliniază Minţii Divine. 

Viața este ori rezistență, ori capitulare. 


Acestea sunt singurele opțiuni. Rezistența duce la suferință. Capi- 
tularea duce la beatitudine. Rezistenţa este decizia de a acționa singur. 

Capitularea este decizia de a acționa cu Dumnezeu. 

În viață nu poţi trăi experiența bucuriei, opunându-te ideilor şi ac- 
țiunilor altor oameni. Poţi trăi experiența bucuriei, numai rămânând cre- 
dincios adevărului dinăuntrul inimii tale. lar acest adevăr nu îi respinge 
niciodată pe alții, ci îi invită să intre. Adevărul este o uşă ce rămâne me- 
reu deschisă. Nu poți închide această uşă. Poţi alege să nu intri. Poţi 
merge în direcția opusă. Dar nu poți spune niciodată: „Am încercat să 
intru dar uşa era închisă.” Uşa nu este niciodată închisă pentru tine sau 
pentru oricine altcineva. Dacă ai sentimentul că uşa ţi-a fost trântită în 
față, înseamnă că ţi-ai interpretat experiența cu înfricoşare. Crezi doar 
că uşa este închisă. Ea nu este închisă - dar convingerea ta că uşa e 
închisă te-ar putea convinge şi pe tine şi pe alţii că aşa stau lucrurile. 


Sunteţi cu toții nişte maeştri când e vorba să întoarceți adevărul pe 

dos. Aveţi abilitatea creativă de a face ca orice lucru să însemne ceea ce 
vreți voi să însemne. Puteţi face „nu” din „da” şi „corect” din „greşit”. 
Chiar atât de puternice vă sunt credințele! Dar faptul că ați răsturnat 
adevărul nu înseamnă că adevărul încetează de a mai fi adevărat. 
Înseamnă doar că ați reuşit să ascundeţi adevărul de voi înşivă. 


Este, aşadar, foarte important cum îți interpretezi experiențele. 


Dacă te simți frustrat în aşteptările tale, vei accepta oare corecția, 
sau vei insista că eşti nedreptăţit? Eşti tu victima a ceea ce ţi se întâm- 
plă, sau eşti cel care foloseşte aceasta pentru a învăța? Primeşti expe- 
riențele prin care treci ca pe o binecuvântare, sau ca pe o pedeapsă? 


Iată întrebarea pe care trebuie să ţi-o pui mereu. 


Fiecare experiență este o oportunitate de a îmbrățişa adevărul şi de a 
respinge iluzia. In această privință, o experiență nu este mai bună sau 
mai rea decât alta. Toate experienţele au acelaşi potenţial. Ele toate 
există doar ca un teren germinativ pentru natura ta divină. 


lată de ce nu trebuie să disperi niciodată. Vei avea întotdeauna o altă 
şansă de a te răzgândi. Nu asculta de cei care spun contrariul. 


Nu există o judecată de apoi, în afara judecății pe care tu o vei emite 
despre tine însuți, atunci când te vei vedea prin ochii mei. 


Poate că în acest moment nu mă crezi. 


Poate că eşti convins că tu ai provocat suferința altora sau că eşti 
victima acțiunilor acestora întreprinse împotriva ta. 


Faptul că îmi respingi acum cuvintele nu înseamnă că voi înceta să ţi 
le ofer. De ce crezi că ar conta pentru mine cât de mult timp îţi trebuie 
ție ca să te trezeşti? Timpul, desigur, nu are nici o relevanţă pentru mine 
şi nici pentru tine, dacă e să spunem adevărul. 

Ai timp din belşug să faci greşeli şi să înveţi din ele. 

Când flecare dintre voi va fi învățat ceea ce a venit să învețe, a-ceastă 
lume nu va mai fi necesară. Acest univers fizic, ce ți se pare atât de 
permanent, se va dizolva în neant - fiindcă, o dată ce v-aţi trezit, el nu 
mai are nici un rost. Acest timp se apropie, dar nu e nici o grabă. 

Nu da bice râului şi nici nu încerca să-l stăvileşti. N-o să-ți folosească 
la nimic. Mintea Divină lucrează în mintea ta chiar acum, chiar aici. În 
asta trebuie să înveți să ai încredere . 

Nevoia de miracole 


iracolele sunt demonstrații ale Minţii Divine în acțiune în 

mintea şi experiența ta. E nevoie de miracole ca procedee 

didactice, exact aşa cum a fost nevoie de miracole cu două mii 
de ani în urmă. Fiecare miracol este o demonstrare a faptului că iubirea 
e mai puternică decât frica. 


Nu subestima cantitatea de frică din care este făcută lumea ta. Pri- 
veşte în jurul tău. Uită-te la propriile tale gânduri. Există acolo vreun loc 
în care frica să nu se simtă ca la ea acasă? 


Nu te întreb asta ca să te deprim. Aş dori doar să fii realist. 


Priveşte lucrurile aşa cum sunt ele în lumea ta. Fă un inventar al 
propriilor tale gânduri. Nu te poți apropia de iubire, dacă nu realizezi cât 
de mult din gândirea ta are la bază frica. 

A conferi conştientă gândurilor tale încărcate de frică induce po- 
sibilitatea unei alternative. Dar, te rog, nu încerca să înlocuieşti gându- 
rile negative, temătoare, cu gânduri pozitive, iubitoare. Asta nu face de- 
cât să instaureze un conflict în mintea ta. Lasă, în schimb, conştientiza- 
rea să lucreze. 

Fii conştient, pur şi simplu, de frica ta şi simte-o. 

Apoi, când ai resimţit-o din plin, spune doar: „Tată, acum sunt gata 
să trec prin frica mea. Te rog, ajută-mă! Şi fii gata să primeşti ajutorul 
pe care l-ai cerut. Cererea ta nu va fi respinsă, te asigur. 

Când ceri ajutor, recunoşti că există o putere mai mare decât frica ta. 
De asemenea, îți vădeşti dorința de a conlucra cu acea putere, pentru a 
ieşi din frica şi conflictul din viața ta. 

Ti-aş mai propune ceva: atunci când ceri ajutor, admite că ceri ca 
gândurile tale să fie schimbate. Afirmă, deci: „Tată, sunt dispus să mă 
răzgândesc în privința acestei situații. Ajută-mă, Te rog, să o văd, nu 
prin ochii fricii, ci aşa cum o vezi Tu. Ajută-mă să o văd cu iubire egală 
pentru mine însumi şi pentru toți ceilalți.” 

Aceasta, semen al meu, este o rugăciune foarte puternică. 

Stăruie în ea. 

Odihneşte-te în tăria şi pacea ei. Şi lasă-L pe Dumnezeu să-ți răs- 
pundă prin fiecare cuvânt, fiecare gest şi fiecare faptă. 

Nu poți avea experiența miracolului, decât dacă eşti dispus să-l 

primeşti. Ca să trăieşti experiența miracolului, trebuie să fie prezenți 
următorii factori: (1) trebuie să ştii că ai nevoie de el, (2) să-l ceri în mod 
sincer şi (3) să fii dispus să-l primeşti. 


Când toţi trei factorii sunt prezenți, miracolul se va manifesta. 

Din nefericire, chiar dacă miracolul s-a manifestat în viața ta, s-ar 
putea să nu-ți dai seama. De ce? Fiindcă ai o idee preconcepută despre 
felul în care trebuie să arate miracolul. Şi, astfel, s-ar putea să nu-l 
recunoşti, deşi se află chiar în fața ta. 


Dar la ce bun un miracol, dacă nu-l poți vedea? Dacă vrei să accepți 
miracolul în inima ta, înțelege, te rog. că el s-ar putea să nu arate aşa 
cum ţi-ai închipuit tu. Fii deschis la prezența sa în viața ta şi îngăduie-i 
să ți se reveleze. 

Unii dintre voi ar putea întreba: „De ce nu îmi dă Dumnezeu mira- 
colul pe care îl cer?” 

Motivul este că miracolul pe care îl ceri ar putea să nu te elibereze de 
frică. Prin urmare, el nu este miraculos, iar frica ta va reface, pur şi 
simplu, condiţiile care te-au determinat să ceri acest miracol. 

Lasă ca Dumnezeu să fie Cel care îți răspunde la rugăciune. Nu 
încerca să-i spui tu de ce anume ai nevoie. Ştie El mai bine decât tine. 

Ai încredere în asta. Deschide-te prezenței Sale în viața ta. Fii dispus 
să înveți de la El şi despre El. 

In această disponibilitate, frica va fi dizolvată. 


În această disponibilitate te vei trezi la adevărata ta natură. 

A folosi ceea ce ai la îndemână 


u e necesar să reinventezi roata ca să aduci în viață o con- 

tribuție semnificativă. Dacă te uiţi în jurul tău, vei vedea multe 

căi deschise autoexprimării. Nici una dintre acestea nu este 
perfectă. Unele îți vor cere să te adaptezi. E în ordine. E bine să fii 
adaptabil. E bine să înţelegi că acelaşi lucru poate fi spus şi făcut în 
multe feluri. 

Dacă încerci să găseşti forma perfectă - serviciul perfect, relația 
perfectă - vei fi încontinuu frustrat. Lumea nu oferă perfecțiunea în a- 
ceastă privință. Ea îţi oferă, pur şi simplu, o oportunitate de a evolua şi 
de a te schimba, ceea ce e uşor dacă nu eşti ataşat formei tale de 
autoexprimare. Foloseşte forma care-ţi stă la îndemână în momentul dat. 
Desprinde-te de ideile tale preconcepute. Fiecare moment este nou. 
Fiecare situație cere ceva diferit de la tine. 


Ataşamentul față de un anumit mod de a spune sau de a face ceva 
într-un anumit fel este tributar timpului. Astfel de ataşamente te ţin în- 
lănțuit de trecut. Te țin împotmolit într-o falsă identitate. 


Fiecare experienţă ce vine spre tine te va întreba dacă eşti dispus să 
nu te mai cramponezi, dacă eşti dispus să ai încredere, dacă eşti dispus 
să păşeşti afară din timp. 

Dacă nu eşti ataşat de formă, e uşor să păşeşti afară din timp. 

Atenţia ta rămâne fixată în prezent, în momentul etern de acum. 
Orice se întâmplă cere atenția ta totală. 

Şi totuşi, câți dintre voi sunteți pe deplin prezenţi în cadrul experi- 
enței voastre? Cei mai mulți dintre voi sunteți ocupați să vă judecați ex- 
periența, căutându-i nod în papură, dorind ca ea să arate aşa cum v-aţi 
aşteptat să arate. Cu alte cuvinte, vă cramponațţi de falsa voastră identi- 
tate; încercați să siliți prezentul să se conformeze trecutului. 


Întreabă-te onest: „Sunt în căutarea unei vieţi stabile, previzibile? 
Asta-mi doresc?” în caz că da, atunci trebuie să-ți dai seama că lumea 
nu-ți poate oferi aşa ceva. Toate lucrurile din lume se află într-un proces 
de schimbare. Nimic nu e stabil. Nimic nu e previzibil. Nimic nu-ți va 
oferi altceva decât securitate temporară. Gândurile vin şi pleacă. Relaţiile 
încep şi se termină. Trupurile se nasc şi pier. 

lată tot ce îți poate oferi lumea: evoluţie, schimbare, caracter tran- 
zitoriu al lucrurilor. Permanenţa nu poate fi găsită la nivelul formei. 
Toată forma este, în esenţă, o distorsiune a lipsei originare de formă a 
universului. Ceea ce este atotcuprinzător, atoateprimitor. atoateiubitor 
nu poate fi limitat la formă. 


Iubirea nu-l alege pe cel iubit sau momentul exprimării de sine. 

Iubirea se extinde asupra tuturor, tot timpul. Iubirea este fară 
condiții, adică, ea este „fără formă”. 

Înseamnă oare aceasta că nu poţi trăi - în lume - experienţa iubirii? 
Nicidecum! Totuşi, trăirea de către tine a experienţei iubirii va fi di- 
minuată în raport direct cu nevoia ta de a o interpreta şi controla. 


Interpretarea pune condiții asupra a ceea ce trebuie să rămână fără 
condiții. 

Când impui iubirii condiţii, tu trăieşti experiența condițiilor, nu a 
iubirii. Întâlneşti forma, nu conţinutul. 

Iubirea se exprimă numai printr-o inimă deschisă. 


Deschiderea inimii nu este o tehnică, ci o disponibilitate emoțională 
ce trece dincolo de limitele definirii conceptuale. Pe măsură ce fiecare 
formă se schimbă, inima se deschide fără frică spre conţinutul ei 
schimbător. 


Ca să pricepi ceva din această lume, trebuie să înveți să priveşti 
dincolo de formă, către intenţia creativă. Fii receptiv la intenția aflată în 
spatele modului de exprimare a unei persoane şi vei vedea mai clar ce 
înseamnă aceasta pentru ea. Dar priveşte numai forma nudă şi vei vedea 
ce înseamnă această formă pentru tine. 

„A privi dincolo de formă” este un alt mod de a spune „priveşte 
dincolo de propriile tale idei preconcepute.” Ca să-l vezi pe semenul tău 
aşa cum este el în realitate, trebuie să priveşti dincolo de judecăţile tale 
despre el. Dacă vrei să-l cunoşti, trebuie să te apropii de el, să-ți deschizi 
inima şi să-l întrebi care îi este intenţia. 

Acesta este singurul gest ce te va conduce spre cunoaşterea lui. 

Când intenţiile cuiva se schimbă, se schimbă şi forma care e suportul 
acestor intenţii. Dacă eşti sensibil la propriile tale intenţii şi la cele ale 
altora, vei fi mai bine pregătit pentru modificările formei. 

Detaşarea de formă provine dintr-o atitudine de apropiere de alţii, nu 
de înstrăinare. 

A-i ţine la distanţă pe ceilalți nu aduce detaşarea, ci opusul ei. Numai 
dacă îi admiţi pe ceilalți în inima ta, devii capabil să-i eliberezi. 

Compasiunea şi detaşarea merg mână în mână. 

Nu poţi să iubeşti pe cineva şi, totodată, să urmăreşti să-l controlezi. 
Numai dorindu-i tot ce este mai bine, îi oferi aproapelui tău libertatea. 
Iar dacă nu îi oferi libertate, nu îi oferi iubire. 

Ataşamentul față de formă provine din cea mai profundă nesiguranţă. 
Nu o poți înțelege pe deplin, până când nu treci dincolo de ataşament, 
însă această trecere este inevitabilă. 

Ea este imprimată în schema vieții. 


Fiecare situație din viața ta îţi oferă oportunitatea de a căpăta o mai 

mare apropiere de ceilalți şi o mai mare libertate. 


Pe măsură ce iubeşti din ce în ce mai profund, din ce în ce mai mulți 
oameni, devii din ce în ce mai puțin ataşat de ei ca indivizi. Devii ataşat 
nu de persoana ca atare - ci de iubirea pe care fiecare persoană o extinde 
spre tine. Este o trecere spre trăirea experienței Iubirii Divine care e 
dincolo de corp, ba chiar dincolo de orice fel de formă. 

Când te rog să foloseşti orice formă ce îţi este la îndemână în mo- 
mentul de față, eu te rog să devii flexibil şi receptiv. Te rog să treci la ni- 
velul intenţiei. Te rog să treci la apropierea de ceilalți, fără a încerca să 
defineşti sau să controlezi. Dacă faci astfel, nu vei fi niciodată limitat de 
formă sau obsedat de ea. Vei fi liber să creezi în mod spontan. 

Acesta este cel mai bun sfat pe care ţi-l pot da. Rămâi în prezent, fără 
aşteptări, fără ataşament față de rezultat. Nu te plânge de forma care îţi 
e oferită şi nu o învesti cu mai multă importanţă decât are. 

Perfecțiunea nu este de găsit în afara ta. 

Dacă vrei să găseşti adevărul, priveşte înăuntrul tău. Priveşte-ţi 
propriile intenții. 


Atunci nu este cu putință să interpretezi greşit intenţiile altuia. 

Deschiderea înspre divin 


ână nu vei înțelege că oricine este bun, îți va fi greu să găseşti 

bunătate în tine însuţi sau în alții. Eşti obişnuit să găseşti binele 

alături de rău. „Acesta e bun, acela e rău.” Aşa arată modul tău 
de a te judeca pe tine şi de a-l judeca pe aproapele tău. El nu îţi va 
aduce niciodată pace. 


Aproapele tău nu este bun sau rău - şi nici tu, de altfel. Amândoi 
sunteți numai buni. Nu există rău în voi. Poţi crede că există rău în tine 
- poţi, de fapt, crede că există prea puţin sau deloc bine în tine - dar 
aceasta este o credință greşită. Atâta vreme cât o vei menţine, te vei chi- 
nui pe tine însuți sau pe alții. 

Ce vreau să spun când zic că există numai bine în tine? Aceasta 
înseamnă, oare, că eşti incapabil de un gând sau de un gest negativ? Fi- 
reşte că nu, altfel nu te-ai afla unde te afli. 


Lumea ta e un complex de gânduri şi gesturi negative, amestecate cu 
gânduri şi gesturi pozitive. Lumea ta este o lume a umbrelor, o lume a 
întunericului şi a luminii, combinate. 


Totuşi, întreaga lume pe care o trăieşti este alcătuită numai din 
gânduri. Dacă ai putea elimina gândirea negativă din mintea ta, ai trăi 
într-un gen de lume cu totul diferit. 

Într-o lume în care există numai gânduri „bune”, comparaţia este 
imposibilă. Fără comparaţie, nu există interpretare - deci nu poate exista 
eşec, pedeapsă, sacrificiu sau suferinţă. Îţi poţi imagina o astfel de lume 
strălucitoare, nevinovată? S-ar putea să ți se pară straniu că o astfel de 
lume poate exista, totuşi ea nu este mai greu de creat decât lumea pe 
care o locuieşti! 


Poţi începe să creezi această lume nouă, înțelegând că în tine sau în 
semenul tău nu există nimic rău, ci numai bine. Frica de rău este cea 
care face „răul” să pară real. Toată negativitatea se naşte din frică. Însuşi 
conceptul de „rău” este un gând al fricii. Prin urmare, ce altceva mai 
există, pe lângă bunătatea ta, care este dreptul tău câştigat prin 
naştere? 

Există îndoiala care spune că nu eşti bun. Există frica. 


Viaţa ta e alcătuită din bunătate asaltată de îndoială şi frică. De câte 
ori, în decursul unei zile, îndoiala şi frica nu-ți contestă perceperea 
propriei tale bunătăți? De câte ori nu-ţi contestă ele perceperea bunătății 
aproapelui tău? 

O dată ce ştii că îndoiala şi frica operează încontinuu în cadrul ex- 
perienței tale, le poți accepta în mod conştient. Apoi. ele devin, pur şi 
simplu, parte din dansul conştientei. „Oh, da, ştiu că sunt bun. Şi ce s- 

ar întâmpla dacă n-aş fi?” Acest dans are loc în minte. Dialogul se desfă- 
şoară într-un dute-vino continuu. Dar, încetul cu încetul, îşi pierde din 
tonul osânditor. 


Treptat, pe măsură ce frica este îmbrăţişată, ea se stinge. 


Conflictul se şterge din mintea care îşi recunoaşte propria bunătate. 
Şi, o dată ce şi-a recunoscut propria bunătate, ea nu o poate menține 
decât extinzând-o asupra altora. Dacă vezi pe altcineva ca fiind rău, ai 
îngăduit îndoielii şi fricii să se întoarcă în mintea ta. 

Ceea ce este divin e liber de dualitate şi de orice fel de conflict. Te 
deschizi către divinitate, atunci când vezi propriul tău bine şi pe cel al 
aproapelui tău ca fiind unul şi acelaşi. Divinitatea e întotdeauna împăr- 
tăşită. Ea nu este niciodată exclusivă. 

Tot ceea ce înseamnă exclusivitate este o plăsmuire a fricii. 

Tot ceea ce înseamnă judecată este o plăsmuire a fricii. 

Numai atunci când respingi răul şi accepţi binele vei alunga frica din 
inima ta. Nici unul dintre copiii lui Dumnezeu nu poate fi rău. In cel mai 


nefericit caz, el este chinuit. În cel mai nefericit caz, îi atacă pe alţii şi îi 
învinuieşte pentru chinul său. Dar el nu este rău. 

Da, chiar atât de adânc trebuie să meargă compasiunea ta. 

Nu există ființă umană care să nu merite iertarea ta. 

Nu există ființă umană care să nu merite iubirea ta. 

Tu-ţi poți stabili condiţiile şi justificările - dar pe mine ele nu mă 
păcălesc. Ţi-am spus adevărul. Nu e în interesul tău să-l denaturezi. 

Dacă ţi-e greu să ierți şi să iubeşti pe cineva, spune-o. Nu-l con- 
damna, ca să-ți justifici propria slăbiciune. 

Dacă eşti cuprins de frică, spune adevărul. Adevărul aduce întot- 
deauna sănătate mintală. Doar cel cuprins de frică judecă pe altul. Ai 
trecut tu dincolo de strânsoarea fricii? Dacă nu, atunci recunoaşte-ți 
frica. Dacă îți recunoşti frica, nu îi vei judeca pe ceilalți, deoarece vei 
ajunge să înţelegi că frica îți distorsionează întotdeauna percepția. 

Recunoaşte-ţi frica şi fii sincer cu tine şi cu ceilalți. 

Mărturiseşte: „Sunt cuprins de frică acum şi de aceea nu pot vedea 
corect.” Renunţă la judecăţile pe care vrei să le faci, căci ele nu sunt 
altceva decât un atac lipsit de sens împotriva cuiva a cărui bunătate nu 
o poţi vedea. 

Încredințează-mi mie aceste judecăţi. 

Spune adevărul: „lisuse, nu-l pot vedea corect pe acest seamăn al 
meu, deoarece îl judec. Ajută-mă să mă dezbar de judecăţile mele şi să 
înțeleg ce frici sunt scoase la iveală în mine de către comportamentul 
său.” 


Fiecare judecată pe care o faci despre aproapele tău vădeşte cu mare 

precizie ceea ce urăşti sau nu poți accepta la tine însuți. Nu urăşti pe 
altcineva, decât în cazul în care îți aduce aminte de tine însuți. 


lată de ce, orice încercare de a justifica mânia, frica sau judecata 
eşuează lamentabil. Este pur şi simplu o tentativă de a acuza pe altcine- 
va pentru propria ta greşeală. O încercare lipsită de onestitate. De res- 
ponsabilitate. 

Ai mijloacele de a pune definitiv capăt judecății, dar încă mai vrei s-o 
justifici. De ce? Fiindcă nu-ţi poți recunoaşte greşeala. Preferi să suferi, 
decât să admiţi că ai făcut o greşeală. Preferi să pretinzi că eşti perfect, 
decât să recunoşti că, în cazul ăsta, eşti un învățăcel. Ce orgoliu de 
neînțeles! Cum pot lua de mână pe cineva care, în pofida durerii sale, 
insistă că e perfect? 

Nu te pot ajuta, dacă nu mă laşi să o fac. 


A greşi nu este un lucru atât de îngrozitor. Greşeala nu te va de- 
poseda de iubire şi de acceptare. Tu aşa crezi, dar asta nu e decât o 
închipuire. Ceea ce te privează de iubire este insistența că faci ceea ce 
trebuie, atunci când, de fapt, nu faci. 


Asta împiedică intervenţia corectivă. 


Încearcă, te rog, să înţelegi acest lucru. A nu face ceea ce trebuie nu 
înseamnă a fi „rău”, iar a face ceea ce trebuie nu înseamnă a fi „bun”. 


Fiecare dintre voi va face atât ceea ce trebuie, cât şi ceea ce nu tre- 
buie, de sute de ori în cursul unei singure zile. 


Îţi spun că nu poţi număra de câte ori faci ceea ce trebuie, sau ceea 
ce nu trebuie pe durata călătoriei tale pământeşti. 


Această lume este o şcoală şi ai venit aici ca să înveți. A învăța 
înseamnă a face greşeli şi a le corecta. A învăţa nu înseamnă a face tot 
timpul ceea ce este bine. Dacă ai face tot timpul ceea ce este bine, ce ne- 
voie ar mai fi să vii la şcoală? 

Fii smerit, prietene. Te afli aici ca învățăcel şi trebuie să accepţi că 
aşa stau lucrurile, dacă e să-ţi însuşeşti lecţiile pe deplin. Dacă nu recu- 
noşti că ai făcut o greşeală, nu te pot ajuta s-o corectezi. 

Dar, admite-ţi greşeala şi corectarea va fi acolo, o dată cu iertarea. 

Aceasta e calea pe care ţi-am pregătit-o. 


Nu încerca să fii perfect, prietene. Este un ţel nepotrivit. Numai cei 
care aleg să sufere mult şi din greu doresc să fie perfecţi. Doreşte, în 
schimb, să recunoşti fiecare greşeală pe care o faci - ca să poți învăța din 
ea. Perfecțiunea vine spontan şi fără efort, numai atunci când spui ade- 
vărul, când renunți la dorința de a-i impresiona pe alții, când îți abando- 
nezi falsa mândrie. 

Cei care cer corecţia - o vor primi. Nu pentru că sunt mai buni decât 
alții, ci, pur şi simplu, pentru faptul că o cer. 


Nu îi judeca pe cei ce nu sunt gata să-şi recunoască greşelile. 

Recunoaşte-le, pur şi simplu, pe ale tale şi dă restul lui Dumnezeu. 

Împărtăşeşte altora din experiența ta, dar nu căuta să le-o impui, 
căci nu ştii ce nevoi au alții şi nu e treaba ta s-o ştii. 

Aminteşte-ți de ceea ce este bun în aproapele tău. Aminteşte-ți de 
ceea ce este bun în tine însuți. Lasă toate fricile şi judecățţile să se disi- 
peze, acolo unde se ivesc. Recunoaşte-ți greşelile şi fii tolerant față de 
greşelile pe care le fac alții. 

lată ce-ţi cer eu. 

E simplu, nu-i aşa? 

E atât de simplu, încât vei uita mereu. Dar nu fi descurajat. Dacă 
dorința ta pentru pace e puternică, în cele din urmă îi vei ceda. 


O dată ce ai decis că asta este ceea ce vrei, nu poți să nu reuşeşti să 
vii acasă. 

A învăţa să asculţi 


şti atât de preocupat de reacțiile tale la ceea ce se întâmplă sau 

nu se întâmplă în viața ta, încât nu ai timp să-ți savurezi 

experiențele. Nu îți simți bucuria sau durerea, mânia sau în- 
durerarea. 


Iar asta e regretabil. 


Pierzi atât de mult timp căutând în afara ta răspunsurile la proble- 
mele tale. Dacă ţi-ai acorda timp să fii cu tine însuţi, răspunsurile s-ar 
ivi în mod spontan. 


Învață să fii prezent în cadrul experienţei pe care o trăieşti. Nu spun 
să încerci să o „descifrezi”. A fi „prezent” nu este o activitate analitică. 
Recunoaşte că nu îți poţi „descifra” experiența. Nu poți decât, ori să fii 
prezent în ea, ori s-o intelectualizezi - ceea ce, bineînțeles, reprezintă o 
eludare. 


În fiecare moment recepţionezi sugestii care te pot ajuta să-ți câr- 
meşti corabia vieţii, astfel încât s-o readuci la cursul firesc. Dar nu poți 
auzi aceste sugestii, dacă nu găseşti răgazul să „fii” şi să „asculți”. 

Este o ironie că, tocmai în acele momente în care te înverşunezi cel 
mai tare să-ți descifrezi şi să-ți „rezolvi” problemele, ai cea mai mare 
nevoie să fii liniştit şi să asculți. La început e posibil să nu-ţi dai seama. 
Dar nu poţi să nu observi că, cu cât încerci mai mult să descifrezi 
mersul lucrurilor, cu atât el devine mai neclar. 


Mai devreme sau mai târziu, vei renunța la încercarea de a face ca 
viața ta să „meargă” aşa cum ţi se pare ţie că ar trebui. Şi, atunci, poate 
te vei întreba: „De ce parcurg această tranziție? E nevoie să-mi îndrept 
atenția asupra altor lucruri?” 

Şi, aşteptând răspunsul, vei învăţa să asculți. 

De obicei, dacă eşti pornit să te izbeşti de ziduri, răspunsul pe care îl 
primeşti este ceva de genul: „la-o încet, uită-te în jur. Poate că nu mergi 
acolo unde crezi că mergi.” S-ar putea să nu ți se pară un răspuns 
grozav, dar e suficient pentru a te ajuta să faci pasul următor. A o lua 
încet şi a privi în jur este începutul corecției. Atâta vreme cât viața ta 
curge lin, nu e nevoie să cauţi s-o corectezi. Dar când apele se tulbură, 
ai face bine să te opreşti şi să reflectezi asupra cursului vieții tale. 

Este suficientă doar această introspecțţie făcută la timp, pentru ca să 
apară o schimbare profundă în viața ta. Există momente când realitatea 
exterioară se închide în jurul tău - şi singurul loc potrivit în care poți să 
mergi este în interiorul tău. 

Nu îți cer să meditezi două ore în flecare zi. Nici nu spun că meditaţia 
regulată nu este de folos. Spun doar că există momente în viața ta când 

e nevoie să fii liniştit şi să asculți. Dacă înveţi să respecţi acele momente, 
te vei scuti de multă îndurerare. 


Cu cât înveți mai mult să asculți ce e în tine, cu atât vei fi mai mult 
„părtaş” al experienţelor tale, aşa cum apar ele. Vei dezvolta un 
parteneriat cu viața ta, o bunăvoință de a participa, de a simți şi trăi 
experiențele care se ivesc. Când refuzi să-ți iei răgazul ca să fii părtaş la 
experiența ta, e ca şi cum ai fi victima a ceea ce ţi se întâmplă în viaţă. 
Asta este o mare autoamăgire. Te-ai raportat la experienţa ta ca la ceva 
ce trebuie biruit şi controlat. Şi. când această experiență refuză să se 
conformeze aşteptărilor tale, simţi că eşti pedepsit pe nedrept. 


Dar nu se întâmplă aşa. Dimpotrivă, experimentezi doar efectele 
negative ale propriei tale nevoi de a controla. 

Nu eşti deschis față de propria-ți experiență. Nu te afli într-o relație 
constantă cu ea. Nu eşti în dialog cu ea. Nu e de mirare că ai o relație de 
iubire & ură cu ea. O iubeşti când îţi face pe plac şi o urăşti când nu-ţi 
face. Experiențele tale sunt numai în alb şi negru. Pentru tine, viața este 
ori numai binecuvântare, ori numai pedeapsă. 


Adevărul este că viaţa nici nu te binecuvântează, nici nu te pedep- 
seşte. Ea colaborează cu tine pentru a te ajuta să te trezeşti la adevărul a 
ceea ce eşti. Viața este învățătorul tău. Ea îți oferă un continuu 
feedback. o continuă corecție, dar tu nu alegi să asculti. 

A alege să asculți înseamnă a te lăsa în voia parteneriatului tău cu 
viața. Aceasta înseamnă să accepți dansul gândirii, al acţiunii şi al co- 
recției, înseamnă să trăieşti toate aceste experiențe ca pe o parte 
necesară şi deloc dezagreabilă a procesului de învățare. 

Iubire fără condiţii 


i învățat iubirea condiționată de la nişte oameni a căror iubire 

pentru tine a fost compromisă de către propria lor vină şi frică. 

Ei ti-au fost modele. Nu trebuie să te ruşinezi de acest lucru, ci 
numai să fii conştient de el. 


Încă de când erai un prunc, ai fost condiționat să te preţuieşti doar 
atunci când oamenii reacționau pozitiv față de tine. Ai învăţat că valoa- 
rea ta era stabilită în exterior. Aceasta a fost eroarea fundamentală ce s- 
a perpetuat de-a lungul vieţii tale. 

Nici experiența părinţilor tăi şi nici cea a copiilor tăi nu a fost diferită 
de a ta. Voi toți trebuie să vă vindecațţi de aceleaşi răni. 

Toate abuzurile şi erorile trebuie conştientizate, iar emoția ataşată lor 
trebuie eliberată. 


Aceasta este calea prin care toate ființele rănite trec de la experiența 
iubirii condiționate la experiența iubirii fără condiţii. 

În cadrul procesului vindecării înveţi să-ţi oferi ţie însuţi iubirea 
necondiționată pe care nu ai primit-o niciodată de la părinții tăi biologici, 
în acest proces eşti „născut din nou” şi înfiat din nou. dar nu de alte 
figuri autoritare, ci de însăşi Sursa Iubirii dinăuntrul tău. Când înveţi să 
dai iubire ființei lăuntrice rănite. Începi să-ți schimbi complet convinge- 
rea că valoarea de sine trebuie să se bazeze pe modul în care alții reacți- 
onează față de tine. 


Încetul cu încetul te antrenezi să te preţuieşti aşa cum eşti - aici şi 
acum - fără condiții. Nimeni altcineva nu poate face asta pentru tine. 


Oamenii te pot susține şi încuraja, dar nimeni nu te poate învăța cum 
să te iubeşti pe tine însuți. 
Aceasta este lucrarea fiecărui suflet individual. 


Fiecare suflet vine în experiența fizică, dornic să se confrunte cu 
aceste probleme ale valorii de sine. Însă, încă de la începutul sejurului 
sufletului aici, capacităţii sale naturale de a iubi şi de a-i include pe alţii 
în trăirea acestei iubiri i se impun anumite condiții. 

Este absolut esenţial ca aceste condiţii să fie modificate total. 


Dacă sufletul părăseşte lumea fizică, crezând că este victima 
experienței sale de aici, el va fi tras din nou înapoi pentru a se dezvăța 
de această convingere. Însă dacă sufletul se trezeşte la adevărul că 
valoarea sa nu este dependentă de nimic şi de nimeni în afara minții şi 
experienței sale, ci se va instala în Sursa Iubirii şi se va trezi din visul 
batjocurii. 

A te trezi din batjocură înseamnă a respinge iluzia că nu eşti vrednic 
de a fi iubit aşa cum eşti. Tu demonstrezi iubire prin faptul că ţi-o dai ţie 

însuți în mod necondiționat. Şi, pe măsură ce o faci, îi atragi în viața ta 
pe alții care sunt capabili să te iubească fără condiții. 

Încercarea de a găsi iubire în afara ta eşuează mereu, pentru că nu 
poți primi de la altul ceva ce tu nu ţi-ai dat ţie însuți. Când te privezi de 
iubire, îi atragi în viața ta pe alții care fac acelaşi lucru. 

Experiența iubirii necondiționate începe în inima ta, nu în inima 
altcuiva. Nu condiționa capacitatea de a te iubi pe tine însuți de capaci- 
tatea altcuiva de a te iubi. Nu-ţi pune încrederea în condițiile impuse iu- 
birii sau în forma în care ea se prezintă, căci acestea sunt tranzitorii şi 
supuse vicisitudinilor vieţii de zi cu zi. 

Iubirea reală nu se schimbă. Ea există independent de forma prin 
care se exprimă. Sursa acestei Iubiri eterne, omniprezente, lipsite de for- 
mă, este înăuntrul tău. Acolo trebuie să-ți pui încrederea, căci această 
Iubire este mai certă decât orice vei cunoaşte vreodată. 


Şi, atunci când Ea este ferm aşezată in inima ta, nu vei mai avea 
nevoie să cauţi fericirea în afara ta. 


In viața ta, oamenii vor veni şi vor pleca. Unii se vor purta frumos cu 
tine. Alţii se vor purta urât. Vei accepta iubirea care ţi se oferă şi vei privi 
lipsa de iubire drept ceea ce este: un strigăt de ajutor al cuiva care 
suferă. Îi vei încuraja pe alţii să găsească şi ei Sursa Iubirii înăuntru - 
aşa cum ai făcut şi tu - ştiind prea bine că nu le poţi rezolva micile 
probleme. Tragedia vieţii lor nu poate fi abordată decât prin bunăvoința 
lor de a privi în propriile lor inimi şi minți. 

Cel ce iubeşte fără condiții nu impune limite nici propriei sale li- 
bertăți, nici libertăţii altcuiva. El nu încearcă să-şi păstreze iubirea - 
pentru că, a încerca să o păstrezi. Înseamnă a o pierde. Iubirea e un dar 
ce trebuie oferit încontinuu, în funcție de fiecare situație în parte. 


Iar cel ce dăruieşte ştie întotdeauna când şi cui să dea darul. 


Nu e nimic complicat în actul iubirii. Totul devine complicat numai 
atunci când cineva începe să tină iubire pentru el - iar atunci, ceea ce 
oferă nu se mai poate numi iubire. 


Cel ce se iubeşte pe sine însuşi nu se teme să fie singur. Căci a fi 
singur este un prilej de a te iubi şi de a te accepta tot mai profund. Se 
simte el nevrednic, dacă cel iubit îl respinge? Se autocompătimeşte şi se 
retrage din lume, sau se adânceşte el în căutarea unui înlocuitor? 

Nu. El continuă, pur şi simplu, să respire şi să-şi extindă iubirea, : la 
fiecare pas al experienței sale. 

Cel care se iubeşte necondiționat nu iubeşte pe fragmente şi cu in- 
tenţii ascunse. El nu caută pe cineva special pe care să-l iubească, ci iu- 
beşte pe oricine care se află în fața sa. O persoană nu este mai demnă 
sau mai nedemnă de iubirea sa decât alta. 


Fratele meu, sora mea, acesta este genul de iubire care se naşte 

acum în voi! Aceasta este iubirea pe care v-o ofer şi pe care vă cer s-o 
extindeți asupra celorlalți. 


E foarte clar. Nu poți înțelege greşit ceea ce îți spun. 


Iubirea poate exista numai între egali. Iubirea poate exista numai 
între ființe care au învățat să se iubească şi să se prețuiască lăuntric. 


Iubirea nu ia ostateci. Ea nu se târguieşte. Nu este compromisă de 
frică. Dimpotrivă, acolo unde iubirea e prezentă, frica, prin miliardele de 
condiționări pe care le implică, nu poate exista. 


Te încurajez să fii onest, prietene. 


Iubirea pe care tu o cunoşti nu este genul de iubire despre care 
vorbesc eu. Genul de iubire pe care îl descriu acum este absolut terifiant 
pentru tine! De ce oare? Fiindcă trăirea experienţei Iubirii reale pune ca- 
păt experienţei tale legate de lumea condiționată. 


Când trăieşti Iubirea reală, nu te mai simți separat de alții. 

Pierzi orice aspect al identităţii tale care îi respinge pe alții. Te 
deschizi spre o realitate mai vastă - pe care o creezi împreună cu alții, 
prin încredere reciprocă. 


Judecata încetează şi acceptarea domneşte. 


„Nu mi-e frică de toate astea”, spui tu. Dar te rog să reflectezi asupra 
acestor lucruri. Fii cinstit cu tine însuți şi cu mine. lți ESTE frică de 
toate astea, fiindcă ele pun capăt acestui vis, iar singurul mod prin care 
ego-ul tău ştie să pună capăt visului este prin a muri. Te rog, aşadar, să- 
ți recunoşti frica de iubire, frica de moarte şi frica de anihilare. 

Eu am spus: „Dacă nu muriți şi nu vă naşteți din nou, nu puteți 
intra în împărăţia Cerului.” Când am spus asta nu am vorbit despre re- 
încarnare. Vorbeam despre moartea ego-ului, despre moartea tuturor 
credințelor ce te separă de alții. Vorbeam despre sfârşitul judecării. 

Ceea ce moare nu eşti tu. Ceea ce moare este tot ceea ce ai crezut că 
eşti, fiecare judecată pe care ai emis-o despre tine sau despre altcineva 
Asta este ceea ce moare. lar ceea ce se naşte din nou este plin de lumină 
şi seninătate. 

Este Christosul care are viață eternă, în tine şi în mine. 

Adevăr vă spun eu vouă, fratele meu şi sora mea, învierea voastră 
este aproape. Şi vă este frică de ea! Pe mine nu mă puteți păcăli. 

Vă văd tremurând, în genunchi, privind în sus la crucea pe care 
credeți că veți fi ridicaţi în curând, ca să plătiți pentru gândurile şi fap- 
tele voastre păcătoase. 


Nu vă negați frica, fiindcă, altfel, nu vă voi putea ajuta. 


Ş compară loan. III. 5-7. (N.Trd.) 

Ceea ce moare pe cruce nu eşti tu. Tu nu eşti trupul tău. Tu nu eşti 
gândurile taie înfricoşate şi înfricoşătoare. Toate acestea pot muri şi vor 
muri. Dacă nu acum, se va întâmpla mai târziu. 


Nu poți evita moartea ego-ului. Nu poți evita moartea trupului. Dârele 
nu sunt în mod necesar unul şi acelaşi lucru. 


Nu face greşeala de a crede că ego-ul tău moare atunci când îți moare 
trupul, sau că trupul îţi moare atunci când îți moare ego-ul. 


Ego-ul tău moare când nu-ți mai este de folos. Până atunci, nu-ți va 
fi luat. Poţi să te agăţi de el aproape veşnic, dar nu o vei face. Pentru că 
asta înseamnă iadul - şi nu vei vrea să trăieşti veşnic în iad. 


Va veni o vreme când durerea va fi copleşitoare. 


Va veni o vreme când vei striga spre mine: „lisuse! Te rog, ajută-mă! 
Sunt gata să renunţ!” 


Acea vreme, te asigur, vine pentru fiecare ființă. 


Până atunci, tot ce poți face este să treci prin fricile tale. Recunoaşte 
fiecare frică pe care o ai şi dă-mi-o mie - pe fiecare dintre ele. „Iisuse, mi- 
e frică să mor... lisuse, mi-e frică de iubirea ta ... Iisuse, mi-e teamă că 
Dumnezeu mă va părăsi.” 


Îngăduie ca fricile tale să iasă la suprafață şi dă-mi-le mie. Asta va 
grăbi trezirea ta. Asta te va duce direct la miezul problemei tale, la frica 
de dincolo de toate fricile tale. 


Fii încredințat că, atunci când vei ajunge în acel loc, voi sta alături de 
tine. 


Iubite frate al meu, nu-ţi cer decât încrederea. Dă-mi-o - şi vom ieşi 
împreună din acest loc al umbrelor. Nu te pot scuti de înfruntarea cu 
fricile tale, dar te pot ţine de mână atunci când o faci. 


Fii pe pace. Rezultatul final al călătoriei tale este garantat. 


Acolo unde sunt eu acum, vei fi şi tu. Şi atunci vei şti cu absolută 
certitudine că tu eşti Iubire. 


Ea nici nu s-a născut în tine, nici n-a murit în tine. 
Ea este inseparabilă de tine. 
Este singura ta Identitate. 

Deschiderea uşii 


a să acorzi atenție unei persoane sau unei situații, trebuie să fii 

prezent pentru tine însuți, pentru cealaltă persoană, cât şi 

pentru situația respectivă. Ca să fii prezent, nu poți avea un 
program numai al tău. 


Dacă te aştepţi la ceva de la tine însuți, de la altul sau de la o situație 
în general, nu poți fi pe deplin atent în acel moment. Capacitatea ta de a 
fi atent depinde de faptul că ai sau nu o minte deschisă, o minte liberă 
de judecăţi şi de aşteptări. 

La fel de important este să ai o inimă deschisă, ceea ce necesită 
compasiune pentru tine însuți şi pentru alții, cât şi iertare pentru ceea 
ce s-a întâmplat în trecut. A avea o inimă deschisă înseamnă a-i aborda 
pe alții ca pe nişte egali şi a căuta condiții propice comunicării pentru ca 
să ajungeţi la apropiere şi comuniune. 

Uşa către iubire se deschide şi se închide în măsura în care îţi des- 
chizi şi îți închizi mintea şi inima. 

Când uşa se închide, e nevoie ca omul să fie răbdător şi iertător, căci 
altfel s-ar putea ca ea să nu se mai deschidă. 


E nevoie ca oamenii să simtă nu numai prezența, dar şi absenţa iu- 
birii. Simțindu-i absența, ei învață să asculte şi să-şi înmoaie inima. 
Simțindu-se separat de alții, ei învață să descopere judecăţile subtile ce 
sunt emise permanent. 

Fiecare experiență de separare sau de judecare este un prilej de a te 
deschide spre prezența iubirii. Din punct de vedere mental, aceasta im- 
plică distanţarea de percepții rigide şi de justificările lor. Din punct de 
vedere emoțional, înseamnă resimţirea efectului separării: propria ta du- 
rere, cât şi durerea celuilalt. 


Trecerea de la judecare către acceptare - de la separare la empatie 
este esența vindecării. Atunci când nu eşti în stare să faci această 
trecere, stabileşti condiţiile pentru disconfort şi boală în câmpul 
minte /corp. 

Trebuie să începeți să învățați cu toţii să treceţi de la starea de dis- 
confort şi boală la stare bună. de la închidere în sine la deschidere, de la 
neîncredere la încredere. 

E nevoie să învățați să demonstrați pacea, prin transformarea 
posturilor „defensive” în posturi „receptive”, să demonstrați armonia în 
relaţiile voastre, prin transformarea gândurilor şi faptelor „exclusive” în 
gânduri şi fapte „inclusive”. 

A fi vindecător sau făptuitor de miracole înseamnă a-ți accepta 
capacitatea intrinsecă de a fi liber de conflict, liber de vină, liber de ju- 

decare sau învinovăţire. Dacă accepți această capacitate în tine însuți, 
vei face miracole în viața ta, exact aşa cum am făcut şi eu. 


Ţi-am spus de multe ori că poți face asta. Vindecarea e nu numai 
posibilă, ci şi necesară. Fiecare dintre voi este un vindecător al propriilor 
vătămări şi nedreptăți percepute şi un martor al puterii miracolului. 


Vindecarea este singurul vostru scop aici. Cu cât vă dați mai repede 
seama de acest lucru, cu atât e mai bine. 

Aminteşte-ţi, te rog. că orice practică spirituală autentică începe prin 
cultivarea iubirii pentru sine şi acceptarea de sine. Nu încerca să iubeşti 
alți oameni, înainte de a învăța să te iubeşti pe tine însuți. Nu vei reuşi 
s-o faci. 

Când o persoană vine în viața ta şi te „calcă pe nervi”, nu încerca s-o 
iubeşti. Nu-ţi descărca nervii pe ea, n-o acuza, n-o învinovăți şi nu-ți 
face din ea un duşman. Recunoaşte, pur şi simplu, că te calcă pe nervi şi 
cere răgaz să fii singur cu sentimentele tale. 

Când eşti singur, aminteşte-ți că ceea ce simți îți aparține numai şi 
numai ţie. Cealaltă persoană nu are nimic de-a face cu ceea ce simți. 
Desprinde-te de toate gândurile care l-ar face pe celălalt responsabil de 
ceea ce simți. Contopeşte-te cu sentimentele tale şi spune-ți: „Ceea ce 
simt îmi arată un aspect din mine pe care îl judec. Vreau să învăţ să ac- 
cept toate fațetele mele. Vreau să învăţ să aduc iubire tuturor părților 
mele rănite.” 


Ai ajuns acum la transformarea autentică, eşti pregătit acum să 
aduci iubire în inima ta. Exersează acest lucru mereu şi fii răbdător cu 
tine însuți. Nu încerca să-ți vindeci semenii şi lumea din jurul tău. 
Înainte de a fi învățat să aduci iubire în propria ta inimă. Această 
tentativă duce la eşec şi încă la mai multă judecare de sine. 


Fi milostiv cu tine însuţi. Ia-o încet. Începe cu vindecarea propriilor 
tale gânduri şi sentimente. De fiecare dată când vindeci un gând de 
judecată sau un sentiment de separare, faptul este simțit de fiecare 
minte şi inimă din univers. 

Vindecarea ta nu îți aparține numai ţie, ci tuturor ființelor. 


Când te împaci cu tine însuți, pacea lumii devine iminentă. Dacă e să 
ai o responsabilitate față de alții, aceasta este numai: să ajungi la pace 
cu tine însuți în propria ta,inimă şi minte. 

Unii gândesc că un astfel de sfat e egoist şi iresponsabil. Ei cred că, 
pentru a găsi fericirea, trebuie să salveze sau să mântuiască lumea. E o 
eroare de percepție. Atâta timp cât nu-şi găsesc mai întâi ei înşişi feri- 
cirea, lumea este osândită. 

Poate că ţi-e greu să auzi ce-ţi spun, dar ăsta-i adevărul. In cazul în 
care nu eşti fericit în momentul de acum, n-ai cum să mai fii vreodată 
fericit. Prin urmare, dacă nu eşti fericit acum, nu-ți mai căuta fericirea 

în viitor, ci concentrează-ți atenția pe momentul prezent. 
Aici se află fericirea ta. 


O inimă deschisă şi o minte deschisă sunt uşa ce se deschide larg 
spre prezența iubirii. Chiar şi când uşa e închisă, prezenţa ei te îmbie s-o 
deschizi. Chiar şi când judeci şi te simți separat de celălalt, iubirea te 
cheamă dinăuntru. 


Ți-am spus doar că nu contează de cât de multe ori ai refuzat să intri 
în sanctuar, tot ce ai de făcut este să baţi şi uşa ţi se va deschide. 

V-am spus: „Cereţi, şi veţi primi.”, dar voi refuzați să mă credeți. 
Aveţi impresia că cineva vă contabilizează păcatele, momentele de inde- 
cizie sau recalcitranță, dar nu e adevărat. Singurii care contabilizează 
sunteți voi înşivă. 

Adevăr îți spun eu ţie, frate al meu: „Nu mai contabiliza, nu te mai 
justifica, nu mai pretinde că uşa este încuiată. Eu stau aici în prag. Vino 
spre mine, ia-mă de mână şi, împreună, vom deschide uşa şi vom intra.” 

Eu sunt uşa” către iubirea necondiționată. 


Când vei păşi prin ea, şi tu vei fi uşa. 


ê loan. XVI. 24. Noul testament (N. F-dit.) 
7 loan X. 9. Noul Testament (N. Kdit.) 

Renunţarea la efort 


( e se întâmplă în viața ta e neutru; nu e nici pozitiv, nici negativ. Tu 
decizi dacă e pozitiv sau negativ, spiritual sau profan. 
Tot ceea ce se află în cadrul experiențelor tale poate fi înzestrat cu 
calități spirituale, prin faptul că aduci dragoste, acceptare şi iertare. 


Chiar o boală fatală, un viol sau un omor pot fi schimbate prin pu- 
terea iubirii tale. Tu ai impresia că înţelegi sensul evenimentelor ce au 
loc în viața ta. 


Nimic nu poate fi mai departe de adevăr. 

Tu nu înţelegi sensul nici unui lucru ce se întâmplă, deoarece îi 
impui propriul tău sens. 

Dacă doreşti să înţelegi sensul a ceea ce se întâmplă în viaţa ta. În- 
cetează să-i mai conferi propriul tău sens. Lasă lucrurile aşa cum sunt. 
Simte-le pe deplin. Îngăduie-le să te-nveţe de ce au apărut în viata ta. 

Dacă vrei să ajungi chiar la miezul problemei, întreabă: „Cum mă 
ajută această situație să iubesc mai din plin? Ce îmi cere ea să dăruiesc 
din ceea ce încă rețin pentru mine?” 


Această întrebare te va aduce în miezul problemei, deoarece de- 
monstrează disponibilitatea ta de a privi situația ca pe un dar, mai cu- 
rând decât ca pe o pedeapsă. 


Când dai propriul tău sens situației respective, o vei vedea mereu ca 
pe o pedeapsă pentru tine sau pentru altcineva. lată ce face frica din 
fiecare întâmplare din viața ta. 

Frica ta te condamnă atât pe tine cât şi pe semenul tău. Nu fi sur- 
prins când se întâmplă astfel - ci, dimpotrivă, aşteaptă-te la asta. 

Nu încerca să trăieşti fără frică. Încercarea de a trăi fără frică este 
propunerea cea mai înfricoşătoare pe care ţi-o poți imagina. Pur şi sim- 
plu, ia cunoştinţă de frică şi treci prin ea până ajungi la capătul ei. Nu 
încerca să trăieşti fără să te condamni pe tine însuți sau pe alții, ci con- 
templă condamnarea şi treci prin ea întru iertare. Doar faptul că există o 
alegere la îndemână nu înseamnă că tu trebuie să fii cel care alege. 

Contemplă opțiunea şi lasă-ți conştienta să treacă prin ea. Nimic din 
ceea faci tu nu îți poate aduce mântuirea. 

De fapt. tot ceea ce faci te va împiedica, pur şi simplu, să găseşti ceea 
ce deja se află aici. 

Mântuirea deja există. Tu eşti deja mântuit. Nu trebuie să-ți cumperi 
mântuirea de la mine. de la aproapele tău. de la vreo biserică sau sin- 
agogă. 

Practici iertarea, nu pentru a-ți cumpăra mântuirea, ci pentru că 

practicarea iertării îți permite să trăieşti experiența mântuirii chiar aici. 
chiar acum. Înveţi să accepţi ca pe un dar tot ceea ce vine, nu pentru că 
astfel te pui bine cu Dumnezeu, ci fiindcă această acceptare îți aminteşte 
că nimic nu e în neregulă acum şi nici nu a fost vreodată. 

Înveţi să recunoşti momentele în care începi să te închizi în tine şi să- 
i îndepărtezi pe oameni după faptul că, atunci când eşti liniştit, receptiv 
şi deschis, te simți mult mai bine. 

Întreaga ta spiritualitate e trăită doar în acest moment. N-are nimic 
de-a face cu ceva ce ai gândit sau ai simțit vreodată în trecut. Ea se 
manifestă chiar acum. o dată cu împrejurarea cu care te confrunți. 


Trăieşti experiența întunericului şi lipsurilor, doar atunci când eşti 
nemulțumit de situația pe care momentul ţi-o aduce în dar. 

Când contempli situația şi simți recunoştinţă pentru ea, trăieşti doar 
preafericirea. 

Nu încerca să ieşi din întuneric. Nu încerca să intri în preafericire. 
Trecerea are loc de ia sine. Fii doar dispus să treci şi lasă totul în seama 
acestei disponibilități. 

Cea mai mare parte din ceea ce încerci să faci pentru tine însuți nu 
va reuşi, fiindcă nu ştii cine eşti tu cu adevărat. Imaginea ta de sine e li- 
mitată. Nu cunoşti sau nu simți amploarea Iubirii lui Dumnezeu pentru 
tine. Gândeşti că, undeva pe traseu, ceva din tine s-a rupt, sau că, 
probabil, îți lipsesc anumite părți. Dar acest lucru nu este adevărat. 


Nu ai părți lipsă sau rupte. 
Toată întregimea ta este prezentă deplin, chiar acum. 


Mulţi dintre voi studiază conştienta ideii de a prospera şi totuşi, ceea 
ce faceți nu pare a duce la prosperitate. De ce oare? Pentru că nu vă 
cunoaşteţi adevărata valoare. Dacă v-aţi cunoaşte adevărata valoare, nu 
ați avea senzația că ceva lipseşte din viața voastră. Aţi fi recunoscători 
pentru tot ceea ce aveți. 


Adevărul este că orice gând prosperă. Fiecare gând pe care îl gândeşti 
îşi aduce aportul de energie, pozitivă sau negativă, la situația existentă. 
Gândurile negative prosperă aidoma celor pozitive. 


Întrucât ai un amestec de gânduri pozitive şi negative, situația ta 
exterioară le reflectă pe ambele. 


Cu toate acestea, nu vei reuşi să-ți goneşti gândurile negative, 
focalizându-te pe cele pozitive. De fapt, cu cât te concentrezi mai mult pe 
gândurile pozitive, cu atât mai multă putere conferi gândurilor tale ne- 
gative. Acesta este un paradox din care nu se poate ieşi. 

lată de ce poți să renunți la practica afirmațiilor pozitive. Ele sunt pur 
şi simplu un hocus-pocus. Nu mai încerca să-ți schimbi gândurile 
negative, ci fii doar conştient de ele. Fii conştient de emoțiile ataşate de 
ele şi lasă-ți conştienţa să te ducă dintr-o parte într-alta. 

Cum ai să înveți să fii susținut de Legea Divină, dacă interferezi 
mereu cu modul ei de operare? Adevăr îţi spun eu ţie: nu poți să te dregi 
singur. Încercarea ta de a te drege tu însuţi nu face decât să-ți 
fărâmițeze conştienta ta în bucăți şi mai mici. 

S-ar părea că îţi spun două lucruri ce se contrazic unul pe celălalt, 
dar nu e aşa. Ceea ce îți spun este că viața ta are doar sensul pe care tu 
i-l dai şi că poți alege între a-i da un sens pozitiv sau unul negativ. Şi îţi 
mai spun că, orice sens i-ai da tu, el va fi limitat. 

Ambele enunțuri sunt adevărate. 

Când îți urmăreşti gândurile, devii conştient că o parte a ta vrea un 
rezultat şi altă parte vrea altul. Simţi că trebuie să alegi între aceste 
două părți, iar asta îţi produce tensiune şi conflict. 


Când mintea ta se află în stare conflictuală, nu ieşi din ea alegând 
între două poziții opuse. Asta nu va face decât să instaleze un conflict şi 
mai intens. 

leşi din starea de conflict, acceptând ambele poziții. Cu alte cuvinte, 
accepți atât gândurile pozitive, cât şi pe cele negative, fără a le face pe 
unele „mai bune” decât pe celelalte. 

Aceasta e un gest de iubire. 

Iubirea transcende întotdeauna orice fel de dualism. Iubirea nu se 
declară niciodată de partea cuiva. Ea acceptă întotdeauna validitatea 
ambelor părți. Crezi că trebuie să alegi între corect şi greşit. Dar eşti tu 
sau oricine altcineva capabil să hotărască ce este corect şi ce este greşit? 
De îndată ce crezi că ştii, ai pierdut firul adevărului. 

Aşa că nu încerca să alegi. Tu nu ştii ce e adevărat şi ce este fals. Nu 
te situa de o parte şi nu o respinge pe cealaltă. Acceptă-le pe amândouă, 
sau pe nici una. 

Fii neutru şi vei da piept cu viața în condiţiile impuse de ea. 

Până ce nu vei ajunge în această stare de neutralitate, vei continua 
să impui propriul tău fel de a vedea lucrurile asupra a ceea ce se în- 
tâmplă în viața ta şi întotdeauna vei avea senzația lipsurilor sau a 
pedepsei, deoarece nu-ți cunoşti propria valoare. 

Înțelegi ce-ţi spun? Chiar dacă ai crede că trebuie să dregi ceva în 
ceea ce te priveşte - şi nu sugerez că aşa ar sta lucrurile - tu nu ai şti 
cum să procedezi. 

Dacă eşti făcut bucăţi, cum te poți drege? Dacă eşti divizat sau în 
conflict, cum poți crea întregimea? Numai ceea ce nu este făcut bucăți 
poate trăi experiența întregimii sale. 

Înţelege că aici, în acest moment, nu e nimic în neregulă cu tine sau 
cu viața ta. Totul este aşa cum trebuie să fie. 


Chiar acum, în acest moment, eşti întru totul iubit. 
Eşti copleşit de durere sau te afli într-un conflict? în regulă. Dar asta 

nu înseamnă că nu eşti întru totul iubit. 


Ideea că suferința îţi rupe legătura cu iubirea este o idee pe care tu ai 
impus-o situaţiei. În adevăr, nimic nu te rupe de iubire, în afară de pro- 
priile tale convingeri şi credințe. Şi acesta este motivul pentru care suferi 
în primul rând. Suferi pentru că gândeşti şi simți că ţi-a fost ruptă legă- 
tura cu iubirea. Tu răstorni adevărul situației. Faci din cauză efect şi din 
efect faci cauză. Aceasta este frica ta în plină acțiune. 


Înţelege acest lucru, ca să poţi vedea dincolo de el. 

Îngăduie conştientei tale să se aprofundeze. 

Contemplă-ţi întreaga ego-dramă“ şi ia-o aşa cum e. 

Înțelege că, prin propria ta frică, tu creezi experienţa ta cu lumea. 
Dar nu-ţi trage palme din cauza asta. Acceptă ceea ce vezi şi lasă lucru- 
rile să se schimbe de la sine. Când vezi lumea în completa ei neutrali- 


tate, vei înțelege că ea există doar ca o unealtă pentru propriul tău pro- 
ces de învățare. 


Nu vreau să te încurc cu concepte. Dar trebuie să înţelegi cum frica 
ta răstoarnă adevărul. Ea face din tine o victimă a lumii, şi asta nu este 
adevărat. Ca victimă, nu-ți vei cunoaşte niciodată puterea creatoare sau 
identitatea ta întru Iubire. 


Nu juca rolul victimei. E un joc găunos, un joc al oglinzilor. Cel care 
greşeşte împotriva ta este doar o reflecţie a lipsei de stimă față de tine 
însuți. Tu ai creat prezența lui în oglinda ta. 

Ridică-te, mărturiseşte-ți că te urăşti pe tine însuţi şi lasă-l pe ce- 
lălalt să-şi vadă de drum. 

A nutri reproşuri, nemulțumiri şi resentimente împotriva sa nu-ţi va 
fi de ajutor. A-l pedepsi nu te va face să te simți mai bine. 

Lasă-i să plece nestingheriți pe cei care te batjocoresc. 

Roagă-te pentru ei şi binecuvântează-i. Nu-i lega de tine cu gânduri 
de răzbunare, ci eliberează-i cu cuvinte de dragoste şi încurajare. Şi află 
că, în măsura în care îi eliberezi, te eliberezi pe tine însuți. 

Îţi pot ţine o predică despre puterea iertării, dar numai când o vei trăi 
tu însuți vei şti cât de mare este această putere. 

Disponibilitatea de a te ierta pe tine însuți şi de a-i elibera pe alții de 
judecăţile tale este cea mai mare putere pe care o poți cunoaşte, câtă 
vreme trăieşti în această întrupare. 

Singura putere care e mai mare decât aceasta este puterea Iubirii 
însăşi. Dar, fără gestul iertării care îndepărtează vălul fricii, puterea 
Iubirii nu-ți stă la dispoziţie. 


8 în analogie cu psihodramă - improvizație de scenete conduse în aşa fel încât să elibereze 
pe anumiţi bolnavi de complexele lor. (N. Trad.) 

Însă prinde curaj, prietene. 

De fiecare dată când ierți, tu dizolvi o condiție pe care ai impus-o 
propriei taie capacităţi de a iubi. 

De fiecare dată când ierți, iubirea este trezită în tine la niveluri tot 
mai profunde şi capacitatea ta de a extinde această iubire sporeşte. 

Aceasta e însăşi natura călătoriei. 


Fii împăcat cu ea şi nu se poate să nu te ducă acasă. 

Transparenţă 


ând n-ai nimic de ascuns, lumina conştientei tale nu mai este 

compromisă de o ruşine secretă. Minciunile nu mai trebuie 

menținute. Relaţiile nu-ți mai sunt împovărate de planuri 
ascunse. 

Simplitatea şi limpezimea domnesc în viața ta, căci nu există amă- 
gire. Fiecare dintre voi are la dispoziție această limpezime chiar acum, 
dacă are curajul să comunice, fără ezitare, tot ceea ce gândeşte şi simte. 

Acesta este gestul încrederii tale față de semenul tău. 

Aceasta este acceptarea ta de a fi vizibil şi vulnerabil. 

Dacă ai o frică şi o împărtăşeşti, atunci această frică şi vina din 
spatele ei nu mai rămân ascunse. Dacă nutreşti un gând care îl 
condamnă pe altcineva, poți să-l negi, să-l maschezi sau să-l proiectezi 
asupra altcuiva, sau poți să îl scoţi la iveală, să-i dai mare atenție şi să-l 
vindeci. 

Iti poți ascunde gândurile de atac sau le poţi mărturisi. 


Ritualul mărturisirii, ca şi cele mai multe ritualuri, a încetat să mai 
reprezinte adevăratul scop ai confesiunii. Nu mai are nici o legătură cu a 
primi iertarea de la altcineva. Are însă foarte mare legătură cu a respinge 
cantitatea enormă de disimulare şi cu conştientizarea deplină a fricii şi a 
vinei. 

Cel care aude confesiunea nu este un judecător, ci un martor. El sau 
ea nu trebuie să poarte veşmintele sau însemnele autorității. 

Orice martor e potrivit, atâta timp cât înțelege că rolul său nu este să 
judece sau să condamne, ci doar să asculte cu compasiune. 

Nu există cineva care să nu facă greşeli. Abuzul unuia împotriva 
altuia, cu sau fără intenție, e ceva la ordinea zilei. A aştepta ca toate 
abuzurile să înceteze e o naivitate. 

Numai cineva care nu e în contact cu vulnerabilitatea sa umană ar 
aspira la un țel atât de înalt şi nefondat. Şi cum şi-ar putea accepta 
natura divină, cineva care nu este în stare să-şi accepte natura umană? 

Veţi face mereu greşeli şi vă îndemn să fiți recunoscători pentru 
fiecare dintre ele. 

Fiecare greşeală este un dar, fiindcă îţi oferă şansa corecției. 

Preaslăveşte şansa de a aduce la suprafaţă tot ce este manipulare şi 
disimulare. Fiți recunoscători pentru invitația de a sonda zonele întu- 
necate ale minţii voastre şi de a aduce conținutul lor în lumina exami- 
nării conştiente. 


Când îţi justifici greşelile, te agăți de ele şi îți impui să le aperi tot 

timpul. Asta îți ia enorm de mult timp şi energie. Ba, mai mult. dacă nu 
eşti atent, poate deveni tema dominantă a vieţii tale. 

De ce nu ţi-ai mărturisi greşelile, ca să nu mai fii nevoit să-ți petreci 
tot timpul apărându-le? 

Recunoaşte-ţi pe față disimularea, astfel încât limitările trecutului să 
nu te mai înlănțuie. Permite fiecărei greşeli să fie recunoscută in mod 
deschis. 


Dacă nu ai o părere bună despre aproapele tău. spune-i asta şi 
roagă-l să te ierte. Nu face aceasta ca să-l sui pe un piedestal, ci ca să te 
fereşti să cazi în groapa fără fund a urii de sine şi a disperării. 

Acesta e leacul de care ai nevoie ca să trăieşti fără frică, fără necinste 
şi fără vină. Prietene, ia acest medicament. Ţi l-am oferit înainte şi ţi-l 
ofer încă o dată. 

Caracterul dens şi apăsător al acestei lumi este rezultatul lipsei tale 
de curaj în a-ți admite greşelile, este rezultatul jocului ipocrit pe care-l 
joci cu semenii tăi. 

Chiar crezi că e posibil să fii mai moral sau mai corect decât 
aproapele tău? Poţi fi, eventual, mai dibaci în a-ti ascunde greşelile. 


Acesta este un joc trist şi autoeliminator. Îţi cer să încetezi de a-l mai 
juca. Îţi cer să ai încredere în aproapele tău şi să fii sigur că el nu are un 
loc privilegiat când e vorbă de judecare, ci se află alături de tine, ca 
egalul tău. El nu te poate condamna, tară a se condamna pe sine. 

Spovedeşte-te ţie însuți. Spovedeşte-te partenerului tău, şefului tău, 
chiar şi străinului de pe stradă. Nu fi preocupat de ceea ce gândeşte 
lumea. Tu transmiți o învățătură revoluționară. Mărturisirea ta le 
permite altora să-şi privească propriile greşeli cu compasiune. 


O femeie care îşi admite greşelile este o lumină călăuzitoare pentru 
ceilalți. Ea s-a lepădat de hainele întunericului. Lumina străbate prin ea, 
căci mintea ei este transparentă, un canal curat prin care adevărul curge 
fără efort. Semenii ei ştiu imediat că pot avea încredere în ea şi îi întind 
mâna. 


O astfel de femeie este o adevărată preoteasă. Întrucât şi-a iertat 
propriile păcate, ea poate extinde această iertare şi asupra altora. Autori- 
tatea ei nu vine din exterior, ci dinăuntru. Ea a fost hirotonisită, dar nu 
de către o autoritate din lume. Şi, cu toate acestea, oricine vine la ea o 
recunoaşte, are încredere în ea şi i se spovedeşte. 


Acesta este adevărul despre spovedanie. Orice bărbat sau femeie 
poate fi preot. 


Nu crede în minciunile care-ţi sunt oferite în numele meu. Foloseşte- 
ți bunul simt. 

Nu vă ruşinați dacă v-aţi îndepărtat de religie, fiindcă nu ați putut să 
acceptați aceste minciuni. Şi eu m-aş fi îndepărtat de o biserică ce nu 

oferă nimic altceva decât amăgire, exclusivitate şi vinovăție. 

Aveţi dreptate să respingeți învățăturile false. Dar nu îngăduiți ca 
mânia voastră la vederea ipocriziei unor oameni ai lumii îmbrăcați în 
haine preoțeşti să vă îndepărteze de relația voastră directă cu mine. 

Uitaţi tot ce ați fost învățați de alții şi luaţi în considerare adevărul 
aflat acum în inimile voastre. 

Iată locul unde trebuie să ne întâlnim şi nu în vreo clădire fastuoasă, 
care îmi sfidează învățătura şi viața. 

Priveşte, acum, adevărul în față, prietene. Nu poți scăpa de suferință, 
având secrete față de mine sau față de semenul tău. Pentru a pune capăt 
suferinţei, trebuie să pui capăt tuturor formelor de amăgire din viața ta, 
iar asta se poate face numai spunând adevărul - ţie însuți, mie şi 
aproapelui tău. 

Ce ai de pierdut, în afară de apăsarea şi haosul din lume? Vrei să-ți 
păstrezi secretele şi să rămâi în labirint, sau vrei să le mărturiseşti şi să 
te eliberezi de drumurile întunecoase şi întortocheate? 

Alegerea îți aparține. 

Dar nu te păcăli. Nu există mântuire în tăinuire şi întuneric. Mân- 
tuirea e oferită deschis fiecăruia, în lumina adevărului. Iar în acea lu- 
mină nu poate rămâne nici o umbră a ruşinii sau a păcatului. 

la-ți curajul de a-ți admite greşelile, ca să le poți ierta şi ca să te 
eliberezi de durere, zbatere şi amăgire. Increde-te în aproapele tău, ca şi 
el să se poată încreadă în tine, într-o bună zi. 

Nu nega adevărul şi nici nu pretinde că nu l-ai auzit. Căci eu ţi l-am 
spus aici, în cuvinte simple, pe care le poți înțelege. 

Restul depinde de tine, căci adevărul nu este însuşit, până când nu e 
pus în practică în viața ta. 

Fiecare dintre voi este o fațetă în nestemata cu multe fațete a Iubirii 
şi Graţiei lui Dumnezeu. In felul său, fiecare dintre voi are o modalitate 
de exprimare de o demnitate simplă. Frumuseţea unei fațete nu in- 
terferează cu splendoarea celeilalte, ba chiar i-o sporeşte, atât în am- 
ploare cât şi în intensitate. Ceea ce face ca o fațetă să strălucească este 
accesibil tuturor. 


Lumina care se află în mine este şi în tine. Iar eu nu sunt mai iubit 
de Dumnezeu decât eşti tu. Şi acesta este lucrul pe care trebuie să 
ajungeţi să-l cunoaşteţi în propria voastră inimă, fratele meu şi sora 
mea. 

Nici o învățătură şi nici o predică, oricât de multe ar fi ele, nu te vor 
face să crezi asta. 

lată de ce te rog să exersezi. 

Îndepărtează impurităţile judecării ce blochează limpezimea per- 
cepțţiei tale. 

Îndepărtează obstacolele competiției, invidiei şi lăcomiei care 
blochează revărsarea iubirii prin inima ta. 


Mărturiseşte-ţi fricile. sentimentele tale de imperfecţiune, greşelile, 
resentimentele, reproşurile şi nemulțumirile tale. 


Adu întunericul gândurilor şi sentimentelor tale secrete în lumina 
conştientizării depline. Nu există greşeală ce nu poate fi corectată, aba- 
tere ce nu poate ti iertată. 


Aceasta este învățătura mea. Dar nu o poți înțelege doar prin cu- 
vintele mele. 


Tot ceea ce am propovăduit, am şi demonstrat în viața mea. 


Cum aş putea, atunci, să cer mai puţin de la tine, prietene? 

Inima ce se trezeşte 


ubirea necondiționată îți vine în mod firesc. E în firea ta să 

simți compasiune pentru tine însuți şi pentru alții. E în 

firea ta dorința de a întinde o mână şi de a alina un 
prieten. Iți stă în fire să primeşti iubirea celor cărora le pasă de 
tine. 


Nimic din toate acestea nu cere efort. Nimic din toate 
acestea nu cere învăţătură. 

De ce, atunci, trăieşti atât de rar experiența iubirii 
necondiționate? Răspunsul s-ar putea să te surprindă. 

La început ai fost una cu Dumnezeu şi te-ai împărtăşit din 
atotputernicia Iubirii Sale. Nimic nu ţi-a fost imposibil. Dar, 
apoi, ai început să te întrebi ce s-ar întâmpla dacă ai crea 
separat de Dumnezeu? 

Întrucât n-ai mai făcut-o niciodată înainte, nu erai prea 
sigur de tine. A apărut îndoiala şi te-ai întrebat: „Şi dacă ceva 
merge prost?” 

Această îndoială a fost doar neliniştea separării, dar ea a 
dat naştere multor altor gânduri înfricoşătoare. Printre ele era 
şi acesta: „Dacă încurc lucrurile. Dumnezeu s-ar putea să Se 
supere pe mine şi să-mi retragă Iubirea Sa.” lar acest gând a 
fost argumentul hotărâtor. 


N-a durat mult ca de la acest gând să treci la trăirea 
experienței de a te simți vinovat şi deconectat de la prezența 
iubitoare a lui Dumnezeu. 


Bineînţeles că această separație a fost artificială şi 
autoimpusă, dar tu ai resimțţit-o ca reală. Ai crezut în ea. 


Şi, astfel, tot ceea ce ai creat după aceea a fost rezultatul 
acestei credințe: „Dumnezeu nu mă iubeşte. El este 
nemulțumit de mine. Nu sunt vrednic de Iubirea Sa.” 

Şi, astfel, ai „căzut din graţie” în propria ta minte. Ai trecut 
de la a împărtăşi puterea omnipotentă a Iubirii lui Dumnezeu, 
la a-ţi fi frică de această Iubire. Un alt mod de a spune aceasta 
este că ţi s-a făcut frică de propria-ți putere creatoare şi ai 
ascuns-o, ca să nu mai dai de ea. Ai încetat să fii un creator şi 
ai devenit o victimă. Ai încetat să fii o cauză şi ai devenit un 
efect. Cu alte cuvinte, ai întors realitatea pe dos. Ai făcut ca 

Iubirea să fie înfricoşătoare. Când te simți separat, e greu să-ți 
aduci aminte cum era înainte de separare. 


Aceasta pare a fi dilema care îţi este caracteristică. 


Pentru a-ți găsi calea de întoarcere la Dumnezeu, trebuie 
să-ți reconstitui paşii şi să-ți dai seama că „separația” a fost 
opţiunea ta, nu a Lui. Ai pus întrebarea: „Ce ar fi dacă abuzez 
de această putere?” Apoi. ai continuat prin a face o lume în 
care puterea ta era înfricoşătoare. 


Nu te-ai oprit ca să aştepţi răspunsul lui Dumnezeu la 
îndoiala şi frica ta. Dacă ai fi ascultat răspunsul Lui, ai fi auzit 
cam aşa: „lu eşti iubit fără condiţii. Nu îmi voi retrage 
niciodată Iubirea Mea pentru tine. Numai amintindu-ți că eşti 
iubit, poți acționa într-un mod iubitor.” 

Dacă ai fi ascultat răspunsul lui Dumnezeu, visul tău 
despre separație s-ar fi sfârşit. Căci răspunsul lui Dumnezeu 
contestă instantaneu presupunerea ta că nu eşti iubit. 


Această presupunere e ideea nevrotică originară. 


Orice victimizare începe cu această idee. Nu poți gândi 
lucruri „rele” şi nu poți comite fapte „rele”, decât dacă crezi că 
eşti „nedemn de iubire”. Orice atac porneşte din această unică 
presupunere. 

Adam şi Eva şi-au pus şi ei întrebarea „ce-ar fi dacă ... „Ce- 
ar fi dacă aş mânca din măr şi aş deveni la fel de puternic ca 
Dumnezeu?” Ei de asemenea, şi-au dat propriul răspuns 
înfricoşător, au simţit ruşinea şi s-au ascuns de Dumnezeu. 


Tu pui aceeaşi întrebare, chiar acum. Mesteci acelaşi măr. 
Te joci şi tu de-a v-aţi ascunselea cu Dumnezeu. 

Într-adevăr, ceea ce menţine experiența ta de victimă e jocul 
continuu de a pune această întrebare şi de a răspunde la ea. 

În lumea plăsmuită de tine, eşti fie o victimă, fie un 
torționar. Pe măsură ce treci prin aceste roiuri, vezi că e mică 
diferența între ele. 

Victima are nevoie de torționar şi viceversa. Problematica 
răului nu apare până când nu te îndoieşti de propria ta 
vrednicie de a oferi şi de a primi iubire. 

Aceasta este starea ta existenţială. Te îndoieşti că eşti 
vrednic de iubire ... tu şi oricine altcineva din lumea ta. 


Acum apare alegerea, singura alegere pe care trebuie s-o 

faci: ai de gând să răspunzi tu însuţi la întrebarea „sunt eu 
vrednic de iubire?”, sau ai de gând să aştepţi să auzi răspunsul 
lui Dumnezeu? Este chiar aşa de simplu: ai de gând să-L laşi 
pe Dumnezeu să-ți corecteze presupunerea originară eronată, 
sau ai de gând să accepţi această presupunere ca pe un adevăr 
şi să-ți clădeşti întreaga viață pe baza ei? 

Nu e niciodată prea târziu să te opreşti din mestecatul 
mărului. Nu e niciodată prea târziu să-ți dai seama că 
răspunsul tău la propriul tău interogatoriu înfricoşător este 
nesatisfăcător. Nu e niciodată prea târziu să te întorci către 
Dumnezeu şi să spui: „Dumnezeule! Răspunsul meu mi-a 
umplut mintea de frică. Răspunsul meu mi-a adus în viață 
numai durere şi luptă. Trebuie că este răspunsul greşit. Vrei, 
Te rog, să mă ajuţi să găsesc altul?” 

Vezi tu, viața ta spirituală pe pământ nu începe până când 
nu pui această întrebare. Nu contează ce religie ai. Nu contează 
care este statutul tău social sau economie. 


Fiecare dintre voi va ajunge la un punct în viața sa când va 
fi gata să conteste propriile sale credințe şi presupuneri false. 
lar acesta e începutul vindecării voastre şi restaurarea puterii 
voastre şi a rostului vostru. 

Îndoiala de propria îndoială, negarea propriei negativități 
reprezintă punctul de cotitură, sfârşitul coborârii în materie şi 
începutul  înălțării la Cer. Ele reprezintă reînnoirea 
parteneriatului tău cu Dumnezeu, Noul Legământ. 


Nu poți fi un partener al lui Dumnezeu, atât timp cât te vezi 
pe tine sau pe oricine altcineva ca pe o victimă ghinionistă. 
Noul Legământ îţi cere să recunoşti împărăţia lui Dumnezeu în 
propria ta inimă. Este un alt mod de a spune că respingi ideea 
că Dumnezeu este separat de tine. 

Respingi ideea că nu meriţi să fii iubit sau că semenul tău 
este nedemn de iubire. Respingi ideea răului ca pe o idee creată 
în frică. Respingi ideea că puterea lui Dumnezeu poate fi 
batjocorită. 

Noul Legământ este acceptarea răspunsului lui Dumnezeu 
la întrebarea „Ce ar fi dacă ... >” El este începutul propriei tale 
mântuiri şi începutul primirii de către oameni a împărăției lui 
Dumnezeu pe pământ. 


A fost odată ca niciodată un moment în care ai respins 

parteneriatul tău creativ cu Dumnezeu. Acum eşti gata să-l 
revendici din nou. 


A fost odată ca niciodată un moment în care ţi-a surâs 
ideea că ai putea fi nevrednic de iubire în ochii lui Dumnezeu. 
Acum îți revendici eterna ta comuniune întru iubire cu El. 


Atunci când îl accepţi din nou pe Dumnezeu în viața ta, 
întregul tău mod de a trăi experienţa lumii şi a tuturor ființelor 
din ea se schimbă. Eşti tată şi mamă pentru fiecare copil ce îţi 
vine în cale, eşti fiu sau fiică pentru orice persoană mai în 
vârstă. Îi eşti prieten atât prietenului, cât şi celui lipsit de 
prieten. Îi eşti iubit atât celui care-şi aminteşte că este iubit, 
cât şi celui care a uitat acest lucru. 

Nu există loc unde să nu fie necesară prezența ta iubitoare, 
cât şi mărturia despre Iubirea lui Dumnezeu. Totul strigă în 
gura mare că are nevoie de cuvintele tale blânde. Toţi ar bea 
din paharul care ţi-a astâmpărat ție setea. 


Visul nefericirii se sfârşeşte atunci când el e pus la îndoială 
şi respins. Dacă îţi pui la îndoială nefericirea, devii conştient de 
iubirea necondiționată ce sălăşluieşte în inima ta. Dacă nu-ți 
pui la îndoială nefericirea, trăieşti experiența ei din ce în ce mai 
profund, până când ajungi în străfunduri. Asta, pentru că 
numai când ajungi acolo devii nemulțumit de propriile tale 
răspunsuri. 

Nimeni nu poate forța pe altul să devină conştient. În 
momentul în care este pregătit, fiecare individ trăieşte 
experiența zădărniciei de a da şi a primi iubire condiționată. 

Fiecare persoană se cramponează de separare şi de control, 
până când durerea provocată de ea devine de nesuportat. 
Pragul durerii este diferit pentru fiecare individ în parte, dar 
toată lumea îi trece până la urmă. 


lată de ce îţi cer să nu predici altora, ci doar să-ți extinzi 
iubirea asupra lor. Cei ce sunt gata s-o primească te vor urma 
şi îți vor cere ajutorul. Cei care nu sunt gata, îşi vor continua 
călătoria fără să interfereze cu a ta. 


Un preot, un pastor, îi „păstoreşte” pe cei în nevoie. El 
extinde iubirea asupra celor care o cer, în tăcere sau în 
cuvinte. El nu bagă groaza în necredincioşi, folosind cuvinte 
sau concepte ce promit o mântuire viitoare. 


Mântuirea este acum pentru cei ce vor să fie mântuiți. Nu îi 

judeca pe ceilalți, căci nu este al tău a judeca. Cei care ajung 
mai târziu în sânul Iubirii lui Dumnezeu nu sunt mai puțin 
vrednici decât cei care ajung mai devreme. 


În adevăr, nu Dumnezeu este Cel Care te înalță şi nici eu. 
Te înalți tu însuți, în măsura în care îți aminteşti cât de 
vrednic eşti să fii iubit şi în măsura în care îți accepţi rolul în 
planul lui Dumnezeu. 

Acceptarea  omnipotenței tale este imposibilă fără 
reconcilierea cu Dumnezeu. Căci toată puterea vine de la El. lei 
parte la ea ca un partener egal ce te afli, dar nu poți exercita 
niciodată această putere, fiind separat de El. Chiar şi în visul: 
„Ce ar fi dacă ... >” nu te-ai putea niciodată separa total de 
Iubirea lui. În acel vis, ai trecut pragul durerii şi ai ales să te- 
ntorci. Aşa se întâmplă cu fiecare dintre voi. 


Puterea lui Dumnezeu nu poate fi batjocorită. Ea poate fi 
respinsă, negată, ascunsă. Dar tot ceea ce înseamnă 
respingere, negare şi vină secretă are o limită. Adevărul poate fi 
distorsionat, dar nu poate fi niciodată complet eradicat sau 
negat. O luminiță rămâne întotdeauna în cea mai profundă 
beznă. lar acea luminiță va fi întotdeauna găsită, atunci când 
apare dorința de a o găsi. 

Tu, prietene, eşti eroul propriului tău vis. Eşti cel ce visează 
întunericul şi cel ce aduce lumina. Eşti deopotrivă ispititorul şi 
mântuitorul. 

Vei ajunge să cunoşti asta, dacă nu o ştii deja. 

În această dramă creată de tine însuţi, singura ta discuţie 
în contradictoriu este cu Dumnezeu. Ea pare să fie cu 
aproapele tău, dar nu e. Pomul binelui şi al răului creşte în 
propria ta minte. Şi, tot în propria ta minte, tu explorezi 
problema inegalității şi a batjocurii. 

Va veni o vreme când răspunsul tău şi răspunsul lui 
Dumnezeu vor fi unul şi acelaşi. Şi, atunci, pomul binelui şi al 
răului se va transforma în pomul vieții, indivizibil şi întreg. 
Iubirea nu va mai avea opus, ci se va extinde liberă în toate 
direcțiile. 

Când cineva se apropie de tine, cineva care vrea să pună 
condiții iubirii tale sau iubirii sale, îi vei spune: „Frate, eu am 
visat acest vis şi ştiu la ce duce. Duce numai la suferință şi 
moarte. Nu e drept cu nici unul dintre noi. Hai să punem la 

îndoiala presupunerile ce i-au dat naştere. Sunt încredințat că, 
împreună, vom găsi o cale mai bună.” 


Dacă te întrebi vreodată care este rostui tău aici pe pământ, 
citeşte, te rog, încă o dată paragraful de mai sus. Atunci îţi vei 
aminti că rostul tău este, pur şi simplu, să răspunzi la strigătul 
după iubire, oriunde l-ai auzi. Ceea ce nu e greu de făcut, dacă 
doreşti să-l faci. Nu se cer calități sau talente speciale. 
„Cum”-urile şi „de ce”-urile iubirii se rezolvă de la sine, de 
îndată ce păşeşti prin uşa ce se deschide în fața ta. 


Nu am spus niciodată că ar trebui să treci prin ziduri şi nici 
măcar că ar trebui să umbli pe apă. Am arătat doar spre uşa 
deschisă şi te-am întrebat dacă eşti gata să intri. 


Şi asta este tot ce trebuie să-l întrebi pe aproapele tău. 


Cel care iubeşte în mod necondiționat nu este niciodată 
ataşat de consecințe. Oamenii vin şi pleacă şi nu vei şti 
niciodată de ce şi de unde. Despre unii vei crede că vor trece cu 
uşurinţă prin uşă, dar, dintr-o dată, vor face cale-ntoarsă. Alţii, 
despre care eşti convins că nu vor da cu ochii de uşă, vor trece 
pragul cu o uşurinţă neaşteptată. 

Nu fi îngrijorat. Nu e deloc treaba ta cine vine şi cine pleacă. 
Legământul e făcut în fiecare inimă şi numai Dumnezeu ştie 
cine e gata şi cine nu. Să lăsăm cunoaşterea în seama Lui şi să 
ne punem, pur şi simplu, în slujba Sa. 

Viața curge mult mai liniştit atunci când facem Voia Sa. lar 
încrezându-ne în El. inimile noastre debordează de iubire şi 
acceptare. 

Astfel ajungem să cunoaştem că oferta de iubire este 
nelimitată. 

Ea nu are nici început, nici sfârşit. Toate limitările 
pământului sunt absorbite în iubirea nețărmurită a Cerului, pe 
măsură ce împărăția lui Dumnezeu se instaurează în propriile 
noastre inimi. 

Eliminarea mentalităţii lipsei 


entalitatea lipsei rezultă din percepţia ta că nu eşti vrednic de 
iubire. Dacă nu te simți vrednic de iubire, vei proiecta în afara 
ta această stare a lipsei. Vei vedea paharul ca fiind mai curând 
pe jumătate gol, decât pe jumătate plin. 
Dacă vezi paharul pe jumătate gol, să nu fii surprins că, în curând, 
nu mai rămâne nimic în el. Lipsa e rezultatul unei percepții negative. 
E de la sine înțeles că acelaşi principiu funcționează şi invers. 


Vezi paharul ca fiind pe jumătate plin şi, în curând, el se va umple 
până la refuz. Când ştii că eşti vrednic de iubire, ai tendința de a inter- 
preta cuvintele şi faptele altora în mod iubitor. Nu eşti uşor de ofensat. 
Dacă cineva e nepoliticos cu tine, iei în considerare posibilitatea ca el 
sau ea să fi avut o zi proastă. Nu te simți victimizat sau insultat. 


Modul tău de a privi viața depinde de cum te simți - demn de a fi 
iubit sau nu, vrednic sau nevrednic. In ambele cazuri, vei crea o situație 
exterioară ce va consolida opinia ta despre tine însuți. 


Toată preocuparea de a avea se datorează faptului că trăiţi în trecut. 
Lipsa este, pur şi simplu, amintirea unor vechi răni. Acestea se pro- 
iectează cu prea mare uşurinţă în viitor. Pentru a pune capăt 
mentalităţii lipsei, trebuie să ierți trecutul. Oricum va fi fost el, nu mai 
contează. El nu mai are efect, deoarece l-ai eliberat”. 

Simți că eşti nedreptăţit? Dacă da, atunci vei proiecta lipsa în viața 
ta. Numai cineva care se simte nedreptăţit va fi nedreptăţit. Pentru a 
pune capăt mentalităţii lipsei, începe cu conştientizarea faptului că te 
simţi nedreptăţit. Dă-ţi seama că aceasta provine din sentimentul tău 
profund că nu eşti vrednic. Înţelege că exact acum simţi că nu meriţi să 
fii iubit. Nu încerca să-ți modifici gândul. Nu repeta afirmaţia: „Acum eu 
merit să fiu iubit”, sperând ca asta să-ți inverseze condiționarea. 


Pur şi simplu, fii conştient de faptul că: „Acum eu nu simt că merit să 
fiu iubit. Mă simt nevrednic şi lipsit de valoare. Simt că nu sunt tratat 
cum trebuie. Mi-e groază că lucrurile rele care mi s-au întâmplat în 
trecut se vor întâmpla iar.” 

Pur şi simplu, fii conştient de cât de mult ţi s-a încordat şi ți s-a 
strâns inima. Fii conştient de modul în care te-ai închis emoțional. Şi 
întreabă-te dacă te simți mai ocrotit acum decât înainte? 


Ţi-a parvenit o informaţie şi ai avut de ales între a o vedea ca fiind 
negativă sau pozitivă. Ai ales să vezi paharul ca fiind golit pe jumătate. 
Ai ales să fii o victimă. E în ordine. Nu te ruşina. Nu e nevoie să te 
încordezi şi mai tare. Nu e nevoie să te autoflagelezi. Fii doar conştient 


° Iertare" provine din lat. liberrare: a elibera (n. trad.ţ 

de ceea ce ai ales şi de cum te simți datorită acestei alegeri. 


Contemplă starea şi las-o să plece. „imi dau seama de alegerea pe 
care am făcut-o şi îmi dau seama că ea m-a făcut să fiu nefericit. Nu 
vreau să fiu nefericit, aşa că voi face o altă alegere. Voi vedea paharul ca 
fiind pe jumătate plin.” Dacă poți spune aceste cuvinte cu integritate 
emoțională, vei lăsa în urmă trecutul şi vei linişti rana. 

Încearcă. Funcţionează. 

Ai exersat din greu să fii o victimă şi ţi-ai învățat bine rolul. Să nu 
crezi că invincibilitatea vine fără exercițiu. Contemplă-ţi doar alegerea de 
a fi o victimă şi fii dispus să «e detaşezi de ea. Asta va fi suficient. 


Mentalitatea abundenței înseamnă să te simți iubit şi vrednic şi 
valoros chiar în clipa asta. Acum poate că te simți astfel, dar dacă sună 
telefonul şi afli că tocmai ai pierdut o groază de bani sau că soția te 
părăseşte, cât de valoros te simţi? Este paharul pe jumătate gol sau pe 
jumătate plin? Numai simplul fapt că-ţi recunoşti mentalitatea bazată pe 
frică înseamnă un pas mare către transformarea ei. 

Onestitatea emoțională este esențială pentru creşterea spirituală. 

Nu te poţi forța să gândeşti pozitiv, dar îți poţi recunoaşte 
negativitatea. A-ţi recunoaşte negativitatea este un act al iubirii. este un 
gest al speranței. El spune: „Văd ce se întâmplă şi ştiu că există o cale 
mai bună. Ştiu că pot face o altă alegere.” A-ţi oferi altă alegere este 
lucrarea mântuirii individuale. Iertarea trecutului şi desprinderea de el 
pregătesc scena pentru o alegere diferită. Indiferent de câte ori ai făcut 
aceeaşi greşeală, ai o nouă oportunitate de a te ierta pe tine însuți. 


Fără iertare e imposibil să ieşi din mentalitatea lipsei. lar ca să ierți, 
trebuie să devii conştient de toate modurile în care simți durerea. 


Trebuie să recunoşti rana. Atunci o poți ierta. Rănile ascunse au 
programe ascunse care ne ţin ostatici ai trecutului. E posibil ca rănile 
adânci să trebuiască să fie mai întâi bandajate, dar pentru desăvârşirea 
procesului de vindecare, ele trebuie expuse la aer şi la soare. În toate 
credințele şi presupunerile subconştiente trebuie să aducem conştientă 
totală. 


Lipsa este un învățător important. Fiecare percepție a lipsei în mediul 
tău ambiant reflectă un simțământ interior de nevrednicie şi lipsă de 
valoare personală care trebuie perfect conştientizat. Experienţa lipsei nu 
este Dumnezeu Care te pedepseşte. Eşti tu, cel care-ţi arăţi ție însuți o 
credinţă ce trebuie corectată. Tu ai capacitatea de a te iubi pe tine însuți. 
lar această capacitate trebuie trezită în tine pentru ca să aibă loc o 
creştere spirituală autentică. Înveţi să te iubeşti pe tine însuţi, 
observând în ce mod îţi refuzi iubirea. Şi, de multe ori, vezi cum îţi refuzi 
iubirea - observând cum o refuzi altora. 


Abundența apare în viața ta. nu pentru că ai învățat pe de rost vreo 
incantație abracadabrantă, ci pentru că ai învățat să aduci iubirea în as- 

pectele rănite ale psihicului tău. 

Iubirea vindecă toată percepția divizării şi a conflictului şi restau- 
rează percepția originară a plenitudinii, liberă de păcat şi de vină. 

Ştii că iubirea nu îți poate fi luată, numai atunci când te-ai văzut aşa 
cum eşti tu cu adevărat. Iubirea îţi aparține pentru eternitate ... lipsită 
de formă, dar omniprezentă, necondiționată şi totuşi răspunzând cu 
uşurinţă la condiţiile date. 

Ori de câte ori îți parvin veşti ce par proaste, gândeşte-te la aceasta: 
ti-ar da oare Dumnezeu un dar îndoielnic? 


Nu te lăsa păcălit de ambalaj, ci deschide-l cu o inimă deschisă. Şi, 
dacă încă nu înţelegi semnificația darului, stai liniştit şi aşteaptă. 

Dumnezeu nu dă daruri îndoielnice. Adesea, până ce darul nu e pus 
în acțiune în viața ta, nu vei cunoaşte semnificația darului. 

Acest lucru poate fi frustrant, dar este inevitabil. 


Darurile lui Dumnezeu nu alimentează aşteptările ego-ului. Valoarea 
lor este de ordin superior. Ele te ajută să te deschizi la adevărata ta 
natură şi la adevăratul tău rost aici. Câteodată, ele par să închidă o uşă 
şi nu înţelegi de ce. Numai atunci când uşa potrivită se deschide, pricepi 
de ce uşa nepotrivită a fost închisă. 

Tu ai un parteneriat cu Mintea Divină. Nu încerca, te rog, să faci din 
abundență o responsabilitate care să-ți aparțină numai ţie sau numai lui 
Dumnezeu. Tu ai nevoie de El şi El are nevoie de tine. Fii dispus să-ți 
priveşti fricile şi sentimentele de nevrednicie şi de lipsă de valoare şi El te 
va ajuta să vezi scânteia divină ce sălăşluieşte în tine. 

Dacă eşti dispus să te iubeşti pe tine însuți, vei deschide canalul prin 
care Iubirea lui Dumnezeu poate ajunge la tine. 

Deschide uşa ce duce la abundență în propria ta minte şi contemplă 
darurile iubirii reflectate de jur împrejurul tău. 


Şi, te rog, nu judeca valoarea acestor daruri, sau forma pe care o iau 
ele în viața ta. Căci valoarea lor este indiscutabilă, iar forma lor este prea 
lesne înțeleasă greşit. 

Recunoştinţa 


u poți vorbi despre abundență, fără să vorbeşti şi despre re- 

cunoştinţă. Recunoştința porneşte din sentimentul valorii 

intrinsece şi sprijină trăirea experienței abundenței. Pe de altă 
parte, nerecunoştința şi resentimentul îşi trag obârşia din sentimentul 
lipsei de valoare intrinsecă şi consolidează perceperea lipsei. 


Fiecare dintre ele este un cerc închis. Ca să pătrunzi în cercul stării 
de grație, e nevoie să-ți aduci iubire - ție însuți sau altcuiva. Ca să intri 
în cercul fricii, e nevoie să refuzi iubirea - ție însuți sau altcuiva. 

Atunci când stai în interiorul unuia dintre cercuri, realitatea celuilalt 
cerc devine contestabilă. Din acest motiv ai adesea sentimentul că există 
în experiența ta două lumi ce se exclud reciproc. 

Cei recunoscători nu-şi pot imagina că pot fi nedreptățiți. Cei 
ranchiunoşi nu-şi pot imagina că pot fi iubiți de Dumnezeu. 

In care dintre aceste lumi vrei să locuieşti? Alegerea îți aparține. 


In orice moment trebuie să decizi între a face pe victima sau a-ți 
aminti că nu poţi fi nedreptăţit. În primul caz vei fi ofensat de darul 
primit şi îl vei vedea ca pe o pedeapsă; în al doilea caz vei accepta ceea ce 
vine spre tine, ştiind că îți aduce o binecuvântare pe care încă nu o poți 
vedea. 


Recunoştința este opţiunea de a vedea Iubirea lui Dumnezeu în toate 
lucrurile. Nici o ființă care alege astfel nu se poate simți nenorocită. Căci 
opțiunea de a aprecia duce la fericire, întocmai cum opțiunea de a nu 
aprecia duce la nefericire şi disperare. 


Primul gest sprijină şi înalță. Al doilea, devalorizează şi demolează. 


Felul cum alegi să reacționezi față de viață dă contur propriei tale 
percepții permanente. Dacă trăieşti în disperare, asta se întâmplă deoa- 
rece alegi să nu apreciezi 'darurile ce ţi-au fost oferite. 

Fiecare persoană ce păşeşte pe pământ culege rezultatele gândurilor 
pe care le-a semănat. lar dacă vrea să schimbe natura recoltei din anul 
viitor, ea trebuie să schimbe gândurile pe care le gândeşte acum. 


Gândeşte doar un singur gând de recunoştinţă şi vei vedea cât este 
de adevărată această simplă afirmație. Data viitoare când eşti pe cale să 
nu apreciezi un dar ce ți se oferă, opreşte-te un moment şi deschide-ți 
inima ca să primeşti acel dar cu recunoştinţă. 


Observă, apoi, cum se transformă atât modul în care trăieşti expe- 
riența darului, cât şi relația cu cel care-l oferă. 

Data viitoare când eşti pornit să judeci sau să condamni pe altul, 
opreşte-te o clipă şi lasă-l să intre în inima ta. Binecuvântează acolo 
unde ai condamna. Nu judeca şi fii bucuros că n-ai judecat. Simte 

uşurarea care te cuprinde când îl eliberezi pe celălalt de percepțiile tale 
înguste. 

Când am spus să întorci şi celălalt obraz, te-am învățat să-i de- 
monstrezi semenului tău că nu-ți poate face un rău. Dacă nu-ți poate 
face un râu, nu poate fi vinovat de atacul asupra ta. Şi dacă nu este 
vinovat, nu trebuie să se autopedepsească. 


Când întorci şi obrazul celălalt, nu-ți inviți semenul să te lovească din 
nou. Îi reaminteşti doar că nu ți s-a tăcut nici un rău. Ii spui că ştii că tu 
nu poţi fi nedreptăţit sau tratat cum nu trebuie. Îi demonstrezi refuzul 
tău de a încuviința atacul, fiindcă ştii că, în acel moment, eşti demn de a 
fi prețuit şi iubit. Şi, cunoscându-ţi valoarea intrinsecă, tu nu poţi să nu 
o vezi pe a lui. Abuzurile şi greşelile din această lume vor lua sfârşit. 
atunci când vei refuza să fii victimă sau torționar. Atunci vei păşi afară 
din cercul fricii şi tot ceea ce vei face şi vei spune va fi plin de har. 


Aceasta este experiența pe care o va trăi fiecare dintre voi. 

Christos Se va naşte în tine aşa cum S-a născut în mine. Dar, mai 
întâi, trebuie să pui deoparte orice sentiment de nevrednicie, toată men- 
talitatea lipsei, tot resentimentul, toată nevoia de atac sau apărare. 

Mai întâi trebuie să înveţi să întorci şi celălalt obraz. 

S-ar părea că există două lumi, dar cu adevărat există numai una. 

Frica este doar absenţa iubirii. Lipsa este doar absenţa abundenței. 

Resentimentul este doar absența recunoştinței. 

Ceva nu poate lipsi, dacă nu a fost, mai întâi, prezent din abundență. 
Fără prezenţă, absenţa n-are nici un sens. 

E ca un joc de-a v-aţi ascunselea. Cineva trebuie să se ascundă mai 
întâi. Cine va fi acela? Tu sau eu? Poate va fi Creatorul însuşi. 

În adevăr, aceasta nu contează. Când e rândul tău, te vei ascunde, 
iar semenul tău te va găsi, aşa cum l-am găsit eu. Fiecare ajunge să se 
ascundă şi fiecare este găsit - în cele din urmă. Lumea dualității emană 
din întregime şi la întregime se întoarce. Ceea ce e adunat se separă şi se 
a-dună din nou. Este un simplu dans. Nu e cazul să fie ceva înfricoşător. 

Vă invit să intrați în acest dans, fără să vă luați prea în serios. Nici 
unul dintre voi nu e un dansator profesionist. Dar fiecare dintre voi este 
capabil să înveţe paşii. Dacă se întâmplă să calci pe cineva pe picior, un 
simplu „îmi pare rău” va fi de-ajuns. 


Cu toții învățați în acelaşi timp şi e de aşteptat să faceţi greşeli. 

Eliberarea de ataşament 


amenii care excelează în manifestarea fizică a ideilor lor învață 
să-şi fixeze obiective realiste şi să le aplice într-un mod flexibil, 
răspunzând la condiţiile concrete. 


Dacă vrei să înţelegi ce înseamnă flexibilitate, urmăreşte comporta- 
mentul unui copăcel tânăr în bătaia vântului. Trunchiul său este subțire 
şi fragil, dar dispune de o impresionantă forță şi rezistență. Aceasta se 
datorează faptului că el se mişcă împreună cu vântul, nu împotriva lui. 


Atunci când condiţiile sunt potrivite ca ceva să se întâmple, aceasta 
se va întâmpla fără mare efort. Când condiţiile nu sunt potrivite, chiar şi 
un mare efort nu va reuşi. A te mişca împreună cu vântul necesită o 
sensibilitate față de condiţiile existente. 


Există momente pentru odihnă şi retragere şi momente pentru a te 
mişca energic înainte. 

A şti când să te mişti şi când să nu te mişti este o chestiune de bun 
simț şi de intuiție. Gândirea abstractă nu poate duce, prin ea însăşi, la 
percepția adevărată. Ea trebuie combinată cu sensibilitatea emoțională. 

Ca să vezi lucrurile în mod corect trebuie să înţelegi cât de mult ai 
investit emoțional într-o situație, cât şi modul în care evenimentul apare 
şi se desfăşoară în exterior. 

Trebuie luate în considerare atât realitatea interioară, cât şi cea 
exterioară. 

Unii oameni spun că realitatea interioară determină realitatea ex- 
terioară. Alții spun că cea exterioară o determină pe cea interioară. 

Şi unii şi alții au dreptate. 

Găina nu ar exista fără ou - şi vice-versa. 

Cauza şi efectul nu sunt lineare şi secvențiale. Ele se manifestă în 
mod simultan. Prin natura lor, ele au o mişcare circulară. Nu numai ca- 
uza determină efectul, dar şi efectul determină cauza. 

Răspunsul la întrebarea „ce a fost mai întâi, oul sau găina?” poate fi - 
ori nici unul, ori amândouă. 

Găina şi oul sunt creații simultane. 

La toate întrebările de genul ori/ori trebuie să se răspundă în acelaşi 
fel - altfel răspunsul va fi fals. 

Realitatea Supremă nu poate fi înțeleasă într-un cadru de referință 
dual. Ea include atât realitatea interioară, subiectivă, împreună cu 
realitatea exterioară, obiectivă - cât şi interacțiunea lor reciprocă, spon- 
tană. Toate contrariile sunt conținute înăuntrul ei. 


Realitatea Supremă e creaţia acceptării totale, a capitulării totale şi a 

iubirii totale, atotcuprinzătoare. 


Nu există ceva care să fie separat de ea. Chiar şi atunci când copacii 
sunt smulşi din rădăcină şi duşi la vale de şuvoi, nu e nici o tragedie, 
căci nu există diferenţă între copac şi şuvoi. 

În contrast cu fluxul Realităţii Supreme se află Rezistenţa care dă 
naştere diferitelor condiţii. Distincţiile, comparațiile, judecăţile intră în 
joc, iar cursul natural este întrerupt. 

Natura Realității Supreme este de a spune „Da”. Ea are o exuberanţță 
naturală şi un entuziasm firesc. Vrea să ia totul cu ea. E fericirea 
personificată, pentru că ea consideră totul şi pe toţi ca fiind ea însăşi. 


Rezistența spune mereu „Nu”. Prin natura ei, aduce conflict şi luptă. 
Se opune la orice şi, astfel, ea este nefericirea personificată. 


Acolo unde nu există rezistență, nu există nefericire. Nefericirea 
opune întotdeauna rezistență unor condiţii. Ea se constituie pe nişte in- 
terpretări pro sau contra. 

Rădăcina nefericirii este ataşamentul. 

Nu îți cer acum să renunțţi la toate ataşamentele tale. Aceasta, pri- 
etene, nu este un ţel realist. Iți cer doar să devii conştient de ataşamen- 
tele tale, de percepțiile tale, de interpretările tale pro şi contra. Iți cer 
doar să observi cum ai făcut ca fericirea ta să fie condiționată. 

Dacă vrei să înţelegi necondiționarea, priveşte copacul mişcându-se 
în bătaia vântului. E cea mai bună metaforă pe care o poți găsi. Copacul 
are rădăcini adânci şi ramuri întinse. Jos e neclintit, iar sus e flexibil. 
Este un simbol al tăriei şi al capitulării. 

Poţi dezvolta aceeaşi tărie de caracter, mişcându-te flexibil o dată cu 
toate situațiile din viața ta. Stai drept şi fii înrădăcinat în momentul de 
față. Cunoaşte-ţi nevoile, dar îngăduie ca ele să fie satisfăcute cum ştie 
viața mai bine. Nu insista ca nevoile tale să fie satisfăcute într-un 
anumit mod, căci, dacă insişti, vei opune o rezistență inutilă. Trunchiul 
copacului se frânge, atunci când încearcă să se opună vântului. 

Mişcă-te o dată cu vântul. 

Viața ta e un dans. 

Ea nu este nici bună, nici rea. E o mişcare, un continuum. 

Alegerea ta este una simplă: poţi dansa sau nu. Decizia de dansa nu 
te va scoate de pe ringul de dans. 

Dansul va continua în jurul tău. 

Dansul va continua şi tu eşti parte din el. 

Există o demnitate simplă în asta. Te încurajez să te bucuri de pura 
stare de graţie de a fi viu. Dacă vei căuta în viață un sens mai elevat, vei 
fi dezamăgit. Dincolo de dans, nu se află nici un sens. 


Toate condiţiile se deschid înspre necondiționare. Fii. pur şi simplu, 


60 


deschis şi prezent şi vei cădea în brațele lui Dumnezeu. Dar 
împotriveşte-te chiar şi pentru o clipă - şi vei fi prins într-o complicaţie 
fără rost, provocată de tine însuți. 

Ființele umane nu pot fi independente de realitatea condiționată, 
deoarece realitatea condiționată este o creație a conştientei umane. 

Opriţi-vă din încercarea de a scăpa de propriile voastre creații. 

Acceptaţi-le, pur şi simplu, aşa cum copacul acceptă vântul. Dem- 
nitatea voastră constă în a deveni pe deplin umani, pe deplin receptivi la 
propriile voastre nevoi şi la nevoile altora. 

Compasiunea nu vine prin detaşarea de întreaga paletă a experienţei 
emoționale, ci prin participarea plenară la ea. 

Unii au spus că lumea asta e un loc al durerii. E absurd. 

Această lume nu este nici bucurie, nici durere, deşi ați putea spune 
că e amândouă în acelaşi timp. 

Această lume este un loc în care se naşte corpul emoţional şi mental. 
Naşterea fizică şi moartea facilitează, pur şi simplu, dezvoltarea unei 
conştiente gândire/sentiment, care este responsabilă pentru propriile 
sale creații. 

E absurd să negi importanța acestui proces al naşterii. Şi este la fel 
de absurd să-l glorifici. Nu există ființă umană care să nu parcurgă acest 
traseu al naşterii, fără să trăiască atât experiența bucuriei, cât şi a 
durerii. 

Sunt oare ambele necesare? 

Absolut! Fără durere, mama nu ar putea scoate bebeluşul din ea. 

Şi fără bucuria vieții nou-născute, durerea n-ar avea nici un sens. 

Dar nu spune „acesta e un loc al durerii” sau „acesta e un loc al 
bucuriei”. Nu căuta să faci din experienţa ta ceea ce ea nu este. 

Fereşte-te de interpretări care te-ar determina să accepți numai o 
parte din spectrul vieții. 

Experiența mea aici nu a fost diferită de a ta. 

Nu am biruit durerea. M-am lăsat în voia ei. 

Nu am biruit moartea. Am păşit prin ea de bunăvoie. 

Nu am slăvit trupul şi nici nu l-am condamnat. 

Nu am numit această lume nici rai, nici iad, dar am profesat că 
ambele sunt propria voastră operă. 

Am intrat în dansul vieţii la fel ca voi, ca să cresc întru înțelegere şi 
acceptare, ca să trec de la iubirea condiționată la trăirea iubirii tară 
condiții. Nu există nimic din ceea ce tu ai simțit sau ai trăit ca experi- 
ență, din care să nu fi gustat şi eu. Cunosc fiecare dorință şi fiecare 
frică, deoarece am trăit trecând prin toate. Iar eliberarea mea de ele nu a 
venit prin vreo dispensă specială. 

Vezi tu, eu nu sunt un dansator mai bun decât tine. Mi-am oferit, 
pur şi simplu, disponibilitatea de a participa şi de a învăța, iar aceasta e 
tot ce-ţi cer. 

Binevoieşte. Participă. Atinge şi lasă-te atins. Simte totul. Deschide-ţi 
braţele vieţii şi lasă-ți inima să fie atinsă. De aceea te afli aici. 

Când inima se deschide, ea este plină de iubire. lar capacitatea ei de 
a da şi a primi nu se mai bazează pe nimic din exterior. Ba dăruieşte fără 
să se gândească la recompensă, deoarece a da este cel mai mare dar. Şi 
primeşte -- nu numai pentru sine - ci pentru ca şi alții să poată trăi 
experiența darului. 

Legile lumii acesteia nu îi mai limitează pe bărbatul sau pe femeia a 
căror inimă este deschisă. 


Şi astfel se întâmplă miracole - nu printr-o activitate specială, ci doar 
ca o extensie a iubirii însăşi. 

Miracolele nu vin dintr-o gândire lineară, secvenţială. Ele nu pot fi 
planificate. Nu poţi învăţa nici să le faci, nici să le primeşti. 

Miracolele vin în mod spontan în inima care s-a deschis şi în mintea 
care a renunțat la nevoia ei de a controla sau de a şti. 


Căci Mintea lui Dumnezeu e nevinovată şi atotdăruitoare. 


Ea nu-ți poate refuza cele necesare, întrucât eşti parte din Ea. Ea nu 
te cunoaşte ca fiind separat. Asemenea unui părinte ce se uită la unicul 
său copil. Ea te priveşte cu statornică iubire şi afecţiune. „Întinde-ţi 
mâna şi primeşte aceste daruri”, te invită Ea. Dar tu nu dai ascultare 
chemării Ei. 

În frustrarea ta, nu auzi Vocea Divină care te chemă. 

Privind în jur la condiţiile vieții tale şi găsindu-le numai defecte, nu 
eşti conştient că te-nconjoară Iubirea necondiționată a lui Dumnezeu. 

Şi totuşi, oricât de departe te-ai simți tu de Dumnezeu, nu eşti decât 
la un gând distanţă. Şi momentul mântuirii tale este chiar acum. 

Aminteşte-ţi aceasta, prieten drag. Chiar acum, în acest moment, ori 
asculți Vocea lui Dumnezeu, ori eşti prins, fără rost, în mrejele propriei 
tale psihodrame. 

Chiar acum eşti fie fericit, fie găseşti nod în papură împrejurărilor din 
viața ta. 

Îngăduie-ţi să fii prezent în gândurile tale şi întreabă: „Simt eu. În 
acest moment, conştient de Iubirea necondiționată a lui Dumnezeu pen- 
tru mine?” 

Dacă răspunsul este ,.Da”, vei simţi căldura Prezenţei Divine în inima 
ta. lar dacă răspunsul este „Nu”, conştienta ta te va face să-ți aminteşti 
acea Prezenţă şi să o atragi către tine. 


Această practică simplă nu poate da greş. 

Încearc-o şi convinge-te. 
Pe măsură ce înveți să fii deschis momentului prezent, vei deveni din 
ce în ce mai conştient de Prezența Divină în mintea şi experiența ta. 


Rostul tău personal se va dezvălui în această conştientă lărgită, 
ajutându-te să înţelegi cum poți fi de cel mai mare ajutor pentru tine 
însuți şi pentru ceilalți. 

Cele necesare vor prinde formă înaintea ochilor tăi. Modul în care 
apar te va lăsa adesea perplex, dar nu vei judeca. Nu vei căuta nod în 
papură nici ţie, nici altora. Vei învăţa să te laşi în voia situației de mo- 
ment, făcând tot ce poți şi adăstând în tăria propriei tale capitulări. 

Din ce în ce mai mult li vei încredința lui Dumnezeu consecinţele şi 
vei şti că darul tău este întotdeauna acceptat ca atare. 

El este întotdeauna de-ajuns. 


Astfel, vremea autocrucificării se va încheia şi pacea va reveni în 
mintea ta. 


Atunci mă vei vedea aşa cum sunt eu cu adevărat, pentru că atunci 
vei fi dat naştere Christosului din tine. 


Aştept acest moment cu mare bucurie şi certitudine. Fiindcă acesta 
este momentul adevărului. 


Este sfârşitul a tot ceea ce înseamnă separare. 


Este sfârşitul a tot ceea ce înseamnă suferință. 

Slava Dumnezeului lăuntric 


umnezeu nu este o abstracție, ci o Prezenţă vie, întru totul 

bună, atoatedăruitoare, fericită, întreagă şi liberă. Ştiu că ţi-e 

greu să-ți imaginezi aşa ceva. Totuşi, îți cer să-ți extinzi mintea 
ca ea să devină mai cuprinzătoare. Renunţă la limitele pe care le impui 
posibilului. 

Dumnezeu este dincolo de aceste limite, deoarece El este fără formă. 
Fiind lipsit de formă, El sălăşluieşte în toate. Nu există loc în care 
prezența Lui să nu poată fi găsită. 

Dumnezeu nu este nici bărbat, nici femeie, căci nu are trup şi, prin 
urmare, nu are gen. Adesea se face referire la Dumnezeu ca la un „EI, 
deoarece, în relația Lui cu noi, El este masculin. Noi suntem pântecele 
care poartă, hrăneşte şi dă naştere Spiritului Său. 

Dar, deşi ne aflăm într-o astfel de relație cu El, ca mireasa față de 
mire, Dumnezeu nu se conformează vreunei imagini masculine. El nu 
este nici războinic, nici şaman, nici mântuitor. El nu este înțeleptul cu 
părul alb şi nici femeia înțeleaptă. Toate aceste imagini sunt 
antropomorfe. 


Dumnezeu este o prezență iubitoare ce combină toate calitățile 
pozitive - masculine şi feminine. El este atât Cel Care hrăneşte, cât şi Cel 
Care protejează. El este atât blând şi bun, cât şi puternic şi impunător. 

Dumnezeu are înțelepciunea filozofului bătrân şi nevinovăția 
pruncului. Are tăria războinicului şi, totodată, sensibilitatea tinerei ma- 
me. El este toate acestea şi încă multe altele. El e dincolo de definire. El 
nu poate fi limitat la conceptele pe care le avem noi despre El. Ca pre- 
zență nelimitată, Spiritul Său se mişcă prin minţile şi experiența 
noastră. Ne extragem însăşi Esenţa din această prezenţă. Ea este ceea ce 
noi suntem, deşi, adesea, nu dovedim că suntem pe deplin conştienţi de 
Esenţa noastră. Spiritul, sau Esenţa Divină, nu se naşte şi nu moare. 


El există înainte de naşterea fizică şi după moartea fizică. 


Această Esenţă nu este supusă culmilor şi abisurilor experienței 
mental-emoționale. Ea este o prezență statornică, iubitoare, la care ne 
întoarcem, atunci când încetăm să ne mai autocrucificăm sau să-i 
atacăm pe alții. Esenţa Divină din tine nu este diferită de Esenţa Divină 
din semenul tău. Ea este o singură Esenţă, un singur Spirit. 


Trupurile par a vă separa unul de celălalt, dar Esenţa Divină vă 
uneşte. Minţile pot fi în dezacord, se pot judeca şi ataca unele pe celelal- 
te, dar Esenţa Divină ţine toate minţile într-o armonie pură. 

Când te identifici cu trupul sau cu gânduri de separare, îţi uiţi 
Esenţa. Uiţi cine eşti. Crezi că eşti separat de aproapele tău. Crezi că eşti 

separat de Dumnezeu. Dacă n-ai gândi aşa. nu ai putea judeca sau 
ataca. 

Când îți aminteşti de Esenţa ta, îți aminteşti şi de conexiunea spi- 
rituală cu toate Fiinţele. 

Atacul este imposibil atunci când îți aminteşti cine eşti. 


Nu poţi cunoaşte Slava lui Dumnezeu, decât dacă apreciezi Esenţa 
Divină dinăuntrul tău. Aceasta nu are nimic de-a face cu sexul tău, cu 
rasa ta, cu statutul tău economic, cu naționalitatea sau cu religia ta. N- 
are nimic de-a face cu cine crezi tu că eşti sau cu cine cred alții că eşti. 


Esenţa Divină din tine este pe de-a-ntregul demnă de a fi iubită, cât 
şi iubitoare. Când eşti în contact cu Esenţa ta, ştii că poţi fi acceptat 
exact aşa cum eşti. Ştii că nu e nimic în ceea ce te priveşte care să nece- 
site îmbunătățire sau corectare. 


Pentru a-ți cunoaşte esența este necesar să renunti la a te judeca şi 
critica; trebuie să abandonezi orice critică îndreptată împotriva aproa- 
pelui tău. Cu cât înveți mai mult să rămâi în această stare, cu atât mai 
uşoară îţi va fi viața. Tocmai de aceea sunt atâtea căi spirituale care sug- 
crează meditaţia şi rugăciunea ca practici constante. 


Comuniunea cu Dumnezeu este bună pentru nervi. Este esențială 
pentru starea ta generală de bine, fie ea fizică, emoțională sau mentală. 

Nu-ţi cer să meditezi sau să te rogi o oră pe zi, deşi nu e nimic greşit 
în asta. Iți cer doar să-ți aminteşti de Esenţa ta Divină timp de cinci 
minute în fiecare oră sau la fiecare gând din zece. 


Fie ca amintirea ta de Dumnezeu să fie o practică continuă, astfel 
încât să nu ajungi să fii absorbit de melodrama vieții tale. 


Nouă gânduri pot fi despre nevoia îndreptării talc sau a altcuiva, dar 
lasă ca al zecelea gând să fie despre ceea ce nu are nevoie de îndreptare. 
Lasă ca al zecelea gând să fie despre ceva întru totul acceptabil, întru 
totul vrednic de iubire. 


Acesta este ritmul pe care Sabatul trebuia să-l stabilească. 


Timp de şase zile puteai fi absorbit în drama muncii şi a zbaterii, dar 
în ziua a şaptea trebuia să-ți aduci aminte de Dumnezeu. Ziua a şaptea 
era menită să fie o zi de odihnă, de întoarcere înspre înăuntru. Îngăduie 
ca înțelepciunea Sabatului să fie adusă în viaţa ta de toate zilele. 


În felul acesta, nu vei uita mult timp cine eşti tu şi cine este aproa- 
pele tău. Intră în ritualul aducerii aminte, iar zilele, orele şi minutele tale 
vor fi transformate. Când mănânci, Dumnezeu va şedea la masă cu tine. 
Când vorbeşti cu semenul tău, Dumnezeu îţi va aminti să-i spui ceva în- 
curajator. lar dacă uiţi de toate astea şi țipi la soţia ta sau la soțul tău. 
Dumnezeu te va atinge cu blândeţe şi îți va spune cu haz: „Bun venit la 
vodevil!” Şi vei învăța să râzi de tine şi să nu iei prea în serios drama pe 
care ai făcut-o tu însuți. 

Acesta este un joc al reamintirii. 


O dată ce-ţi dai seama de acest lucru, semnificația ritualului se va 
schimba total pentru tine. lar atunci poți alege o formă de ritual care să 
te ajute să-ți aminteşti. Nu contează despre ce formă este vorba. Din fe- 
ricire există suficiente forme prin preajmă, astfel încât oricine poate găsi 
ceva cu care să se simtă confortabil. 


Fii îngăduitor cu alegerea pe care o face semenul tău, chiar dacă ea 
diferă în mod substanțial de a ta. Trebuie să ştii că, ceea ce îl ajută pe el 
să-şi reamintească, nu poate decât să te ajute şi pe tine. Şi nu vă certați 
în privința diferențelor de formă, care sunt lipsite de importanţă. 


Nimic nu este mai frustrant decât controversele vane despre formă. 
Cuvintele şi convingerile care îi separă pe oameni ar trebui lăsate 
deoparte. Dacă vrei să păşeşti pe calea stării de grație, trece cu vederea 
diferențele pe care le vezi, găseşte ce poți împărtăşi cu alții şi 
concentrează-te asupra acestui lucru. 

Adevărul ţi se prezintă în toate formele şi mărimile, dar el rămâne un 
adevăr unic şi simplu. Trebuie să înveți să vezi adevărul în fiecare formă, 
în fiecare situație. 


lată ce trebuie să facă un bărbat sau o femeie doritori de pace. 


Pentru voi începe un timp când barierele culturale şi religioase vor fi 
depăşite. Oameni care vorbesc limbi diferite vor învăța să se înțeleagă 
unii pe alții. O dată cu acceptarea diversităţii va veni şi perceperea valo- 
rilor universale ce pot fi îmbrățişate de către toți. 


Aceasta e o vreme de importanţă deosebită. 


Fiecare dintre voi are de jucat un rol semnificativ în demontarea 
barierelor care ne despart de pace. 


De aceea te încurajez să găseşti locul lăuntric unde eşti întreg şi 
complet. Din acest loc îi vei cinsti şi accepta pe toți oamenii care vin în 
viața ta. 


Din acest loc al păcii lăuntrice, vei fi un aducător de pace printre 
femei şi bărbați. 
Aceasta este învățătura mea. 


De-a lungul vremurilor, aceasta a fost întotdeauna învățătura mea. 

Alte dimensiuni 


imensiunea voastră nu este singura dimensiune a experienței. 
Există multe săli de clasă, fiecare dintre ele cu programa ei 
unică de învățământ. 
În clasa voastră, materia principală se numeşte „Egalitate”. 
Sunteţi aici ca să învățați că toate ființele sunt egale, indiferent de 
deosebirile contextuale aparente. Bărbaţi şi femei, albi şi negri, hinduşi 
sau catolici, toți sunt egali în valoarea lor existențială. 


Toate inegalitățile sunt propria voastră făcătură şi trebuie abolite. 
Mulţi dintre voi aţi lucrat ceva timp cu această programă. 
Nu vă voi spune cât de mult! 


Aţi dezvoltat multe moduri ingenioase de a denatura adevărata 
egalitate spirituală cu ceilalți oameni. Unii dintre voi trăiesc în sărăcie, în 
timp ce alții au strâns averi. Unii au prea multă mâncare, alții nu au 
destulă. Înţelegeţi, vă rog, că, dacă aţi fi absolvit şcoala de aici, aceste 
condiții de inegalitate nu ar exista. 

Prin urmare, sunteți aici pentru a depăşi credința adânc înrădăcinată 
că unele ființe sunt mai vrednice şi mai valoroase decât altele. 

Cum veți reuşi să faceți acest lucru? Mai întâi, trebuie să acceptaţi în 
sinea voastră adevărul egalității. Dacă vă simțiți superiori sau inferiori 
oricărei alte ființe umane, nu ați acceptat adevărul despre identitatea 
voastră spirituală. 


În al doilea rând, trebuie să acceptaţi că cei din jurul vostru sunt 
egalii voştri. A accepta această idee de egalitatea înseamnă că, dacă voi 
aveți mai mult decât ei, sunteți dispuşi să împărțiți totul, iar dacă aveți 
mai puțin, sunteți dispuşi să le cereți ajutorul. 

Sunteţi aici şi pentru a învăța să respectați dreptul fiecăruia de a 
decide pentru el însuşi. Dacă decideți pentru celălalt, sau dacă îl lăsați 
să decidă pentru voi, atunci nu ați acceptat că sunteți cu toții egali. 


Această idee a supremaţiei unuia asupra celuilalt pare să vă dea 
dreptul de a-l face pe semenul vostru responsabil pentru deciziile pe care 
le luaţi sau pe care refuzațţi să le luaţi. Dar este un drept nefondat. 

Cu timpul vă veți da seama că puteți prejudicia şi ajuta doar o sin- 
gură persoană, adică pe voi înşivă. 

Până ce nu veți învăța să vă asumaţi responsabilitatea pentru de- 
ciziile pe care le luați şi să le acordați semenilor voştri posibilitatea de a 
face la fel, nu vă veţi însuşi pe deplin adevărul despre voi înşivă sau 
despre ei. Aceasta pare a fi o chestiune foarte simplă. Însă punerea în 
practică a principiului egalității este ceva deosebit de profund. 

Ea îți poate transforma lumea şi îți poate permite să termini şcoala 
împreună cu toți semenii tăi. 

Când îți părăseşti trupul, vei continua să înveți într-o sală de clasă 
non-fizică. Acolo, procesul de învățare va fi accelerat, întrucât acolo nu 
există timp şi spaţiu care să moduleze efectul creativ al gândului. 


In lumea ta e nevoie de timp ca gândurile să translateze în efecte 
vizibile. În dimensiunile non-fizice, procesul de translatare este automat. 
De exemplu, dacă gândeşti „aş vrea să-l vizitez pe prietenul meu Robert”, 
eşti teleportat imediat în sufrageria lui Robert. Călătoria ta n-a cerut 
timp şi n-ai parcurs nici un spațiu. 

Unii dintre voi au trăit experiența comunicării cu ființe din di- 
mensiuni non-fizice. Evident, o astfel de comunicare are loc exclusiv prin 
gând. Comunicarea inter-dimensională e dificilă, dar nu imposibilă. 
Exersând, capacitatea voastră de a trece dincolo de lumea voastră limi- 
tată spațiu /temporal va creşte. 


De vreme ce în sălile de clasă non-fizice învățarea este accelerată, 
multe ființe ce îşi părăsesc corpurile stăpânesc abilitatea de a-şi controla 
gândurile. Prin urmare, ele sunt încrezătoare că pot reintra în mediul 
fizic şi că îşi pot demonstra această măiestrie. Însă din milioanele care 
încearcă, numai câțiva reuşesc să dea dovadă de măiestrie în mediul fizic 
dens. Pentru voi, acesta nu este un lucru greu de înțeles. 

Ştiinţa voastră vă învață că, dacă părăsiți gravitația câmpului 
magnetic terestru, deveniți practic imponderabili şi capabili de perfor- 
manțe atletice pe care n-aţi fi în stare să le obţineţi pe pământ. Ştiinţa vă 
învață, de asemenea, că, o dată ce părăsiți atmosfera densă a 
pământului, procesul de îmbătrânire încetineşte. Multe dintre legile fizice 
care aparțin pământului se schimbă, de îndată ce părăsiți spațiul 
terestru. 

Un fenomen similar se întâmplă şi atunci când vă părăsiţi trupul. 

Trăiți experiența unei libertăți creative necunoscute pe pământ, cu 
excepția, poate, a stării de vis, când atenţia voastră este atrasă înspre in- 
terior şi procesele corpului încetinesc. Starea de vis oferă o metaforă 
adecvată pentru exemplificarea expansiunii conştientei ce are loc când 
trupul este părăsit temporar. În visele voastre, vă creaţi realitatea cu 
mare îndrăzneală şi imprudenţă. 

Omorâţi şi sunteți omorâţi, faceți dragoste cu tot felul de oameni, 
treceţi prin primejdii incredibile şi scăpațţi în mod miraculos. Puţini din- 
tre voi ar încerca vreodată în stare de veghe ceea ce încearcă în stare de 
vis. Experiența non-fizică este şi mai dramatică decât starea de vis, căci 
posibilitățile creative sunt nesfârşite. 


Şcoala terestră devine, astfel, un mediu de testare a abilităților pe 
care le dezvolți în clasele non-fizice ce aparțin pământului. Nu puteți ab- 
solvi şcoala terestră, până ce n-aţi demonstrat că stăpâniți obiectele de 

studiu. Toate ființele ştiu asta şi, astfel, toate sunt dornice să se 
încarneze în corpuri fizice, pentru a proba faptul că şi-au învățat lecţiile. 
De ce le vine atât de greu? 


Să ne întoarcem la metafora gravitaţiei. Unui atlet ce se află într-un 
mediu cu un coeficient de gravitație zero îi este uşor să facă o săritură de 
4,50 m. El poate chiar zbura. Dar, adu-i pe pământ şi nu-i va fi uşor să 
sară nici măcar 2 m. Şi n-ar nutri cu seriozitate gândul de a zbura. 
Condiţiile dense ale experienței fizice sunt greu de stăpânit. E nevoie de 
timp ca să te dezvolţi fizic. Începi în pântecele mamei tale, fiind total 
dependent de ea. 


Când te naşti, eşti neajutorat fizic. Trebuie să înveţi să te hrăneşti, să 
umbli, să vorbeşti şi să te descurci în mediul înconjurător. Să recu- 
noaştem, pentru cineva care a trăit de curând experiența unui mediu 
non-fizic, unde efectele gândurilor sunt instantanee, aceasta este o ade- 
vărată tortură. În timp, conştienta se contractă şi se adaptează pentru a 
se instala mai deplin în corpul fizic, deconectându-se astfel de 
conştientizarea altor dimensiuni şi de posibilităţile lor creative. 


Spus mai simplu, conştienta e absorbită în densitatea mediului fizic. 
Acolo ea se simte prinsă în capcană şi victimizată. Ea nu-şi aminteşte de 
starea ei mai puţin limitată. Nu îşi aminteşte că nu este un corp. 


În câteva cazuri rare, conştienta nu se contractă complet când intră 
în clasa fizică. Aceste persoane se află în trup, dar încă păstrează 
amintirea dimensiunii non-fizice. 


Ele ştiu că nu sunt limitate la nivelul trupului. Ele ştiu că nu sunt 
victima gândurilor şi faptelor altora. Ele ştiu că pot crea realitate prin 
puterea gândului lor. 


Aceste persoane sunt învățători spirituali. Eu am fost unul dintre 
mulții astfel de învăţători care s-au incarnat în nivelul fizic, ca să-i ajute 
pe semenii lor să-şi reamintească adevărata lor identitate non-fizică. 


Fără prezența acestor învățători, densitatea planului terestru ar 
umbri conştiinţa colectivă şi ar bloca în mare parte conexiunea la cu- 
noaşterea spirituală. 


Au existat vremuri în istoria omenirii când experiența terestră a fost 
într-adevăr întunecată. Voi înşivă numiți una dintre acele vremi „evul 
întunecat”. Un alt ev întunecat, mai apropiat experienţei voastre, au fost 
primele trei sferturi ale secolului douăzeci. 


Vremea de acum - pe care o petrecețţi în clasa fizică - este un timp de 
tranziție. Din punct de vedere tehnologic, aveți capacitatea de a distruge 
mediul fizic de nenumărate ori. Şi totuşi, e mai multă lumină disponibilă 
pe planetă acum, decât a fost vreodată de-a lungul istoriei. 


Dacă acest lucru este adevărat, v-aţi putea întreba de ce nu am venit 
cu voi în această incarnare fizică. Mulţi dintre voi se aşteaptă să vin din 
nou în formă umană, dar nu se va întâmpla aşa. 

Lucrarea mea aici este aproape terminată, iar prezența mea fizică 
acum printre voi n-ar face decât să întârzie transformarea pe care 
sunteți pe cale s-o parcurgeți. De-acum, cei mai mulți dintre voi ar 
trebui să cunoască natura acestei transformări. 


Sunteţi aici ca să vă depăşiţi, în sfârşit, starea de victimă. 

Sunteţi aici ca să vă acceptaţi puterea creativă de a vă determina 
propria realitate şi ca să vă ajutați semenii să-şi însuşească puterea 
creatoare. Sunteţi pregătiți să faceți aceasta în masă. 

Iar eu sunt aici ca să vă ajut să o faceți. 

Prin comuniunea non-fizică cu mine şi cu alți învățători veți învăța să 
renunțațţi la condiţiile care vă consolidează suferința şi vă veți trezi întru 
propria voastră Divinitate. 


Am nevoie de ajutorul fiecăruia dintre voi ca să-mi îndeplinesc 
misiunea aici. Voi sunteți cei prin care învățătura mea va fi demonstrată 
în flecare clipă. lată de ce, accentul nu mai poate fi pus pe cuvinte, căci 
ele îi separă pe oameni. Accentul trebuie să se deplaseze pe demonstra- 
rea practică a principiilor iubirii şi iertării. 

Acordarea individuală şi colectivă la realitatea non-fizică este un pas 
esențial în procesul transformării planetare. 


Dacă aş fi prezent fizic, experiența crucificării s-ar repeta. 

Dacă te uiţi în jur, vei vedea că încă se obişnuieşte ca cei ce contestă 
ideile status quo-ului să fie defăimațţi, batjocoriţi şi persecutați. 

Singura cale de a evita acest lucru este ca tu însuţi să te trezeşti. 


Nu-l condamna pe aproapele tău la moarte, chiar dacă se opune celor 
mai sacre credințe ale tale. Căci, a-l condamna pe el înseamnă a mă 
condamna pe mine. Nici nu-l pune pe un piedestal, chiar dacă crezi că e 
perfect. Pentru că nimeni nu e perfect. 

Nimeni nu trăieşte fără să facă greşeli. 

Şi eu, frate al meu, am făcut multe greşeli. L-am abandonat pe se- 
menul meu şi pe Dumnezeul meu şi i-am învinuit pe amândoi că m-au 
abandonat. Nu face din mine ceva special. Nu face din niciunul dintre 
semenii tăi ceva special. Cu toţii învăţaţi aceleaşi lecţii. Învață să pre- 
amăreşti egalitatea cu semenii tăi. Pentru că, în felul acesta, îți stabileşti 
egalitatea cu mine. lar atunci când mă consideri pe mine ca pe un egal al 
tău, comunicarea noastră se va îmbunătăți considerabil. 


Ori de câte ori îl iei pe semenul tău în inima ta, deschizi uşa ce duce 
la mine. Nu există om care să nu-mi fie drag. Căci eu privesc atât în 
sufletul criminalului, cât şi în sufletul victimei lui. Îi văd pe amândoi 
strigând după iubire şi acceptare şi n” îi voi refuza. Nu fi şocat că îţi cer 
să faci şi tu acelaşi lucru, tu care eşti mâinile mele, picioarele mele* şi 
vocea mea în lume. 


Fii răbdător şi statornic, frate al meu. Lucrarea noastră nu va fi ter- 

minată decât atunci când nu vor mai fi călăi şi victime. Călătoria noastră 
nu va fi terminată decât atunci când vom fi acceptat Iubirea lui Dum- 
nezeu pentru noi şi vom fi comunicat această iubire fiecăruia din viața 
noastră. Nu există nici o excepție. Fiecare trebuie îmbrățişat aşa cum e 
el, ca să se poată desprinde de frica şi de nevoia de a riposta celorlalți. 

A umbla cu mine înseamnă a. fi un slujitor al lui Dumnezeu şi al 
omului deopotrivă. 

Îl slujeşti pe om, arătându-i că Dumnezeu îşi aminteşte de el şi că-l 
pasă de el. Îi alini foamea, setea şi suferinţa. Îl îmbrăţişezi şi îi dai voie 
să-şi pună capul pe umărul tău. 

Şi îl încurajezi să plângă. 

Asta, deoarece se simte părăsit de părinți, de copii, de cei iubiți şi de 
Dumnezeu. lar când plânge, îi aduci mângâiere. 

De câtă vreme nu te-ai mai simțit şi tu părăsit şi n-ai mai vărsat 
lacrimi sfâşietoare, de mâhnire şi păreri de rău? Aceasta este natura ex- 
perienței umane. Se cuvine să ai compasiune pentru aproapele tău, de- 
oarece împărtăşeşti cu el aceeaşi experiență de suferință şi împărtăşeşti 
cu el aceeaşi eliberare. 

Atunci când lecţiile despre egalitate sunt învățate pe pământ, câmpul 
electromagnetic al planetei se vi schimba şi pământul va da naştere 
unui plan de învățământ nou şi mai măreț. 

Semințele acestei transformări au fost deja semănate. 


Lucrarea ta este să le uzi şi să le îngrijeşti. 

Tirania consensului 


n concepția ego-ului, iubirea se bazează pe consens. Ego-ul nu poate 

concepe ca iubirea să fie prezentă, atunci când doi oameni au păreri 

diferite. Însă, atâta timp cât nu eşti liber să fii sau să nu fii de acord 
cu aproapele tău într-o situaţie dată, nu poţi să-l iubeşti. 

De exemplu, vei fi de acord cu aproapele tău atunci când el insistă că 
e victima unor acțiuni întreprinse de altcineva împotriva lui? Bineînţeles 
că nu. Chiar dacă el te imploră să-l sprijini în autoamăgirea sa, îi vei 
spune: „îmi pare rău, frate. Eu nu văd lucrurile aşa.” 

Pe de altă parte, dacă un alt semen al tău se simte chemat să ia o 
poziție controversată şi îți cere sprijinii!, îl vei refuza? Poate că a-i oferi 
sprijin înseamnă că şi tu va trebui să-ți asumi un risc, dar nu-i vei 
refuza binecuvântarea, doar pentru că decizia lui nu e agreată de toți. 

Mai trebuie oare să-ți amintesc faptul că a te dedica adevărului nu 
este un lucru agreat de toată lumea? Fiindcă asta înseamnă de multe ori 
a spune „Da”, atunci când alţii ar spune ,.Nu”, sau a spune ,„.Nu”, atunci 
când alții ar spune „Da”. 

Mulţi dintre voi nu-şi pot imagina că a spune „Nu” poate fi un gest de 
iubire, deşi e foarte uşor să spui „Nu” cu multă dragoste. 

Dacă copilul tău pune mâna pe plită încinsă, spui „Nu”, iute şi ferm. 
Nu vrei ca el să-şi facă rău. lar apoi îl iei în brațe şi îi spui din nou că îl 
iubeşti. 

De câte ori nu vine la tine aproapele tău, ținându-şi mâna pe plita 
încinsă? Nu poți să susții un comportament despre care ştii că poate fi 
dăunător altei persoane. Şi nu vrei ca prietenii tăi să susțină un astfel de 
comportament când e vorba despre tine. Un prieten e cineva care e liber 
să fie de acord sau să nu fie de acord. Un prieten îți va vorbi conform cu 
adevărul. S-ar putea ca el să perceapă situația corect sau incorect, dar 
lui nu-i este frică să-ți spună ce gândeşte. Un prieten spune adevărul şi 
apoi îţi aminteşte că eşti liber să faci propria ta alegere. 

Aceasta este iubire în acţiune. Un prieten te iubeşte în mod egal şi 
când îți spune „da” şi când îți spune „nu”. El nu se reține de la a-ți da 
sfaturi şi nici nu încearcă să-şi impună propria părere. 

Un prieten doreşte să fie de ajutor. El te tratează cu respect şi dem- 
nitate şi îți spune adevărul. Nu poti fi prieten dacă nu eşti dispus să spui 
adevărul. Asta nu înseamnă că ai dreptate. A avea dreptate şi a fi onest 
nu sunt în mod necesar unui şi acelaşi lucru. 


Când eşti onest, dai maximum din ce poți da în starea de conştientă 
în care te afli. Asta e tot ce se poate aştepta de la tine. Că sfatul tău este 
bun sau rău este irelevant. Dar onestitatea singură nu e suficientă. 

Onestitatea şi smerenia trebuie să meargă mână în mână. 


Smerenia ta îi spune aproapelui tău: „Aşa văd eu lucrurile. S-ar 
putea să am dreptate şi s-ar putea să mă şi înşel. Tu cum ie vezi? La 
urma urmei, tu eşti cel care trebuie să facă alegerea.” 


O persoană smerită ştie unde să se oprească. Ea nu încearcă nicio- 
dată să uzurpe dreptul şi responsabilitatea altuia de a-şi lua propriile 
hotărâri, întrucât cauţi mereu să fii în consens, ai rareori experiența 
iubirii fără condiţii. Consensul este suprema condiție şi, prin urmare, 
suprema codependență sau complicitate. El spune: „Dacă ego-ul tău şi 
ego-ul meu sunt de acord, eu te voi sprijini.” 


Când două ego-uri sunt în consens ar trebui să fii prudent, căci este 
în natura ego-ului să separe, să divizeze, să se afle în conflict cu alte ego- 
uri. Aşa că, atunci când două ego-uri sunt în consens, poţi fi sigur că ele 
se solidarizează pentru a se opune altui ego. 


Acesta nu este un consens autentic, ci o alianță temporară. De îndată 
ce duşmanul comun este învins, alianța încetează să mai servească unui 
scop şi flecare ego se întoarce la propriu! său program. 


Căutarea iubirii în cadrul consensului nu este o mutare foarte în- 
țeleaptă. Ea îți va aduce, inevitabil, o dezamăgire. Ai face mai bine să 
cauţi iubirea în disensiune. Adu-ți aminte că v-am spus: „lubeşte pe 
duşmanul tău.” N-am spus asta ca să vă şochez sau ca să vă pun în 
dificultate. Am spus asta pentru câteva motive importante. Mai întâi, ţi-e 
uşor să-ți iubeşti prietenul. De cele mai multe ori prietenul este de acord 
cu tine şi te sprijină. Prin urmare, nu este greu să-l iubeşti. 

Dar duşmanul nu e de acord cu tine. El crede că nu ai dreptate, că 
greşeşti. El îți vede slăbiciunile şi va face tot ce-i stă în putinţă ca să le 
exploateze. Dacă ai un punct slab, poți fi sigur că el îl vede. Pe scurt, 
duşmanul tău nu e dispus să-ți ofere circumstanțe atenuante. Prin 
urmare, el este cel mai bun învățător al tău. Duşmanul îţi reflectă, ca o 
oglindă, tot ce nu-ţi place la tine însuți. Îţi arată exact unde se află fricile 
şi nesiguranțele tale. 


Dacă asculți ceea ce îți spune duşmanul tău, vei şti exact unde tre- 
buie să faci corecția în tine însuți. 

Numai cine ți se opune în felul acesta poate fi un învățător atât de 
eficient. 

De ce spun „iubeşte-l” pe duşmanul tău? îți spun asta pentru că, 
dacă nu îl iubeşti, nu vei aprecia darul pe care el ţi-l aduce. 

Nimeni nu poate trece prin viață fără aliați şi tară adversari, deo- 
potrivă. Un bun aliat este dispus să ți se opună. lar un bun adversar 
este cel mai bun aliat. Învăţând să-ţi iubeşti duşmanul, îți demonstrezi 
bunăvoința de a te uita la toate locurile întunecate din mintea ta. 
Duşmanul tău este, pur şi simplu, o oglindă în care te uiţi până când - 
încet, încet - chipul supărat pe care îl zăreşti îți zâmbeşte. 

Ca să te împaci cu duşmanii tăi, trebuie să înveți să vezi atât prin 
ochii lor, cât şi prin propriii tăi ochi. Atunci vei dezvolta compasiunea şi 
vei trece dincolo de conflict. Reţine, nu trebuie să fii de acord cu duş- 
manii tăi, ca să te împaci cu ei. Dar trebuie să înveți să-i iubeşti. 

Pacea nu vine prin consensul ego-urilor, pentru că ego-urilor le este 
imposibil să fie în consens. Pacea vine când iubirea şi respectul reciproc 
sunt prezente. Când iubirea este prezentă, duşmanul devine un prieten 
căruia nu îi este frică să fie în disensiune cu tine. Nu îl goneşti din inima 
ta, doar pentru că vede lucrurile diferit de tine, ci asculți cu atenție ce 
are de spus. Când îţi asculți duşmanul la fel cum ţi-ai asculta prietenul, 
nu ego-ul tău e cel care ascultă. 


Spiritul dinăuntrul tău ascultă Spiritul dinăuntrul său. 


Cauza oricărui conflict uman este una simplă: fiecare parte o dez- 
umanizează pe cealaltă. Fiecare o vede pe cealaltă mai puțin vrednică şi 
mai puțin valoroasă. Atâta vreme cât fiecare dintre părți o percepe pe 
cealaltă în felul acesta, chiar şi cele mai simple detalii nu pot fi negocia- 
te. Dar dacă fiecare parte o să se manifeste față de cealaltă cu o atitudi- 
ne plină de respect şi acceptare, chiar şi detaliile dificile vor fi rezolvate. 


Miracolele vin din iubire. Soluţiile care vin din minți iubitoare sunt 
fără limite. Disponibilitatea de a iubi - de a considera că suntem egali - 
este esența ce susține înfăptuirile tuturor miracolelor. 


Dintr-o diversitate de opinii apare acea opinie care îl cinsteşte pe 
fiecare în parte. Dar această opinie nu va fi accesibilă până când fiecare 
om în parte nu a fost auzit. Treaba voastră, prieteni, este să dați fiecărei 
persoane şansa de a fi auzit aşa cum trebuie. 


Aceasta este esența democraţiei, care nu este numai un ideal spi- 
ritual, ci şi un proces viu ce respiră şi acționează. 

Când acest proces este oprit, idealul devine viciat. Dar când procesul 
rămâne puternic - oricât de anevoios şi greoi pare el adesea - idealul nu 
poate să nu se manifeste. 


O societate ce tolerează diferențele de opinii este o societate bazată pe 
demonstrarea practică a iubirii şi egalității. Cei ce caută consensul 
construiesc sisteme totalitare, în care libertăţile individuale sunt sa- 
crificate şi in care întregul nu beneficiază niciodată de înțelepciunea 
părților. Astfel de sisteme sunt condamnate să eşueze. 


E nevoie de curaj pentru a nu fi în consens. 


E nevoie de înțelepciune şi prudență pentru a menţine un climat de 
egalitate, în care toate opiniile pot fi luate în considerare. Calea către 
adevăr nu a fost niciodată o cale uşoară. Şi, in mod cert, ea nu a fost 
una bazată pe soluții de moment. 


Soluţia de moment pentru încheierea conflictului este exterminarea 
tuturor acelora cu care nu eşti de acord. Aici țelul nu e de a iubi şi nici 

măcar de a-i înțelege, ci de a-ți distruge duşmanii. Acesta a fost sistemul 
valoric prevalent pe planeta voastră, pe tot parcursul istoriei sale. 


Demersul democratic este un experiment nou şi curajos. El declară: 
„Să fie auzite toate vocile.” El salută diversitatea şi are încredere în 
valoarea esenţială a ființelor umane individuale. El îți cere să-i iubeşti, 
să-i respecţi pe oponenții tăi şi să înveţi de la ei. El porneşte de la pre- 
supunerea că inima şi mintea omenească sunt suficient de profunde şi 
de încăpătoare pentru a conţine toate aceste opinii. Într-adevăr, el îşi 
încredințează întregul succes capacităţii tale de a lua în considerare 
puncte de vedere diferite şi, dacă este cazul, de a-ți schimba părerea. 


Ideile totalitare şi fundamental iste fac jocul fricilor tale. Ele creează 
mereu duşmani şi tot timpul caută să-i învingă. Ele susțin că există o 
parte care este bună şi o altă parte care este rea. Ele sunt 
suprasimplificate şi duale în modul lor de a percepe lumea. 


Dar calea compasiunii, calea pe care eu o profesez, te provoacă să 
iubeşti şi să accepți toate ființele ca pe egalii tăi. Ea nu face excepţii, în- 
trucât ştie că a condamna o persoană înseamnă a le condamna pe toate. 
Nu este o cale uşoară, fiindcă ea recunoaşte că angajamentul tău față de 
egalitate va fi tot timpul contestat. 


Dacă e să' demonstrezi adevărul, atunci trebuie să întâmpini fiecare 
contestare cu întreaga profunzime a angajamentului tău. 

Mulţi oameni îmi folosesc numele în deşert. 

Îmi atribuie idei ofensatoare, idei care judecă - şi le folosesc pentru a 
justifica tot felul de fapte josnice. 

De aceea, trebuie să-ți spun clar: nu-mi folosi numele în deşert. Nu- 
mi folosi numele pentru a judeca vreun bărbat sau vreo femeie. Nu am 
fost niciodată de partea cuiva împotriva altcuiva. 

Şi nu ţi-aş cere niciodată să faci aşa ceva. Ţi-am cerut să ajungi la 
pace în propria-ți minte. Şi ţi-am cerut să ajungi la pace cu toți semenii 
tăi. Cum poți distorsiona această învățătură simplă? 

Dacă m-ai auzit vreodată în inima ta, trebuie să ştii că nu poți folosi 
aceste idei pentru a justifica o judecată sau un atac îndreptate împotriva 
vreunei ființe umane. 

Când eşti pornit să judeci pe altcineva, priveşte înăuntru şi întreabă- 
te: „M-aş judeca eu în felul acesta?” 

Căci fiecare judecată împotriva aproapelui tău este, de asemenea, o 
judecată împotriva ta însuți. Şi fiecare judecată împotriva ta însuţi este o 
judecată împotriva mea. 

Asta pentru că eu nu sunt separat de tine. Aşa cum te porți cu tine 
sau cu aproapele tău, aşa te porți şi cu mine. 

Suntem inseparabili. Avem aceeaşi menire. 


Înțelege, prietene, că nu vei găsi iubire, dacă vei căuta consensul. 

Iubirea se află mult mai adânc decât atât. Pe măsură ce înveţi să-l 
iubeşti pe cel care ți se opune, vei găsi Sursa ce transcende judecata şi 
frica. În această Sursă suntem cu toţii uniţi ca egali, liberi să gândim şi 
să acționăm în concordanţă cu ceea ce ne călăuzeşte. 

Te sprijin în libertatea ta de a alege, chiar dacă faci o alegere diferită 
de cea pe care aş face-o eu. Fiindcă am încredere în tine. 


Am încredere în planul lui Dumnezeu pentru trezirea ta. Şi ştiu că nu 
poţi face niciodată o greşeală care să rupă legătura dintre tine şi Iubirea 
lui Dumnezeu sau lubirea mea. 


76 


Crimă şi pedeapsă 


acă gândurile ar putea ucide, câți dintre voi ar mai fi în viață? 
Vreau să-ți reamintesc: „Sămânţa tuturor faptelor se găseşte în 
gândurile tale.” 


Dacă gândeşti: „Nu pot să-l sufăr pe cutare”, de fapt îl ataci. 


Ceea ce începe ca gând, repede ajunge vorbă. Calomniind această 
persoană în fața altora sau uneltind împotriva ei, o ataci. 


Ceea ce devine vorbă, repede devine faptă. 


Dacă vorbele tale îi incită pe alții care te sprijină atunci când ataci, s- 
ar putea să consideri că a-l bate sau a-l omori pe celălalt este un gest 
justificat. 


Societatea spune: „Numai faptele fizice sunt condamnabile. Atacurile 
verbale sunt regretabile, dar inevitabile. Şi nimeni nu ar fi atât de nebun 
să-i ceară altuia socoteală pentru gândurile sale.” Şi, astfel, fapta 
criminală ți se pare scandaloasă, dar gândul criminal ți se pare de 
acceptat. Cu toţii l-aţi avut. Eşti scandalizat de actul de viol sau de abuz 
sexual, dar gândul la el nu te deranjează în mod deosebit. 

Îţi cer să-ți aminteşti că tot ceea ce gândeşti despre o altă persoană, 
tot ceea ce îi spui sau îi faci îți arată ceea ce gândeşti despre tine însuți. 
Un gând negativ despre altcineva îți demonstrează cum te vezi tu pe tine 
însuți. Bârfa sau înjurătura arată propriile tale sentimente de ruşi-ne şi 
respingere emoțională. Iar violența fizică îndreptată împotriva al-tuia nu 
arată decât propriul tău impuls de sinucidere. 


Ăsta nu-i un mister. Numai cel care suferă îi loveşte pe alţii. Şi, te 
întreb, câți dintre voi nu suferiți? Câţi dintre voi nu-i loviți pe alții, într- 
un fel sau altul? 

Diferenţa dintre tine şi cel care violează şi ucide nu este atât de mare 
precum crezi. Nu spun asta ca să te fac să te simți prost. Ţi-o spun ca să 
te ajut să te trezeşti la responsabilitatea ta față de aproapele tău. 

Dacă te poţi ierta pentru gândurile tale de răzbunare, de ce nu poți 
ierta bărbatul sau femeia care acționează din răzbunare? Această per- 
soană doar transpune în faptă lucrul la care tu te-ai gândit. 


Eu nu justific actul de răzbunare. Nu pot justifica nici un fel de atac 
şi nici nu sugerez ca tu să o faci. 


Pur şi simplu, te întreb: de ce îl alungi pe acest om din inima ta? 
Poate că el este şi mai înfometat de iubire şi de iertare decât tine. ! le vei 
refuza? Aproapelui tău i s-a făcut foarte mult rău. A crescut fără tată. A 
fost dependent de droguri de când avea nouă ani şi a trăit într-un mediu 
unde niciodată nu s-a simțit în siguranţă. Nu simți nici un fel de compa- 
siune pentru băieţelul rănit din bărbatul care comite crima? Crezi că ai 

face altceva dacă ai fi în pielea lui? 


Fii cinstit, prietene, iar în această atitudine de om cinstit vei găsi 
compasiunea - dacă nu pentru bărbat, atunci pentru băieţelul care a 
devenit bărbat. Şi îți voi spune chiar acum că nu bărbatul e cu degetul 
pe trăgaci, ci băieţelul. El este cel copleşit şi înfricoşat. Micuţul este cel 
care nu se simte iubit şi acceptat. Băiețelul rănit este cel ce loveşte, nu 
bărbatul. 

Prieteni ai mei, bărbatul nu există. Există numai băieţelul. Nu vă 
lăsați păcăliți de fața mânioasă şi disprețuitoare a bărbatului. Dedesub- 
tul acelei fațade dure se află o durere şi o judecare de sine copleşitoare. 
Sub masca bărbăţiei rău stăpânite şi a mâniei cumplite este băieţelul 
care nu crede că merită să fie iubit. Dacă nu-l poți îmbrățişa pe băieţelul 
din el, cum l-ai putea îmbrățişa pe băieţelul sau pe fetița din tine? Căci 
frica lui şi a ta nu sunt deloc diferite. Hai, mai întâi, să scoatem masca 
ta de superioritate morală. Şi, apoi, lasă băieţelul sau fetița din tine să-l 
privească pe băieţelul din el. lată unde începe iubirea şi acceptarea. 


Iată unde îşi are rădăcinile iertarea. 


Criminalii sunt un grup de paria în societatea voastră. Nu vreți să vă 
uitaţi la vieţile lor. Nu vreţi să auziți de durerea lor. Vreți să-i ascundeți 
undeva unde nu trebuie să aveţi de-a face cu ei. La fel faceţi cu cei 
bătrâni, cu cei bolnavi mintal, cu cei lipsiți de adăpost şi aşa mai de- 
parte. Vezi tu, prietene al meu, tu nu doreşti să-ți asumi 
responsabilitatea de a-ți iubi aproapele. Dar, fără să-l iubeşti, nu poți 
învăța să te iubeşti şi să te accepți pe tine însuți. Aproapele tău este 
cheia mântuirii tale. 

Întotdeauna a fost şi întotdeauna va fi. 


La fel cum individul neagă şi reprimă tendinţele negative pe care nu 
vrea să le accepte în sine însuşi, tot aşa societatea neagă şi 
instituționalizează problemele cu care nu vrea să se confrunte. 


Atât subconştientul individual cât şi cel colectiv sunt pline de răni de 
nedescris. La ambele niveluri, comportamentul este determinat de du- 
rerea, vina şi frica nerecunoscute ce sunt încastrate în aceste răni. 


lertarea acționează ca un reflector care cercetează aceste locuri în- 
tunecate şi secrete din tine şi din societate. Ea le spune propriei tale vini 
şi frici: „leşiți afară ca să vă văd. Trebuie să vă înțeleg.” Şi ea spune 
criminalului: „Hai afară, întâlneşte-te cu victimele crimelor tale, în- 
dreaptă totul. Începe procesul iertării.” A recunoaşte rana este întotdea- 
una primul pa3 în procesul de vindecare. 

Dacă nu ai bunăvoința de a înfrunta - individual sau colectiv - frica 
din spatele rănii, procesul de vindecare nu poate începe. 


Iți este greu să te uiţi la propria ta durere reprimată. E greu pentru 
societate să se uite la durerea propriilor paria. Dar asta trebuie tăcut. 

Fiecare dintre voi trăieşte într-o închisoare creată de propriile sale 
reacții, până ce rana e conştientizată. Nu numai criminalul se află după 
gratii. Bărbaţii şi femeile care îl bagă acolo trăiesc după alt fel de gratii. 


Dacă nu vă conştientizaţi materialul subconştient, el se va exprima în 
propriii săi termeni distorsionați. Dacă nu lucraţi în mod deliberat cu 
criminalul pentru a-l ajuta să ajungă să se iubească şi să se accepte, el 
va reintra în societate cu aceeaşi mânie şi sete de răzbunare. 

Construirea mai multor închisori sau trimiterea în stradă a mai 
multor poliţişti nu vă vor face cartierul mai sigur. Aceste acțiuni nu fac 
altceva decât să agraveze situația, ridicând nivelul fricii. 

Dacă vreți să îmbunătăţiți toate acestea, introduceți lucrarea iertării 
în închisori şi în vecinătatea voastră. Angajați mai mulți învățători şi 
consultanţi şi lucrători sociali. Hrăniți oamenii, stimulați-i emoțional şi 
mental. Oferiţi-le posibilitatea de a trăi experiența unei legături emoțio- 
nale sigure. Oferiți-le oportunități de educaţie şi antrenament. 

Daţi-ie speranță. Daţi-le acceptare. Daţi-le iubire. 

Aceasta este lucrarea unui făcător de pace. Aceasta înseamnă slujire. 
Aceasta înseamnă a-ți îmbrățişa aproapele ca pe tine însuți. Şi 
aminteşte-ți, te rog, că dând altuia, ţie îți dai. 

Nimeni nu dă iubire tară să o primească. Nimeni nu oferă un dar pe 
care să nu-l şi primească în aceeaşi clipă. 

E timpul să încetați de a mai încerca să-l pedepsiți pe păcătosul din 
voi şi pe criminalul din societatea voastră. Pur şi simplu, pedeapsa 
reîntăreşte respingerea, iar acest lucru este exact opusul a ceea ce aveți 
voi nevoie. 


Sentimentele de respingere trebuie atenuate şi ostoite. 
Judecăţile şi atacurile trebuie aduse in lumina conştientei. 
Vina şi frica trebuie văzute drept ceea ce sunt. 


Munca de reabilitare este o muncă de integrare. Întunericul trebuie 
adus la lumină. Tot ce e inacceptabil trebuie făcut acceptabil, ca să-l 
putem privi fără frică. 

Semințele faptei trebuie găsite în gând şi abordate acolo. 

Nu poți schimba faptele, fără să schimbi gândurile. 

Dacă transformi anumite gânduri în tabu-uri, îți va fi frică să te uiţi 
la ele. Acesta nu este un lucru constructiv. Fii dispus să te uiţi la gân- 
durile ucigaşe din psihic, ca să nu fii nevoit să le îngropi în subconştient. 

Ajută-i pe oameni să-şi asume responsabilitatea pentru gândurile pe 
care le gândesc şi pentru efectele acestor gânduri. Puterea personală şi 
autentica stimă de sine încep cu realizarea faptului că ai de ales în pri- 
vința a ceea ce gândeşti, spui şi a modului în care acţionezi. 


Cei ce lovesc în alții simt că nu au de ales. Cei care ştiu că au de ales 

nu lovesc în alții. 


Aceasta este cheia. Arată-i unui om opţiunile pe care le are şi el nu va 
comite o crimă. 


Crima este o altă formă a autopedepsirii, aleasă în mod subconştient 
pentru a aborda vina subconştientă. Criminalul comite o crimă, fiindcă 
încearcă în continuare să se autopedepsească. lar societatea îi face pe 
plac. pedepsindu-l şi reîntărindu-i vinovăția. 

Singura cale de ieşire din acest ciclu vicios este ca societatea să 
renunțe la programul ei de ostracizare şi pedeapsă şi să se dedice vinde- 
cării. Fiecărei persoane chinuite trebuie să i se ceară să se ajute pe sine. 
Ea trebuie ajutată să-şi identifice în mod conştient vina, cât şi sentimen- 
tul nevredniciei, al lipsei de valoare. Şi trebuie să fie asistată în procesul 
de transformare a acestor emoţii şi credințe negative despre ea însăşi în 
emoții şi credinţe pozitive. 

Leproşii societății voastre nu sunt diferiți de leproşii de pe vremea 
mea. Ei poartă pe pielea lor rănile tuturor. Ei sunt martorii curajoşi ai 
durerii cu care voi nu vreți să vă confruntați. 


Societatea ar trebui să le fie recunoscătoare, pentru că ei sunt călă- 
uzele care marchează calea vindecării, cale pe care toate ființele umane 
trebuie să păşească. 

Putere şi desăvârşire 


ooperarea cu legile naturale ale pământului este esențială pentru 
supraviețuire. Totuşi, există şi alte legi non-fizice sau principii 
ale minţii ce contribuie la modelarea experienţei tale aici. 
Activitatea minţii, de pildă, este alimentată de Îndreptarea privirii 
către exterior şi angajarea în treburile lumii. Când mintea se întoarce că- 
tre interior, spre autocontemplare, gândul încetineşte şi, în cele din ur- 
mă, ajunge la repaos. Cel ce observă şi cel observat devin unul. 


Practica autoobservării este foarte puternică. Ea desființează bariera 
dintre subiect şi obiect, creând o nouă potențţialitate pentru apropiere. 
Trecutul şi viitorul cedează în fața momentului prezent, a eternului 
„acum”, în care rezidă tot potenţialul creativ. 


Puterea există ca potenţial. De îndată ce se manifestă către exterior, 
ca foiţă, ea trebuie să învingă rezistența mediului ei înconjurător. Prin 
urmare, ea este slăbită. 


Puterea îşi păstrează maximum de vigoare când este ținută şi nu este 
exprimată. Când acționezi, te angajezi într-un curs de acțiune specific. 
Schimbarea acestui curs devine apoi dificilă, mai ales atunci când s-a 
atins o anumită inerție. De aceea, înainte de a acționa, proiectează 
mental în situație acțiunea anticipată şi culege reacția de la persoanele 
implicate. Renunţă ia aşteptările tale şi ascultă cu atenție. Capacitatea 
ta de a privi dincolo de percepțiile tale bazate pe ego te va ajuta să capeți 
informații importante şi de mare folos. 


Mintea conceptuală se aşteaptă la rezultate lineare de la orice acțiune 
întreprinsă. Rezultatele lineare sunt însă rare. 


De îndată ce o forță întâmpină o rezistenţă, cursul ei este modificat. 
Ea ori trece peste obstrucție, ori trece pe sub ea, ori o ocoleşte. Deseori, 
ea e deviată de la traiectoria sa inițială. În ciuda acestui fapt, toată 
planificarea ta se aşteaptă la rezultate lineare. Nu e de mirare că de 
atâtea ori eşti dezamăgit. De vreme ce majoritatea deciziilor sunt luate 
greşit, ele tind să fie reciclate. 


Sentimentele de vinovăţie le aduc pe o orbită circulară. Vina e ca un 
câmp magnetic, ce face ca fiecare decizie să fie susceptibilă de îndoieli şi 
reinterpretări constante. Vina ne face să reconsiderăm toate faptele 
noastre, oferindu-ne, iar şi iar, aceeaşi opțiune în situații diferite. 

O acțiune lipsită de vină poate fi desfăşurată numai dacă te proiectezi 
mental în anumite situații şi anticipezi rezultatele. Un plan în care te 
aştepţi la rezistență şi obiecții va avea mai multe şanse decât unul în 
care nu te aştepţi la aşa ceva. Toate acestea dau impresia unui proces 
intelectual, dar e departe de a fi aşa ceva. Este un proces extrem de intu- 
itiv, ce necesită abilități de ascultare autentice. 

Nici o acțiune nu are loc înainte de a se fi căutat îndrumarea. 
Acţiunile concepute greşit sunt rareori eficiente. Ele greşesc la ambele 
extreme ale spectrului. La o extremă, sunt impulsive. La cealaltă, ele 
sunt mult prea premeditate şi le lipseşte spontaneitatea. 


Dacă te întreb ce crezi că vei simți când îi vei spune ceva prietenului 
tău Ion, îmi poți răspunde în două moduri foarte diferite. Te poţi gândi la 
ion, luând în considerare experiența ta trecută cu el - iar atunci răspunzi 
bazându-te pe trecut. Sau poţi să te aşezi, să închizi ochii, să te gândeşti 
ia Ion, să-i spui ce ai de spus şi să vezi cum reacționează. Metoda a doua 
iți va da rezultate mult mai bune decât prima. Toată informaţia de care 
ai nevoie în viața ta poate fi obținută în momentul prezent, printr-o 
simplă metodă de investigație. Bineînţeles, această metodă funcționează 
numai dacă poţi cere informaţii de pe o poziție neutră. Preferinţele tale 
vor influența eronat şi vor denatura răspunsul pe care îl primeşti. Pentru 
a împiedica denaturarea, declară, înainte de a întreba, cu toată 
seriozitatea: „îmi pun deoparte preferinţele şi prejudecățile şi mă deschid 
unui răspuns liber şi sincer.” 

Natura ciclică a gândirii şi acțiunii îți oferă lecții continue. Aceste 
lecţii subliniază întotdeauna discrepanţța dintre ceea ce doreşti şi aştepţi 
să se întâmple - şi ceea ce pare să se manifeste în viața ta. Tot încerci să 
ieşi din această dilemă, dar nu-ți reuşeşte niciodată, deoarece dilema 
însăşi este necesară procesului tău de învățare. 


E inevitabil să-ţi focalizezi atenţia asupra oamenilor şi lucrurilor din 
afara ta. Aceasta e lumea „condiționărilor”. Ea nu îţi poate oferi ceea ce 
vrei. Ea poate doar să răsfrângă înapoi spre tine ceea ce ti! nu doreşti. 
Căutarea fericirii în lume e cumplită. 


Lumea nu te poate face fericit. Cu cât înveţi asta mai repede, cu atât 
mai uşoară îţi va fi strădania. 

Dacă-ţi priveşti cu onestitate experiența, vei vedea că îți petreci cea 
mai mare parte a timpului „rezistând” unor anumite situaţii sau în- 
cercând să le eviți. Desigur, cu cât încerci mai mult să eviți aceste situa- 
ţii, cu atât mai mult eşti confruntat cu ele. 

Asta se întâmplă fiindcă nu poți învăța ceva prin eludare şi negare. 
Poţi aborda o situaţie din prezent într-un mod plin de semnificații, 
numai atunci când o priveşti în față şi începi să-ți asumi 
responsabilitatea pentru ea. Confruntarea cu temerile şi fricile tale este 
primul pas în procesul de demontare a lor. 

Crezi că eşti aici pentru a înfăptui multe lucruri spectaculoase şi 
importante, dar aceasta este doar dorința ego-ului tău de a fi 
recunoscut. 

Nu eşti aici ca să faci ceva, ci ca să des-faci ideile şi convingerile false 
pe care ţi le-ai format despre tine şi despre alții. Nimeni altcineva nu 
poate face acest lucru în locul tău. Tu eşti cel care a acceptat aceste idei 

şi tu trebuie să fii cel care le respinge. 


Nu e nimic spectaculos în a respinge falsitatea. Dimpotrivă, e un 
proces cât se poate de prozaic şi sobru. 

Te rog să-ți petreci un timp contemplându-ţi țelurile. Câte dintre 
acestea au de-a face cu a realiza ceva în lume? Vei observa că sunt mul- 
te. Să nu-ţi fie ruşine. Dă-ți seama, numai, că atenția îţi este direcțională 
spre exterior. Şi recunoaşte, te rog, că - până şi în cazul în care ar fi 
posibilă - atingerea tuturor acestor țeluri nu te-ar face fericit. 


Fericirea este posibilă numai în momentul prezent. Dacă eşti fericit 
acum, nu mai e nimic altceva de realizat. De fapt, dacă devii preocupat 
de fericirea ta de mâine sau de cea de peste cinci minute, vei uita să fii 
fericit acum. 


Toate planurile şi visurile tale te scot din fericirea prezentă. 


Mulţi dintre voi au poziţii foarte importante în lucrarea de a-i sluji pe 
ceilalți. Totuşi, nu sunteți fericiți chiar acum, în acest moment. 


Trebuie să vă întreb: cu ce preț vreți să slujiți altora? Chiar credeți că 
puteți aduce fericire altuia, dacă voi înşivă sunteți îngrijorați şi stresaţi? 
Ştiţi, desigur, că aşa ceva nu este cu putinţă. 

Trebuie să te întreb, prietene, eşti dispus să renunți la țelurile taie 
„importante”, de dragul fericirii tale prezente? Ai curajul să revendici 
momentul prezent fără a şti unde va duce acesta? Tot haosul şi confuzia 
din mintea şi experiența ta pot fi depăşite prin simpla decizie de a fi pe 
de-a-ntregul prezent şi atent chiar acum. 

Acesta este adevărul miraculos. Vrei să fii liber de tot conflictul, de 
suferință, de îndoiala de sine şi de judecăţi? 

Dacă da, renunţă la toate ţelurile, grijile şi preocupările tale exte- 
rioare şi fii, pur şi simplu, conştient de tine însuți în acest moment. 


Nu este nimic spectaculos în procesul de trezire. Oamenii ce se 
trezesc nu devin învățători spirituali renumiți. 


Ei nu construiesc organizații grandioase. Ei trăiesc, în cea mai mare 
parte, nebăgați în seamă de către ceilalți, cu excepţia câtorva discipoli 
care le recunosc libertatea şi autoritatea. 


Învăţătorii preţuiţi de lume au tendinţa de a preda la un nivel foarte 
superficial. Căci lumea răsplăteşte rezultatele şi efectele tangibile, iar 
realizările spirituale tind să fie intangibile. 


Cel ce-şi stăpâneşte mintea nu este prețuit de societate. El poate fi 
cea mai puternică ființă în viață, dar nu-l vei găsi într-o poziţie de pute- 
re, în adevăr, chiar dacă o astfel de poziţie i-ar fi oferită, n-ar accepta-o. 

O astfel de persoană nu este preocupată de manipularea unor 
evenimente exterioare. Pentru el există doar o singură întrebare: „Eşti 
fericit chiar acum?” Dacă răspunsul tău este „Da”, atunci eşti deja în 
Cer. Dacă răspunsul este „Nu”, atunci el te întreabă, simplu: „De ce nu?” 

Poţi să-i dai o declaraţie de treizeci de pagini despre motivele pentru 
care eşti nefericit, dar el, pur şi simplu, te va întreba din nou: „De ce 
nu?” 

lar, mai devreme sau mai târziu, Îți vei da seama că toate motivele 
tale de a nu fi fericit tot nu constituie un răspuns la întrebare. Căci poți 
alege să fii fericit chiar acum şi nu există nimic altceva care să te îm- 
piedice să faci o altă alegere, în afară de nevoia ta încăpățânată de a 
scormoni trecutul. 


Tot ce poate face maestrul este să întrebe: „De ce nu?” El nu-ți poate 
spune ce să faci sau ce să nu faci, căci responsabilitatea atât pentru 
făcut cât şi pentru des-făcut îți aparține. 

Tot ce poate face maestrul este să te încurajeze să-ți asumi această 
responsabilitate aici şi acum. 


Învăţătorii care-ţi spun ce să faci sau ce să nu faci trădează 
imaturitate spirituală. Un învățător înţelept pune întrebări adecvate, dar 
dă foarte puţine sfaturi. 

A nu refuza iubirea 


oferi altuia iubirea de care are nevoie, întăreşte acea iubire în 

tine. A i-o refuza, îți diminuează conştienta prezenței iubirii. 

Când aproapele tău se poartă necorespunzător şi îți solicită 
atenția, el te dezgustă şi tu te îndepărtezi de el. La urma urmei, ştii că 
nu-i poți satisface pretenţiile. 

Îndepărtându-te însă de semenul tău, tu îi refuzi iubirea. Şi, 
refuzându-i iubirea, ţi-o refuzi ţie însuți. 

Aproapele tău nu vrea decât iubirea ta, dar el nu ştie cum să o ceară. 
De fapt, el este nelămurit în privința a ceea ce este iubirea. Aşa că va 
cere bani, sau sex. sau altceva. Bl încearcă să te manipuleze ca să 
capete ceea ce vrea. 


Bineînţeles că tu nu vrei să fii manipulat. Nu vrei să-i încurajezi 
comportamentul nepotrivit, cedând pretențiilor sale. 

Dar nici nu vrei să-l respingi. Deci, ce-i de făcut? 

Fii plin de dragoste față de el. Dă-i iubirea de care are realmente 
nevoie. Dă-i ceea ce îi poți da - fără reținere. Şi nu-ți face griji că nu-i 
satisfaci pretenţiile. 

Cu alte cuvinte, spui „Da” la a-l iubi şi „Nu” la a fi manipulat. 

Spui „Nu”, dar nu-l alungi din inima ta. Nu îl judeci şi nu te separi de 
el. Refuzi să. fii o victimă sau un călău. li oferi iubire, ca răspuns la 
gândurile sale marcate de frică. Ii spui: „Nu, prietene, nu-ţi pot da ceea 
ce-mi ceri, dar voi găsi o cale sa te sprijin şi care ne va întări pe amân- 
doi. Nu te voi respinge. Nu voi pretinde că eşti mai puțin vrednic şi val- 
oros decât mine. Nevoia ta de iubire este la fel de importantă ca a mea, ţi 
eu o cinstesc.” 

Astfel îi vorbeşte cel care iubeşte, celui iubit. 

El nu îi spune: „Voi face tot ceea ce vrei”. 

El spune: „Voi găsi o cale care să ne facă cinste amândurora.” 

Cel care iubeşte este egal celui iubit. Amândoi reprezintă exprimarea 
reciprocă a iubirii. 

Este important ca tu să înţelegi acest lucru. Mulţi dintre voi credeți 
că, dacă nu spuneţi „Da” pretențiilor celuilalt, nu acționațţi într-un mod 
iubitor. 

Nu e adevărat. Nu spune niciodată „Da” pretențiilor celuilalt. Asta 
înseamnă să nu te iubeşti pe tine însuți. 

Fii. te rog, blând cu tine însuți. Nu pune nevoile altuia înaintea 
propriilor tale nevoi. Iubirea nu are nimic de a face cu sacrificiul. 

Înţelege, te rog, acest lucru. 

Unii dintre voi cred că trebuie să spună „Nu” oricui pentru a se 
proteja de pretenţiile lor. 


Nici asta nu este adevărat. Spunând oricui „Nu”, te cramponezi de 
frica de apropiere. A-i ține pe ceilalți la distanță, fizic sau psihologic, este 
o strategie a fricii. Nu are nimic de a face cu iubirea. 

Priveşte, te rog, cum îi respingi pe ceilalți, încercând să te păstrezi pe 
tine, şi cum te respingi pe tine însuți, încercând să-i păstrezi pe ceilalți. 
Ambele gesturi sunt o negare a autenticității şi apropierii. 


Numai persoana autentică - cea care îşi cinsteşte propriul adevăr - 
este capabilă de a se apropia de altcineva. 


Numai persoana plină de compasiune -- cea care cinsteşte adevărul 
altcuiva - este capabilă de a ti pe deplin ea însăşi. Nu poți primi, dacă nu 
te dai pe tine aşa cum eşti. 

Şi nu poţi da. dacă nu îi primeşti pe alții aşa cum sunt. 

Nu capitula în fața pretențiilor celuilalt. 

Refuză să fii manipulat. 


Spune „Nu”, dacă simți că se abuzează de tine - şi apoi iartă abuzul. 
Nu te crampona de acel „Nu”. 


Nu lăsa acel „Nu” rostit ca răspuns la comportamentul cuiva să 
devină un „Nu” la cererea sa de iubire şi sprijin. 

Ilartă abuzul şi fii din nou dispus să iubeşti şi să acorzi sprijin. 

Exersează acest lucru şi rămâi în clipa prezentă. 

Lasă „Nu”-ul spus manipulării să devină un „Da” spus iubirii şi 
sprijinului. Lasă „Da”-ul spus iubirii şi sprijinului să devină un „Nu” 
spus manipulării. 

Cinsteşte-te pe tine însuți şi pe ceilalți în mod egal. Nu ataca, pentru 
că vei fi victima. Nu te apăra, pentru că vei fi cel care atacă. 


Lasă iubirea să-ți înlocuiască toate reproşurile, resentimentele şi 
nemulțumirile. 


Dacă te simți atacat, spune „Nu” atacului, dar nu contraataca. Dacă-i 
ataci pe alții, dă-ți seama de acest lucru şi îndreaptă lucrurile. 


Nu lua vina cu tine în următorul atac. Corectează lucrurile chiar în 
acea clipă. 

Cu cât dai mai multă iubire, cu atât vei atrage mai multă iubire. 

Asta, deoarece iubind, rămâi în vibrația iubirii. 

Dăruind, rămâi în vibrația abundenței. Trebuie să înveţi să spui „Da” 
nevoii oamenilor de iubire şi sprijin. Cu cât vei acționa mai mult în felul 


acesta, cu atât comportamentul lor față de tine va fi mai puţin motivat 
de frică. 


Dacă vrei să faci să dispară violența, nu-i înfricoşa şi mai mult pe cei 
înfricoşați. Transmite-le iubirea şi sprijinul tău. 

Iubirea izbăveşte. 

Ura condamnă. 

Nu-ţi vei da niciodată seama de puterea iubirii, până ce n-o vei pune 
în practică în viața ta. 

Nu-ţi alunga duşmanii din inimă, ci învață să-i accepți acolo, iar ei 
vor înceta de a-ți mai fi duşmani. 


Tot ceea ce vrea oricine este să fie iubit şi acceptat aşa cum este. Dă-i 
ceea ce vrea şi nu-i va mai fi teamă. Dă-i ceea ce vrea şi nu va mai simți 
nevoia să te atace. 

E timpul să înţelegi că ceea ce îi refuzi aproapelui tău, îți refuzi ție 
însuți. Căci el nu este separat de tine. 

Şi numai prin recunoaşterea valorii sale intrinsece e confirmată 
propria ta valoare. 

Meditaţie: Mă simt iubit 


ând semenul tău te atacă. Înțelege că el nu se simte iubit. Dacă 
ar simți iubire, nu te-ar ataca. Nu reacționa la atacul său. 
Găseşte o cale de a-i aminti că este iubit. 

Fă-o iarăşi şi iarăşi, lată o simplă meditaţie peripatetică: 

Într-o zi. când te simţi bine dispus, ieşi la plimbare prin jurul casei 
şi. când vezi pe cineva care este trist sau supărat, găseşte o cale simplă 
de a-i aduce aminte că e iubit. Dăruieşte-i un zâmbet, o floare, un balon, 
un sandwich sau o ceaşcă de cafea. Cântă-i un cântec sau recită-i o 
poezie. Spune-i: „Asta e numai pentru tine. Te rog să ai o zi bună.” 

Altădată, când te simţi deprimat, fa acelaşi lucru. Fă-o. iarăşi şi 
iarăşi. Vei fi uimit de rezultate. Nu există ceva mai înălțător decât a le 
aminti altora şi ție însuți că eşti iubit. 

Ţine minte - nimeni nu poate da iubire, dacă nu se simte iubit. 

De aceea ai doar o singură responsabilitate: simte iubirea ce este 
prezentă în inima ta şi ajută-i pe alții să o simtă şi ei. 

Iti poţi imagina o lume în care fiecare persoană a înțeles că singura ei 
responsabilitate este să dea şi să primească iubire? Acea lume, prietene, 
îți este la îndemână. 

Oriunde simţi că lipseşte ceva în viața ta este nevoie de a aduce-acolo 
iubire. Ori de câte ori te gândeşti că nu primeşti destul, ai de a face cu 
un aspect al iubirii sau al sprijinului pe care îl refuzi altuia. 

Nu refuza iubirea şi sprijinul. Dă-le cu larghețe, ca să poţi primi 
iubire din abundență, ceea ce este dreptul tău din naştere. 

Practică această meditație atunci când te simți iubit şi vezi ce se 
întâmplă. Fă-o atunci când te simţi atacat şi trăieşte experienţa rezulta- 
telor. Experimenteaz-o. Joacă-te. 

Nu deveni preocupat de forma pe care această meditaţie o poate lua. 
Fii doar dispus s-o practici, iar forma îşi va purta singură de grijă. 

Iluzia realităţii obiective 


oată realitatea „obiectivă” e bazată pe consens subiectiv. Dar 
cercetează în mod riguros această arie a consensului şi vei vedea 
că e străvezie, ca o pojghiță subţire întinsă peste lumea pe care o 
percepi. 
Sub această pojghiță, nimeni nu e în consens cu nimic. 


Evenimentele se succed într-un anumit ritm şi cu o incontestabilă 
graţie. Dar atunci intervii tu şi încerci să le dai un înţeles - iar ritmul şi 
graţia se pierd. 

De îndată ce crezi că ştii ce înseamnă un lucru, încetezi de a mai fi 
capabil să-l înţelegi. Înțelegerea unei situații necesită aprecierea şi sim- 
patia ta. Mergi în ritmul ei pentru un timp, iar înțelesul ei ți se prezintă 
spontan. 


Acesta nu este un proces intelectual. Intelectul emite o judecată şi 
apoi iese în exterior şi îi găseşte un suport. 

Lumea e alcătuită din cei ce acceptă acea judecată şi din cei care i se 
opun. Într-o astfel de lume nu poate exista decât competiţie, luptă şi 
lăcomie. 


Tu nu te întrebi cum ar fi lumea dacă ar fi liberă de judecată. 


Dar, prietene, asta este singura întrebare ce merită pusă. Pui această 
întrebare acum? Te întrebi: „Care ar fi viața mea chiar acum, dacă nu aş 
judeca-o?” 

Până ce nu vei fi separat întâmplările exterioare de judecăţile pe care 
le-ai emis asupra lor, nu poți şti ce înseamnă ele. 

Dacă vrei să cunoşti „realitatea”, trebuie să-ți retragi judecățţile şi să 
rămâi în ea, în mod simplu şi profund. Acest lucru poate fi făcut cu orice 
situație din viața ta. 

Tocmai ţi s-a pus diagnosticul de cancer? Ei bine, nu fugi de el. Dă-ţi 
seama că tot ce gândeşti despre cancer - pozitiv sau negativ - nu este 
decât o interpretare a lui; tu decizi ce semnificație are. 


Să nu decizi ce semnificaţie are un lucru. Lasă-l aşa cum e şi intră în 
el, rămâi în el, respiră în el. Eliberează-te de orice gând legat de el şi vei 
începe să-l înţelegi. S-ar putea să nu fii în stare să exprimi în cuvinte 
ceea ce înţelegi, sau s-ar putea să o poți face. 

Nu contează. 

Intuiția îți va spune. 

Înţelesul sau rostul lucrurilor sălăşluieşte adânc în propria ta minte. 
Ca să descoperi acest înțeles, trebuie să te uiţi în interiorul minții taie. A 
te uita în exterior la întâmplările aşa-zis „obiective” şi a încerca să gă- 


89 


seşti acolo vreun înţeles e pierdere de vreme. Nu acolo e de găsit. 

Desigur, primul lucru pe care vrei să-l faci e să-i consulți pe alţii în 
privința condiției tale. 

Sună-i pe experți. Află nişte păreri: una, două, trei. 

Ei bine, fii cinstit. Ți-e mai limpede după a treia părere, decât ţi-a fost 
după prima? Consultarea experților ţi-a oferit oare înțelegere, sau pace a 
minţii? Dacă e aşa, ar fi bine să fii cu ochii în patru! Înlocuirea 
interpretării tale cu a lor nu te va ajuta să înţelegi ce se întâmplă. 

Dacă vrei să mergi drept la miezul problemei, abține-te de la orice 
interpretare şi nu te distanța de situație. Când oamenii vin la tine spu- 
nând: „Am răspunsul”, trimite-i politicos la plimbare. Răspunsul lor este 
ia fel de otrăvitor pentru tine ca şi propria ta judecare. 


Admite: „Nu ştiu ce înseamnă asta, aşa că îmi voi oferi un răgaz ca să 
aflu. Am încredere că aceeaşi forță inteligentă care a adus această 
situație în viața mea îmi va revela înțelesul pe care ea îl are pentru 
mine.” Acesta este gestul cel mai iubitor pe care îl poţi face. El te va 
elibera - atât pe tine, cât şi pe toți cei din jurui tău - de obligația de a 
judeca, interpreta sau intelectualiza situația. 

Nu trebuie să-i îndepărtezi pe ceilalți. 

Invită-i să vină şi să fie cu tine. Lasă-i să te țină de mână. Priveşte-i 
în față. Fii recunoscător pentru îngrijorarea lor firească. Şi lasă-i să 
înțeleagă: „Aici nu e problema de a repara ceva ... E vorba doar că în 
viața mea se pune în mişcare ceva mult mai profund.” A nu judeca şi a 
nu interpreta este lucrul cel mai uşor de făcut. Şi totuşi vi se pare 
extrem de dificil, fiindcă aţi uitat cum să „fiți”. 


Astfel, lucrul cel mai simplu din viață devine țelul sistemelor celor 
mai complexe de meditaţie. 


Veţi găsi tot felul de metode care vă învață cum să „fiți”. 

Dar, atât timp cât există o metodă, veţi continua să „faceţi”. 

Vă spun să lăsaţi deoparte toate metodele. Nu sunt necesare. În- 
cetați, pur şi simplu, să judecaţi, să interpretaţi, să conceptualizați, să 
speculați. Scuturaţi-vă de tot ceea ce nu este „ființare”. Şi, apoi, „ființa” 
va înflori de la sine. 

Atunci, graţia - harul - se vor dezvălui din hazardul părelnic al în- 
tâmplărilor. 

Iar voi veți înțelege sensul şi vă veți bucura că este aşa cum e. 

Nimeni nu s-ar da înapoi de la rostul său aici, o dată ce i-a fost 
revelat. Dar acesta nu se poate revela, atâta timp cât acel om încearcă 
saşi deschidă viața cu forța. 

Fiți răbdători. 

Fiți blânzi. 

Toată bucuria şi frumusețea vieții voastre vă este la îndemână a-cum. 
Rostul vostru se manifestă din plin în acest moment. 


Nu căutaţi vreun înţeles în afara propriei voastre experienţe. 
Încredeţi-vă, pur şi simplu, în ceea ce este şi rămâneţi acolo. 
Aceasta este cea mai profundă învățătură pe care v-o pot da. 


Căci, în această practică simplă, se vor nărui toate barierele din calea 
adevărului. 

Miracolul: a ajunge la sfârşitul făptuirii 


u cât încerci să faci mai multe în viața ta, cu atât va fi mai 
puternică frica ta de moarte. Căci moartea este sfârşitul făptuirii. 
E sfârşitul gândirii şi al reacțiilor emoţionale la gândurile şi 
faptele altora. Moartea este sfârşitul separării ... sfârşitul trupului şi 
sfârşitul minții condiționate. 
O dată ce trupul e părăsit, nu mai există acea minte care să gân- 
dească, să țese intrigi, să viseze sau să facă planuri şi, totuşi, comunica- 
rea este instantanee. De ce oare? 


E în natura minții să fie nelimitată. Ea nu se conformează timpului 
sau spaţiului. Ea trece dincolo de toate hotarele. 

Voi trăiţi experiența numai a acelei porțiuni a minţii pe care, indi- 
vidual sau colectiv, ați delimitat-o ca să se potrivească experienței Noas- 
tre. Dar mai există alte aspecte ale minţii, ce operează mai presus de în- 
țelegerea sau de conştientizarea voastră. 


Moartea reprezintă sfârşitul minţii subiective, separate, fia reprezintă 
sfârşitul comunicării aşa cum o cunoaşteţi voi, deoarece, în experiența 
voastră, comunicarea are loc între două minți separate, particulare. 
Această experiență a comunicării este iluzorie - adică, este doar o fațetă 
extrem de limitată a unei experienţe fără limite. 


Cei care au fost aproape de moarte ştiu că există o realitate ce se află 
dincolo de limitele percepţiei în această lume. In acea lume, comunicarea 
este spontană şi atotcuprinzătoare. 


Cu alte cuvinte, nu există vreunul care să nu ştie ceea ce gândeşti. 
iar asta nu te deranjează, întrucât ştii ceea ce gândesc toți ceilalți. 


Întrucât acolo nu există gânduri personale, fiecare gând limitat este 
de îndată corectat de unul mai puţin limitat. 


De vreme ce noțiunea ta despre sine tinde să fie definită de gândire, 
există sentimentul că acel „sine” se extinde în mod constant, o dată ce 
gândul însuşi se extinde dincolo de limitele sale. Lucrul interesant este 
că, exact acum, fără strădanie sau fără vreun efort conştient, eşti în 
comunicare cu ființarea nelimitată. Trupul tău este scăldat în lumină. 
Inima ta este capabilă să primească iubirea necondiționată şi mintea ta 
este capabilă de a înțelege adevărul în mod nemijlocit. 

Toate acestea sunt posibile dacă, pur şi simplu, vrei să fii liniştit şi 
dispus să le trăieşti ca experiență. 

O dată ce părăseşti corpul, n-ai încotro: te afli in toiul acestei ex- 
perienţe - fie că eşti pregătit, fie că nu. Dacă i te opui. vei gravita către 
un alt corp limitat, care-ţi oferă o trăire progresivă a experienței adevă- 
rului, însă dacă eşti pregătit pentru experiența iubirii necondiționate, vei 

trece prin fiecare frică pe care ai avut-o vreodată şi prin fiecare limită pe 
care ţi-ai impus-o vreodată, spre locul ce e dincolo de frică şi limite. 


Acesta este locul pe care îl numiți Cer. 


A merge în Cer, a termina ciclul naşterii şi al morţii, a intra în Nir- 
vana, a transcende Karma, a trece dincolo de mintea condiționată, toate 
acestea înseamnă acelaşi lucru: ultima destinație în călătoria conştien- 
tei. Fiecare va ajunge acolo. 


Fiecare va dobândi, în cele din urmă, desăvârşirea. 


Toate formele de practică spirituală există doar pentru a te ajuta să 
economiseşti timp. Ele te îmbie la experiența iubirii necondiționate şi a 
stării de graţie, aici şi acum. Te îndeamnă să te opreşti din făptuire, să te 
opreşti din gândire, să te opreşti din planificare şi din visare. Te invită să 
intri în comunicare tăcută cu şinele tău. Te invită să vezi gândurile şi 
faptele fiecărui seamăn față de tine ca pe o oglindă a propriilor tale gân- 
duri despre tine însuți. 


Ele descâlcesc urzeala vieţii, reducând-o la un singur gând, la o 
singură suflare, la o singură acțiune. Ele îți arată că fiecare întâmplare, 
fiecare relaţie, fiecare gest al inimii sau al minţii sunt un vehicul pentru 
conştienta de Dumnezeu. 


Aruncând peste bord toate dogmele şi ritualurile factice, vei ajunge la 
experiența spirituală centrală, la invitația esenţială de a adora. 


Ea există în orice tradiție. 


Într-adevăr, ea este acolo, în inima şi în mintea ta: chemarea la pace, 
la bucurie şi la fericire. 


A răspunde acestei chemări înseamnă a intra pe cărare. 


Nu contează cum o numeşti. Nu contează cum o exprimi. Calea 
dăruirii se va deschide în faţa ta - şi cum dăruieşti, aşa vei dobândi de la 
alții. Această cale îşi are frumusețea ei simplă şi propriul mister. Ea nu 
este niciodată ceea ce crezi tu că e. Dar nu e niciodată mai presus de 
propria ta capacitate de a intui următorul pas. 


Spiritualitatea autentică nu este lineară. Nu este prescriptivă. Ea nu- 
ți poate spune „fă asta, fă aia, şi se va întâmpla aşa şi nu altfel”. Tot ceea 
ce faceți trebuie să vină din profunzimile lăuntrice. Trebuie să fie 
proaspăt, clar şi centrat în inimă. Trebuie făcut în mod spontan. 


Dacă mai există vreun reziduu din trecut, dacă există vreo frică, 
încrederea va lipsi, iar miracolul nu va avea loc. Fiecare gând care e liber 
de frică, fiecare acțiune care este liberă de obligaţia de a „făptui”, de a 
„mântui” sau de a „vindeca”, sunt miraculoase prin natura lor. Un astfel 
de gând nu se supune legilor timpului şi spaţiului, operând, totuşi, cu 
eficacitate spontană în cadrul lor. 

De ce este acesta un adevăr? Fiindcă este neregizat. Fiindcă nu 
provine din mintea condiționată. Fiindcă este spontan şi întru totul în- 

crezător. Un astfel de gând sau o atare faptă sunt o rugăciune vie, rugă- 
ciune ce nu poate fi anticipată sau repetată. Ea nu este un produs al 
învățării, ci un rezultat al comuniunii tale vii cu mintea necondiționată. 


Adânc înrădăcinată în psihicul tău este chemarea întru trezire. Ea nu 
sună asemenea chemării pe care o aude altcineva. 


Dacă asculți de ai-ţii, nu vei auzi chemarea. 


Dar, o dată ce-o auzi, vei recunoaşte că alții o aud şi ei, în felul lor. Şi 
vei fi capabil să te alături lor pentru a oferi sprijin. 


Binecuvântându-i, te binecuvântezi pe tine însuți. 


Conferindu-le libertatea de a merge pe propria lor cale, îți vei da ţie 
însuți libertatea de a merge pe a ta. 


Aici nu există competiție. Nu există lăcomie. Căci nu e nimic de 
„obţinut”, nimic de „înfăptuit”. 
Totul există ca să fie primit pentru a fi dăruit. 


lar miracolul se găseşte în fiecare dar dăruit, fie el al tău sau al 
altcuiva. 

Calea iertării 


m ales calea iertării, pentru că numai ea des-face rana încleştată 

de timp. Când nu există timp. nu există rană. Desprinde-te de 

trecut şi vei fi liber de reproşuri, resentimente şi nemulțumiri. E 
simplu, nu-i aşa? 

Timpul face ca rana să pară reală. Face ca moartea să pară reală. 1 
ace ca toate schimbările din viața ta să pară reale. 

Şi totuşi, nimic din toate acestea nu e real. 

Dacă măcar pentru o clipă ai putea să nu mai fii în timp - şi te asigur 
că poţi - ai înţelege ce înseamnă mântuirea. În acel moment atemporal, 
nimic din ceea ce ai făcut sau ai spus nu mai înseamnă nimic. In acel 
moment, nu mai ai nimic: nici trecut, nici viitor, nici identitate. Există 
doar clipa ființării pure. momentul non-separării. al ne-judecării. 


Aceasta este clipa în care tu sălăşluieşti tot timpul, fără s-o ştii. 
Inchipuie-ți: eşti deja în Cer şi nu o ştii! 

Eşti în Cer. dar Cerul nu este de acceptat pentru tine. Cerul nu oferă 
suport ego-ului tău, planurilor şi visurilor tale. Cerul nu te susține în 
luptele tale pentru putere. In lecţiile tale şi nici măcar în procesul tău de 
iertare. Nu e nevoie de iertare în Cer. „De ce nu?”, ai putea întreba. 
Deoarece în Cer nimeni nu este vinovat! Nici unul dintre cei care sălăş- 
luiesc în momentul prezent nu a comis vreo crimă şi nu a gândit vreun 
gând greşit. 

Cerul nu oferă sprijin melodramei tale despre crimă şi pedeapsă, 
despre păcat şi mântuire. 

In Cer. nimic nu trebuie îndreptat. Ea fel. În această clipă nu există 
nimic ce are nevoie de reparaţie. 

Aminteşte-ți aceasta şi eşti în împărăție. 

Tu crezi că ajungi în Cer, fiind „bun”. Dar nu există doi printre voi 
care să fie de acord asupra a ceea ce înseamnă să fii „bun”. Să fie, deci, 
de mirare că „harta drumurilor” spre Cer este o păcăleală? 

Unii dintre voi au o atitudine mai luminată. Ei cred că e în regulă 
dacă fac greşeli, dar că trebuie să fie mântuiți de păcatul lor; că trebuie 
să se lepede de vechile obiceiuri şi să înțeleagă că eu am murit pentru 
păcatele lor! 

Astea-s pur şi simplu prostii, dragi prieteni! 

Vă întreb, de ce aş muri eu pentru păcatele voastre? Nu eu le-am 
comis! Presupun că gândiţi că eu sunt un tip mărinimos, că sunt atât de 
„bun”, încât să vă absorb ca un burete păcatele, fără a fi afectat de ele. 
Şi atunci suntem cu toţii în regulă, nu-i aşa? 

Da, dar suntem oare? Voi credeți acum că mântuirea voastră depinde 

de mine. Şi ce se întâmplă, dacă nu v-o ofer? Mă veți răstigni din nou? 
Sau vă veți pune capăt zilelor? Este acesta modul vostru de a demonstra 
că totul este în regulă? 


De fapt, ceea ce spun eu este cu totul altceva. Da, totul e în regulă, 
dar nu într-un viitor îndepărtat sau printr-un act de credință din partea 
voastră. Fotul e în regulă acum, tară a fi nevoie ca voi să îndreptați ceva 
sau ca eu să îndrept ceva. 


Dacă vrei să înţelegi asta. e nevoie să practici procesul iertării. Ori de 
câte ori gândeşti că cineva a greşit sau că ceva e greşit, iartă-te pe tine 
însuți pentru că gândeşti acest gând. Ori de câte ori gândeşti că te afli în 
greşeală, iartă-te pe tine însuți pentru că gândeşti acest gând. 

Spune-ţi: „Acest lucru pare a fi greşit, dar aşa să fie oare? Probabil că 
există ceva aici la care trebuie să mă uit, ceva ce nu vreau să văd. De 
asta gândesc eu că este greşit, pentru că nu vreau să mă uit la el.” 


Fii dispus să priveşti lucrurile pe care îţi vine să le condamni. 
Aceasta este calea cea mai rapidă de a-ți demonta vina. 


Orice sau oricine ți se pare că nu ar fi in regulă nu face decât să-ți 
arate ceea ce ţi se pare că nu e în regulă cu tine însuți. Aceasta este vina 
ta. frate al meu. Ai face bine să te uiţi la ea. căci. altfel, ea va continua 
să-ți dirijeze viața. 

Încetează de a mai încerca să faci ca iluziile să fie adevărate. 


Încetează de a mai încerca să-ţi justifici judecăţile. Asta îţi va adânci 
doar convingerea că eşti separat de alții. 


Îndrăzneşte. Asumă-ţi un risc adevărat. Dă-ţi seama că ceea ce te 
deranjează nu e altceva decât propria ta vină. Contemplă ceea ce te de- 
ranjează şi iartă-te pentru că ai luat totul prea în serios. Numai o per- 
soană vinovată ar lua atât de în serios ceva din lumea voastră nebună. 
Ai de iertat doar o singură persoană în călătoria ta - şi aceea eşti tu 
însuți. 

Tu eşti judecătorul, iu eşti jurații. Şi tu eşti prizonierul. 

O ne-sfântă treime, desigur! 

Destinde-te, prietene. 


Tot ceea ce ţi se pare că le-ai făcut altora nu este decât o formă de 
autopedepsire. lu eşti cel ce trebuie să trăiască cu vina. nu ei. 


Cu cât te simți mai vinovat, cu atât te vei chinui mai mult. Proiectând 
vina asupra altuia şi chinuindu-l, nu faci decât să mai adaugi la povara 
vinci pe care o porți. Singura cale de ieşire din acest labirint al fricii este 
practica iertării. 

Ilartă tot ce crezi că este greşit, iertându-ți ție însuți faptul că judeci. 
Contemplă fiecare judecată pe care o emiți cu compasiune pentru tine 
însuți şi pentru persoana pe care o judeci. Nu-ţi justifica judecățţile şi. 
astfel, nu vei face ca iluziile tale să fie reale. 

In clipa prezentă, frica, judecata şi aşteptările sunt date la o parte. 
Trecutul şi viitorul sunt aduse în clipa de acum. Şi. astfel, există numai 
acest moment şi modul tău de acum de a-l privi. 


Şi dacă îl vezi cu frică, te uiţi direct la frica ta. Şi dacă îl vezi cu 
judecată, te uiţi direct la judecata ta. Şi, atunci când îţi ierți frica şi jude- 
cata, ele dispar din calea ta. Şi nu mai priveşti printr-un geam înnegrit. 
Convieţuieşti lejer cu ceea ce este. 


Iertarea este calea, pentru că numai ea desface rana încleştată de 
timp! Unde nu există timp, nu există rană. 


Nu eşti vinovat de nici un păcat, doar crezi că eşti. Şi atâta vreme cât 
crezi asta, vei avea nevoie de iertare. Este singura cale de ieşire din iluzia 
ta autoimpusă. 


Crezi, în mod eronat, că poți răni pe altul şi că acesta te poate răni pe 
tine. Acestea sunt gândurile care conduc lumea ta. 


Şi, astfel, ai venit aici ca să vezi toate efectele convingerilor şi 
credințelor taie şi să recunoşti, în sfârşit, că ele nu sunt adevărate. Dacă 
unul singur dintre voi ar putea fi rănit, dacă întregimea voastră ar putea 
fi compromisă sau prejudiciată de suferință sau moarte, atunci lumea 
voastră ar fi inaccesibilă Cerului şi toate gândurile voastre criminale ar 
goni furioase prin întreaga eternitate. Lumea voastră ar fi o lume întune- 
cată şi de nemântuit. Ştiu. câteodată pare adevărat. Dar nu e adevărat 
acum şi n-a fost nici în timpurile cele mai întunecate. 


Lumea voastră, viața voastră, gândurile voastre nu au fost niciodată 
dincolo de atingerea Cerului, pentru că Cerul este aici şi Cerul este 
acum. 


Tu vezi ceea ce alegi să vezi, căci întreaga percepţie este o alegere. Şi 
când încetezi să impui înțelesurile tale asupra a ceea ce vezi. ochii tăi 
spirituali se vor deschide şi vei vedea o lume liberă de judecată, stră- 
lucind în frumusețea ei nesfârşită. 


Cătuşele pământului vor cădea şi vei fi liber să te înalți la locul tău 
printre stelele cele mai strălucitoare. Acolo, tu vei privi în jos spre pă- 
mânt, aşa cum fac eu acum. şi vei spune cu compasiune: .Acolo am um- 
blat şi eu când mi-era teamă şi am învățat să păşesc prin toate fricile 
mele. Este un loc sfânt, un loc unde fiecare duşman a devenit prieten şi 
fiecare prieten un frate şi un învățător. O ȚARĂ SFÂNTĂ, unde visul 
morții şi cel al separării au luat sfârşit. Simt călătoria pe care am făcut-o 
ca pe un privilegiu şi sunt fericit că am venit, în sfârşit, acasă.” 

Atunci vei şti că nu trebuia să faci călătoria, pentru ca să fii mântuit. 
Ai ti putut rămâne acasă, tară să-ți fi întinat inocența. Dar dacă nu ai fi 
făcut călătoria, nu ţi-ai fi cunoscut inocența, aşa cum o cunosc eu. şi 
cum o cunoaşte Tatăl nostru/ Mama noastră. 


Îngerii care nu au căzut din graţie nu pot fi niciodată co-creatori cu 
Dumnezeu, pentru că ei nu sunt capabili de creație conştientă. 

Ca să creezi conştient, trebuie să-ți înţelegi creația. 


Şi, ca să-ți înţelegi creaţia, trebuie să te alături lor şi să trăieşti ex- 
periența călătoriei lor. 


Asta ai făcut tu, prietene. Deci, bine ai venit acasă! Călătoria ta prin 
păcat şi moarte te-a făcut să fii imaculat, exuberant. 


Aleluia! Lucifer a fost mântuit! 
Fiul risipitor s-a întors acasă! 
Toţi îngerii din Cer se bucură! 


Dar şi cei care au făcut ei înşişi călătoria varsă lacrimi de bucurie. 

Moartea ego-ului 


în natura ego-ului să divizeze şi să cucerească. Acolo unde nu 

poate diviza, el nu poate cuceri. Fiecare gând ori separă, ori 

uneşte. Gândurile ce separă o idee de alta sau o persoană de alta 
îți opacizează conştienta ta despre unitate. Gândurile ce conectează o 
persoană cu alta sau o idee cu alta revelează unitatea. 


Ideile pot ajunge antagonice la fel de uşor ca oamenii ce le gândesc. 
Crezi că poți ataca ideile altora fără a-i ataca pe ei, dar nu există mulți 
oameni care să nu se simtă atacați personal, atunci când le ataci ideile. 
Oamenii se identifică cu gândurile pe care le gândesc. Dacă vrei să 
comunici cu oamenii, găseşte o cale de a le accepta şi prelua ideile. 

Apoi, când iți exprimi propriile idei, va fi mai uşor pentru alții să ţi le 
accepte. Oamenii nu vor fi niciodată capabili să coexiste paşnic, decât 
atunci când ideile lor pot coexista fără competiție. 


A accepta ideea altcuiva, chiar dacă nu eşti de acord cu ea. Înseamnă 
a extinde asupra acelei persoane respect şi încredere. 


Pentru a conviețui în pace e nevoie să vezi ce te uneşte cu alții, nu 
ceea ce vă separă. Dacă vezi ce vă uneşte, vei respecta diferențele dintre 
voi. Dacă vezi ceea ce vă separă, vei încerca să depăşeşti aceste diferențe, 
încercarea de a depăşi diferențele eşuează în mod invariabil. 


Aceasta, pentru că diferențele sunt salutare. Atâta vreme cât sunt 
respectate, ele nu interferează cu potenţialul pentru apropiere şi relații 
cordiale între oameni. 


Acordă-le întotdeauna celorlalți posibilitatea de a fi diferiți. Apoi, nu 
vei evita apropierea de ei. 


Dacă simți că trebuie să ajungi să fii ca altul pentru a fi acceptat de 
el, sau că el trebuie să ajungă aidoma ţie ca să fie acceptat de tine, tu 
încerci să „depăşeşti” diferenţele. 

Lasă diferenţele să fie şi-atât. 

Eşti acceptabil aşa cum eşti şi aşa este şi el, iar pacea rămâne şi în 
inima ta şi într-a lui. lotul e bine. Începe să vezi cât de mult încerci să-i 
schimbi pe alții ca să se suprapună imaginii tale despre cum ar trebui ei 
să fie. Fii conştient de modul în care alții încearcă să te schimbe. 
Resimte senzația de a fi tras şi împins. 

Aceasta este lumea ego-ului. 

Ego-ul este lucrul cel mai nesigur din univers. De aceea, el încearcă 
întotdeauna să ia partea unuia sau altuia şi să-şi consolideze poziția. Nu 
are o încredere înnăscută în el însuşi şi, prin urmare, nici generozitate a 
spiritului. El urăşte totul, deoarece se urăşte pe el însuşi. Tot orgoliul 
său nu e decât teatru. 

Demontează ego-ul şi vei găsi o rană deschisă. 

Ego-ul este partea din tine care nu ştie că eşti iubit. Fi nu poate da 
iubire, pentru că nu ştie că are iubire de dat. 

Cum pot găsi iubirea cel neiubit şi cel de neiubit? Acesta este 
strigătul fiecărui suflet ce trăieşte în exil în lume. 

Ego-ui trebuie învățat că are iubire. Aceasta este o propunere 
amenințătoare, căci, de îndată ce ego-ul recunoaşte că are iubire, e! In- 
cetează de a mai fi ego. 

Ego-ul trebuie să moară ca ego. pentru a renaşte ca iubire. 

Acum ştii de ce majoritatea oamenilor se împotrivesc iluminării. 

Ideea de a se trezi este înfricoşătoare pentru oricine care încă 
doarme. Gândeşti adesea: „Când mă trezesc, s-ar putea să nu mai exist!” 

lată de ce frica de moarte şi frica de a te trezi sunt aceeaşi frică. 
Şinele nelimitat, universal, nu se naşte decât atunci când moare şinele 
limitat, temporal. 

Aşadar, moartea va veni, într-un fel sau în altul. 

Fie vei muri, fie te vei trezi - ceea ce reprezintă un mod diferit de a 
muri. O dată ce te-ai trezit, a muri nu mai e mare lucru. Nu mai ai de 
pierdut o mult prețuită identitate. Că rămâi în forma fizică sau nu, nu 
mai este important. În ambele cazuri, trebuie sa fii prezent. 

A muri este una dintre modalităţile cele mai bune de a învăța să fii 
prezent. Dacă vrei să te trezeşti rapid, încearcă să mori. 

Când mori, eşti conştient de lucruri, într-un fel cum n-ai mai fost . 
niciodată înainte. Observi fiecare respiraţie, fiecare nuanţă, fiecare floa- 
re, fiecare cuvânt sau gest al iubirii. 

A muri este ca un curs rapid în a te trezi. 

Asta însă nu înseamnă că oricine moare se trezeşte. Înseamnă, doar, 
că a făcut cursul. Cei care absolvă cursul sunt mulțumiți să fie oriunde 
sunt trimişi. Dacă asta înseamnă undeva într-un trup, aşa să fie. Dacă 
înseamnă a asista pe cineva care este într-un trup, bine şi aşa. 

Nu mai contează, de fapt, unde mergi, întrucât nu ai nimic de do- 
vedit. Eşti acolo, pur şi simplu, ca să fii de ajutor. 

A te degaja de o identitate lipsită de sens este un aspect inevitabil al 
căii ce duce înapoi acasă. 

Cu cât ai mai puţin de protejat, cu atât mai mult poţi fi de ajutor. 

Şi cu cât dai mai mult ajutor, cu atât mai binecuvântată îți devine 
experiența. 

Deşi n-aş merge atât de departe încât să spun că „a muri e amuzant”, 
aş spune că a muri „nu e amuzant” numai pentru că te mai agăți încă de 
un firicel de autodefinire. 


Întreaga ta experiența de pe pământ este un proces de a învăţa să ai 


100 


încredere în tine însuți, în semenul tău şi în Dumnezeu. 


În clipa finală a trezirii, când încrederea înfloreşte pe deplin, aceste 
trei aspecte ale Sinelui se contopesc într-unui singur. Acest moment nu 
poate fi descris în cuvinte, dar te asigur că îl vei trăi. 


Şi, până când nu-l vei trăi, nimic nu va avea un înţeles deplin pentru 
tine. 

Darul 


ertarea este un Dar ce ţi-a fost dat pe tot parcursul timpului. Nu 

este ceva care să-ți parvină sau să-ți poată fi luat. Ea există mereu 

acolo şi e singurul Dar de care o să ai vreodată nevoie ca să treci 
dincolo de experiența durerii şi a suferinței. 


Iertarea funcționează în această lume, dar nu este din lume. Ea vine 
din Spirit şi nu-şi poate uita originea. Indiferent de câte ori e dat şi pri- 
mit acest Dar. el nu poate fi epuizat. Pentru fiecare păcat sau percepere 
a păcatului, iertarea aşteaptă să dea răspunsul. 


Nu înţelegi imensitatea Darului, deoarece nu l-ai acceptat în toate 
domeniile vieții tale. Nu l-ai acceptat în toate situațiile. Atunci când o vei 
face, vei şti că nu există loc unde să nu poată ajunge. 


Nu există situație în care Darul să nu poată fi dat şi primit. 


Iertarea este unicul Dar care nu cere nimic în schimb. Şi, astfel, ea 
este singurul Dar ce poate fi dat şi primit Iară vinovăție. 


Iubirea atotcuprinzătoare ce stă dincolo de uşa pe care-o deschide 
iertarea îți este acum de neînțeles. De aceea nu e de nici un ajutor să 
discutăm despre ea. Fii aşa cum eşti. Stai la uşă şi bate. [ii răbdător şi 
devotat. Fii dispus să priveşti orice gând dureros şi nefolositor şi să-l laşi 
să plece. Află că fiecare gând sau te eliberează, sau te întemnițează - şi 
alege să fii eliberat. Când pacea ajunge la inima ta. uşa se va deschide. 
Vălul va fi ridicat. Moise va intra în Țara făgăduinței. 

Până atunci, stăruie acolo unde eşti, în inima practicii tale. 

Dumnezeu ţi-a dat un Dar pentru călătorie - şi numai unul singur. 

El a spus: „Fiul meu. aminteşte-ţi, te poţi răzgândi oricând.” 

Nu a spus: „Nu pleca. Fiule.” Nu a spus: „Fiule, vei fi nefericit până 
când te vei reîntoarce la Mine.” A spus doar: „Aminteşte-ţi că te poți 
răzgândi oricând.” Te poți răzgândi în privința oricărui gând dureros şi 
neiertător pe care-l gândeşti. Poţi contesta fiecare gând nefericit şi poți 
să gândeşti alt gând ce te eliberează şi aduce bucurie în inima ta. 


Dumnezeu nu a spus: „Nu îl voi lăsa pe Fiul Meu să greşească.” 


A spus: „Sunt încredinţat că te vei reîntoarce şi am să-ți dau un Dar 
care să te conducă acasă.” 


În faţa lui Dumnezeu, toate greşelile tale nu înseamnă nimic. 

Pentru El eşti doar un copil ce-şi explorează lumea şi care, prin în- 
cercare şi eroare, învaţă regulile ce o guvernează. Nu Dumnezeu a tăcut 
acele reguli. Tu le-ai făcut, atunci când ai construit acest teren de joacă. 

Ai uitat doar un singur lucru, iar Dumnezeu ţi l-a dat, o dată cu 
binecuvântarea Sa. El a spus: „Oriunde te va duce această călătorie, 

Fiule, aminteşte-ți: oricând te poți răzgândi.'* 

Cu un singur gând iubitor, El a făcut ceva temporar, din ceea ce tu ai 
vrut să faci ceva definitiv. El a făcut ceva nereal, din ceea ce tu ai vrut să 
faci ceva real. Tu ai creat cenuşa morții. El a creat aripile pasării 
Phoenix. Fiecărui gând nefericit pe care tu vrei să-l gândeşti, Dumnezeu 
i-a dat un singur răspuns: „Aminteşte-ţi, Fiule, că oricând te poți 
răzgândi.” 

Asemenea lui Prometeu. ai încercat să furi focul zeilor. Dar El nu te-a 
pedepsit pentru asta. Nu te-a legat în lanțuri de stânca pe care urma să 
trăieşti în vecii vecilor, cu vulturi ca singurii tăi tovarăşi de joacă. Ela 
spus: „la focul sacru. Fiule, dar fii cu băgare de seamă şi aminteşte-ți ,că 
oricând te poţi răzgândi.” 

Asemenea lui Adam şi Evei, ai stat în Grădină şi ai devenit curios în 
privinţa binelui şi răului. Când a ştiut că dorința ta pentru „cunoaştere” 
nu va trece. El ţi-a trimis şarpele sacru cu un măr şi apoi te-a invitat să 
mănânci. Contrar opiniei populare. El nu te-a atras în cursă ca să 
păcătuieşti, pentru ca după aceea să te izgonească din Grădină. 

El doară spus: „Fii cu băgare de seamă. Fiul Meu. Când vei mânca 
din acest măr, percepția ta despre lume se va schimba. Această Grădină 
ar putea să pară dintr-o dată un deşert arid. unde nu creşte absolut 
nimic. Trupul tău, întreg în grația sa inocentă, ar putea părea făcut din 
bucăți separate, dintre care pe unele le accepțţi şi de altele îți este ruşine. 

Mintea ta, care acum îmi împărtăşeşte fiece gând. ar putea să pară a 
nutri gânduri opuse Gândurilor Mele. Dualitatea şi sentimentele de se- 
parare par a-li pătrunde în conştientă şi în experienţă. Toate acestea, şi 
multe altele, s-ar putea să se iste de la această minusculă îmbucătură pe 
care vrei s-o mănânci, dar aminteşte-ţi. Fiule: oricând te poți răzgândi.” 

Nu numai că Dumnezeu nu te condamnă pentru greşelile tale. dar El 
nu este nici măcar îngrijorat din cauza lor. Copilul se va arde la flacăra 
deschisă şi El ştie asta. El ştie şi că mărul va provoca indigestie. Dar El 
ştie, de asemenea, că acel copil va învăța să se ferească de flacără şi să o 
folosească pentru a se încălzi şi a-şi lumina calea. Şi El ştie că trupul se 
va acomoda cu gustul acid şi va folosi mărul pentru hrană. 


El ştie că decizia ta de „a cunoaşte” te va aduce în situații primej- 
dioase, situații în care crezi că fericirea ta depinde de modul în care te 
tratează altcineva, situaţii în care uiţi că tu nu eşti un organism 
vulnerabil. Într-un ţinut arid şi ostil. HI ştie că îţi vei uita originea şi că 
vor fi vremuri când Grădina va părea doar o amintire îndepărtată, a cărei 
însăşi existență devine discutabilă. HI ştie că vor fi vremuri când II vei 
învinovăţți pe HI pentru toate necazurile talc şi vei uita că tu erai cel ce a 
ales să „cunoască!. Dar toate acestea nu II îngrijorează, fiindcă. Înainte 
ca tu sa pleci - hotărât să mergi în călătoria separării, până în fundul 
iadului - El a spus: „O clipă. Hule. S-ar putea să treacă mult timp până 

când ne întâlnim din nou. N-ai vrea să accepți acest simplu Dar de la 
Mine. şi să-l păstrezi, oriunde te-ai duce, în amintirea Mea?” Cei mai 
mulți dintre voi nu-şi aduc aminte că au răspuns: „Da, Tată.” Dar eu vă 
asigur că aşa au tăcut. Şi. astfel. Vocea lui Dumnezeu a plecat cu voi de 
îndată ce aţi luat calea exilului. Şi ea încă este cu voi şi acum. 

Aşadar, când te simți abandonat şi singur, câne! uiţi că tu ai ales 
această călătorie, aminteşte-ți că „oricând te poți răzgândi.” Sunt aici să 
te ajut să-ți aminteşti acest lucru. Acesta nu este Dărui meu, ci Darul lui 
Dumnezeu pentru tine. Dat fiind că am primit Darul de la El. eu pot să 
ţi-l dau ţie. Iar dacă-l primeşti de la mine, îl poți da aproapelui tău. 

Dar te previn: să nu te preocupe identitatea celui ce ţi-a dat Darul. 


Eu nu sunt important, lin nu sunt Darul. Sunt doar acela care îl ex- 
tinde, aşa cum eşti şi tu. Să ne amintim de originea Darului, ca să-l pu- 
tem da şi primi în voie. 

Christos este cel ce dă şi primeşte Darul iui Dumnezeu. Iar Christos 
se naşte în tine. de fiecare dată când dai sau primeşti Darul. Nu con- 
tează cine îți oferă Darul iertării. Poate să fie copilul, părintele, prietenul 
sau duşmanul tău. Tot ce contează este să-l primeşti de la el. Şi, pe mă- 
sură ce îl primeşti, tu devii Christosul - şi tot aşa devine şi el. 

Toţi cei care dau sau primesc Darul lui Dumnezeu sunt gazdele 
pruncului Christos. Fiecare dintre voi este Iosif şi Măria, întâmpinând cu 
bucurie venirea copilului lui Dumnezeu în lume. Şi flecare dintre voi este 
acel copil ce primeşte Darul iubirii nemărginite de la Mamă şi Tată. 


Trebuie să fiți atenți în ce poveşti credeți. Multe din cele despre care 
credeți că vin de la Dumnezeu sunt produsul propriilor voastre frici şi 
temeri. În cazul în care căutaţi adevărul, e mai bine să nu consultaţi 
vreo Biblie, carte sfântă sau scriptură scrisă în trecut. În schimb. 
Îndreptaţi-vă atenţia către adevărul ce chiar acum se scrie în inima 
voastră. 


Dumnezeu ţi-a dat Darul iertării. Acest Dar te însoţeşte oriunde te 
duci. Când nu ai încredere în acest Dar, El îţi trimite pe Fiul Său ca să-ți 
amintească de Dar. Şi Fiul Său îți spune că trebuie să dai Darul - dacă 
vrei să-l păstrezi. 

Multe ființe de lumină au venit ca Christos în lume, aducând cu ei 
această simplă aducere aminte. Noi toți avem acelaşi scop. căci Christos 
nu este o persoană, ci un păstrător al flăcării, un dătător al Darului şi 
un mesager al Iubirii. 

Lumina vine de la El, fiindcă şi-a amintit lumina în întunericul lumii. 
Iubirea vine de la El. fiindcă a primit Darul şi a învățat să-l dea 
necondiționat tuturor acelora care vor să-l primească. 

Ceea ce noi am tăcut, vei face şi tu, şi încă mai mult decât atât? 
Fiindcă în mântuirea ta stă mântuirea fiecărui Fiu al lui Dumnezeu. Tu 


1 compară loan XIV. 12 Noul Testament (N. Edit.) 

care-L vezi pe Christos în semenii tăi, îi vei ajuta să II vadă în tine. 

Şi, astfel. Lumina adevărului va fi aprinsă în multe inimi şi steaua va 
răsări iar, în cerul de deasupra Betleemului. 

Mulţi magi - bărbați şi femei cu inima şi mintea deschisă - se vor 
întruni ca să fie martori la naşterea Fiului lui Dumnezeu pe pământ. 

Şi mulți alții I se vor opune, neînțelegând că El este Ei. 

Dar toate visele despre crucificare, sacrificiu şi pierdere se vor în- 
colona în van împotriva forțelor iubirii şi, încă o dată. iubirea va triumfa. 
Christos îşi va deschide braţele, va strânge copilul rănit la pieptul Său şi 
îl va mângâia. Şi acest copil va învia în lumina iubirii Sale şi va da 
deoparte lespedea morții. 

Toţi cei exilați se vor reîntoarce acasă la Inima lui Dumnezeu, Ţara 
Făgăduințţei. 

Dacă citeşti aceasta, să ştii că acelaşi lucru ţi se va întâmpla şi ţie. 

Şi prinde curaj, căci eu sunt cu tine. 


Împreună, să aducem mulțumiri lui Dumnezeu pentru al Său Dar al 
iubirii şi iertării, pentru încrederea Sa eternă că noi ne vom găsi calea 
înapoi acasă. 

Tată, ne amintim că Vocea Ta este cu noi in fiecare împrejurare şi ne 
încredem in Ea că ne va călăuzi gândurile şi paşii. Mulțumită Tie, nu 
suntem singuri. Mulțumită Tie, îi avem pe semenii noştri. Tu nu ne-ai lăsat 
lipsiți de mângâiere, ci ne-ai dat însoțitori puternici care să ne lumineze 
calea. 

În Numele Tău, preaslăvim călătoria noastră aici şi ne rugăm neîncetat 
pentru sfârşitul vinei, singura cauză a suferinţei. Şi, întru acest sfârşit, noi 
îmbrățişăm Darul pe care ni l-ai dat, singurul Dar pe care îl putem primi 
sau da fără vină. Iţi mulțumim. Tată, pentru Darul iertării. II vom folosi cu 
înțelepciune. Îl vom folosi în orice împrejurare. 

Cu el, vom aduce lumina Ta în toate ungherele întunecate ale sufletelor 
noastre. 

Binecuvântare 


E xistă numai un Unic Fiu al lui Dumnezeu 
şi Tu eşti Acela. 
De la El primeşti, 
Lui îi dai. 
Când te uiţi la tine însuți, să-ți aduci aminte. 
Când te uiţi la aproapele tău, 
să-ți aduci, de asemenea, aminte. 
Când, cuprins de frică, priveşti în altă parte, 
aminteşte-ți doar că: 
Subiectul şi Obiectul, 
Cel ce iubeşte şi Cel iubit 
nu sunt doi, ci Unul şi Acelaşi. 
Ceea ce dai 
şi ceea ce primeşti 


Îl reflectă pe unul în celălalt. 

Cuprins 


FAULT PERERIN. cicccaeocioig oea ial ital ăla a iata atol ala aa ioan iat l 
IUBIRE FARA E ei E) în INI RR TERREI PR RI IRI PREIA 1 


Ce aA DEES e Tr 

